ഗോതമ്പിന്റെ ശാസ്ത്രീയ നാമം - PSC Study Materials in Malayalam\nHome Agricultural Crops ഗോതമ്പിന്റെ ശാസ്ത്രീയ നാമം\nഗോതമ്പിന്റെ ശാസ്ത്രീയ നാമം\nArun Mohan April 22, 2021\nഗോതമ്പിന്റെ ശാസ്ത്രീയ നാമം - ട്രിറ്റിക്കം ഏസ്റ്റിവം\nഅരി കഴിഞ്ഞാൽ ഇന്ത്യയിലെ ഏറ്റവും പ്രധാനപ്പെട്ട ഭക്ഷ്യധാന്യമാണ് ഗോതമ്പ്. ഗോതമ്പിന്റെ ജന്മദേശം ഏതെന്ന് വ്യക്തമല്ല. എന്നാൽ, വടക്കു കിഴക്കൻ ഏഷ്യ എന്നാണ് പൊതുവേ പറയപ്പെടുന്നത്. ഇന്ത്യ, എത്യോപ്യ, എന്നിവിടങ്ങളിൽ നൂറ്റാണ്ടുകൾക്കു മുമ്പേ ഗോതമ്പ് എത്തിച്ചേർന്നിരുന്നു. മലയാളികൾക്ക് അരി പോലെയാണ് ഉത്തരേന്ത്യക്കാർക്ക് ഗോതമ്പ്, ഇന്ത്യയിൽ പഞ്ചാബ്, ഉത്തർപ്രദേശ്, ബീഹാർ, മധ്യപ്രദേശ്, രാജസ്ഥാൻ എന്നിവിടങ്ങളിൽ ഗോതമ്പ് വൻതോതിൽ കൃഷി ചെയ്യുന്നു. നീർവാർചയുള്ള മണ്ണാണ് ഗോതമ്പ് കൃഷിക്ക് ഉത്തമം. സൂര്യപ്രകാശം അത്യാവശ്യമാണ്.\nഒരു മീറ്റർ ഉയരത്തിൽ ഗോതമ്പ് വളരുന്നു. നെല്ലിന്റെ ഇലയേക്കാൾ വീതിയുണ്ടാകും ഗോതമ്പിന്റെ ഇലയ്ക്ക്. ജൂൺ-ജൂലൈ മാസമാണ് പൂക്കാലം. സെപ്റ്റംബർ-ഒക്ടോബർ മാസമാകുമ്പോൾ വിളവെടുപ്പാകുന്നു. വിളവെടുക്കുന്ന സമയത്ത് ഗോതമ്പിന് നല്ല സ്വർണ നിറമായിരിക്കും. നെൽകതിരിനെക്കാൾ വലുതാണ് ഗോതമ്പിന്റെ കതിരുകൾ. നെല്ലിനെപ്പോലെ ഒരു ചെടി ഒരിക്കൽ മാത്രമേ വിള തരികയുള്ളൂ. ചർമരോഗങ്ങളെ പ്രതിരോധിക്കാനും ഇതിനു സാധിക്കും.\nകടുത്ത മഞ്ഞും കാറ്റും താങ്ങാനുള്ള കരുത്ത് ഗോതമ്പിനുണ്ട്. ഗോതമ്പിന്റെ മാവ് കൊണ്ട് റൊട്ടി, ബിസ്കറ്റ് എന്നിവയുണ്ടാക്കാം. ഗോതമ്പ് തവിട് മികച്ചൊരു കാലിത്തീറ്റയാണ്. ഇന്ത്യയിൽ നിന്ന് ധാരാളം ഗോതമ്പ് കയറ്റുമതി ചെയ്യുന്നുണ്ട്. 'ട്രിറ്റിക്കം ഏസ്റ്റിവം' എന്നാണ് ഗോതമ്പിന്റെ ശാസ്ത്രനാമം.\n1. ഇന്ത്യയിലൽ ഏറ്റവും കൂടുതൽ ഗോതമ്പ് ഉല്പാദിപ്പിക്കുന്ന സംസ്ഥാനം - ഉത്തർ പ്രദേശ്\n2. ഏറ്റവും കൂടുതൽ ഗോതമ്പ് ഉല്പാദിപ്പിക്കുന്ന രാജ്യം - ചൈന\n3. ഗോതമ്പിന്റെ ശാസ്ത്രീയ നാമം - ട്രിറ്റിക്കം ഏസ്റ്റിവം\n4. ഗോതമ്പിന്റെ ജന്മദേശം - തുർക്കി\n5. ഇന്ത്യയിൽ ഹരിത വിപ്ലവത്തിലൂടെ ഏറ്റവും മെച്ചമുണ്ടാക്കിയ കാർഷിക വിള - ഗോതമ്പ്\n6. ഇന്ത്യയിലെ ഏറ്റവും പ്രധാനപ്പെട്ട റാബി വിള - ഗോതമ്പ്\n7. ഗോതമ്പിന്റെയും കന്നുകാലികളുടെയും നാട് എന്നറിയപ്പെടുന്ന രാജ്യം - അർജന്റീന\n8. മനുഷ്യർ ആദ്യമായി വളർത്തിയ ധാന്യങ്ങൾ - ഗോതമ്പും ബാർലിയും\n9. വോഡ്‌ക എന്ന മദ്യം ഏതു ധാന്യത്തിൽ നിന്നാണ് - ഗോതമ്പ്\n10. അത്യുൽപാദനശേഷിയുള്ള ഗോതമ്പ് വിത്തുകൾ - സോണാലിക, കല്യാൺ സോന, ഗിരിജ, RR-21, അർജുൻ, ശേഖർ, ദേശരത്‌ന, ബിത്തൂർ


ഗൌരവാല്‍റ്റി കോര്‍ണര്: വാര്‍ത്തമാനകാലം\nPosted by മൂര്‍ത്തി at 5:15 PM\nതികച്ചും നിഷ്കളങ്കമായ ഒരു പോസ്റ്റ്. :)\nധൂമകേതു വീഴാന് സാധ്യത ഇല്ല.\nഅണ്ണന് രജനി അതൊക്കെ അടിച്ച് പറപ്പിക്കും പിന്നല്ലെ..?\nഓ. ടോ: വല്ല്യ തരക്കേടില്ല.\nഅപ്പൊ, ഈ സൂര്യനും ചന്ദ്രനും ഏതു നാട്ടുകാരാ?\nഈ അടുത്ത കാലത്തായി വായിച്ചതില് ഏറ്റവൌം മഹത്തായ ഒരു ഉത്തരാധുനികന് പോസ്റ്റ്!!! :))\nഇല്ലാത്ത വാ‌ര്‍ത്ത ഉണ്ടാക്കിയെടുക്കുന്നതും പത്ര ധ‌ര്‍മ്മ‌ം.പത്രക്കാരന്റെ/ചാനലുകാരന്റെ വയറ്റുപ്പിഴപ്പ്. "Making themselves busy". ജോലി കുറവുള്ള സമയത്ത് മേലധികാരിയെ കാണിക്കാന് ഞാനുമീ അഭ്യാസം കാണിയ്ക്കാറില്ലേ എന്നാലോചിച്ചു.\nകൊള്ളാം. ന‌ന്നായിരിക്കുന്നു :)\nഎന്നിട്ട് സൂര്യനും ചന്ദ്രനും ഇപ്പഴും അവിടൊക്കെ തന്നെ ഉണ്ടോ?\nഅപ്പോ അപ്പൂ ഇപ്പോ അവടെ ഉദിച്ചിരിക്കുന്നത് ചന്ദ്രനോ സൂര്യനോ, ഇടവേള വരുന്നതിനു മുമ്പ് പെട്ടെന്ന് പറ:\n“അയ്യോ ഞാനീ നാട്ടുകാരനല്ലേ”\nഇതു നന്നായി. ഈ ദിവസങ്ങളില് വിവിധ ചാനലുകളുടെ ന്യൂസ് അവര് കണ്ടതിന്റെ പ്രശ്നമാണല്ലേ !\nമൂര്‍ത്തീ, ആ ചാനലുകാരും കഴിഞ്ഞുപൊയ്ക്കോട്ടേ. വയ്റ്റുപ്പിഴപ്പല്ലേ!\nഎന്റെ ഉപാസന,കുഞ്ഞന്, വിഷ്ണുപ്രസാദ്, ശ്രീഹരി,സതീഷ്, മുടിയനായ പുത്രന്, നിഷ്കളങ്കന്, ശ്രീ, മുരളിമേനോന്,ശാലിനി, അപ്പു..\nനന്ദി...വന്നതിനും വായിച്ചതിനും അഭിപ്രായം പറഞ്ഞതിനും..\nനര്‍മ്മംകൊണ്ടു മര്‍മ്മത്തിലടിക്കുന്ന ഈ പരിപാടി ഉഷാറായി കേട്ടൊ!\nഉത്താരാധുനികന്മാര് ഇനിയും പോരട്ടെ...


തന്റെ അനുയായികളുടെ വോട്ട് ബിജെപിക്കെന്ന് ഗുര്‍മീത് ഉറപ്പു നല്‍കിയിരുന്നു ; പകരം ബലാത്സംഗ കേസില് നിന്ന് രക്ഷപ്പെടുത്താമെന്ന് അമിത്ഷായും വാക്ക് നല്‍കി ; വെളിപ്പെടുത്തലുമായി ഹണിപ്രീത് - Pravasishabdam\nHome News National തന്റെ അനുയായികളുടെ വോട്ട് ബിജെപിക്കെന്ന് ഗുര്‍മീത് ഉറപ്പു നല്‍കിയിരുന്നു ; പകരം ബലാത്സംഗ കേസില് നിന്ന്...\nതന്റെ അനുയായികളുടെ വോട്ട് ബിജെപിക്കെന്ന് ഗുര്‍മീത് ഉറപ്പു നല്‍കിയിരുന്നു ; പകരം ബലാത്സംഗ കേസില് നിന്ന് രക്ഷപ്പെടുത്താമെന്ന് അമിത്ഷായും വാക്ക് നല്‍കി ; വെളിപ്പെടുത്തലുമായി ഹണിപ്രീത്\nഹരിയാന : ബലാത്സംഗ കേസില് ഗുര്‍മീതിനെ രക്ഷപെടുത്തുന്നതിന് ബിജെപി ഇടപെട്ടുവെന്ന വെളിപ്പെടുത്തലുമായി ആള്‍ദൈവം ഗുര്‍മീത് റാം റഹിമിന്റെ മകള്. ഹരിയാന തെരഞ്ഞെടുപ്പിന് മുന്‍പായിരുന്നു ബിജെപി ദേശീയ അധ്യക്ഷന് അമിത് ഷാ സഹായം വാഗ്ദാനം ചെയ്തതെന്നാണ് ഗുര്‍മീതിന്റെ മകള് ഹണി പ്രീത് വെളിപ്പെടുത്തിയിരിക്കുന്നത്. ബിജെപി നേതാവ് അനില് ജെയിനിനെ ആയിരുന്നു ഗുര്‍മീത് ആദ്യം കണ്ടത്.\nതെരഞ്ഞെടുപ്പിനു മുമ്പ് അമിത് ഷാ സിര്‍സയില് എത്തി ഗുര്‍മീത് സിങ്ങുമായി കൂടിക്കാഴ്ച നടത്തിയെന്നും ദേശീയ മാധ്യമങ്ങള് റിപ്പോര്‍ട്ട് ചെയ്തിരുന്നു. അമിത്ഷായുമായുള്ള കൂടിക്കാഴ്ചക്കു പിന്നാലെ ഹരിയാനയിലെ ബിജെപി സ്ഥാനാര്‍ത്ഥികള് സിര്‍സയിലെത്തി ഗുര്‍മീതുമായി ചര്‍ച്ചകള് നടത്തിയിരുന്നു. കൂടിക്കാഴ്ചകള്‍ക്കുശേഷമാണ് ദേര സഛാ സൗദ പിന്തുണ ബിജെപിക്കാണെന്ന പ്രഖ്യാപനം ഗുര്‍മീത് റാം റഹിം നടത്തിയത്.\nPrevious articleബിജു മേനോന്റെ കാർ ഇടിച്ചുതെറിപ്പിച്ചു! അപകടം വളാഞ്ചേരി വട്ടപ്പാറയിൽ..\nNext articleപോലീസിനെ ത്രിശങ്കുവിലാക്കുന്ന ചിലതുണ്ട് ഇനിയും പിടികിട്ടാതെ ; ദിലീപിനെ വിറപ്പിച്ച ‘പിടികിട്ടാപ്പുള്ളി’ ; തൊണ്ണൂറാം ദിവസം അടുക്കുന്നു\nമസ്ജിദിനുള്ള സ്ഥലം സര്‍ക്കാര് ഏറ്റെടുത്ത 67 ഏക്കറില് തന്നെ വേണം, അല്ലെങ്കില് നിരസിക്കുമെന്ന് മുസ്ലിം നേതാക്കള്


തകര്‍പ്പന് സെഞ്ചുറിയുമായി അശ്വിന്; ഇന്ത്യക്ക് 481 റണ്‍സ് ലീഡ് – Chandrika Daily\nBy web desk3Monday February 15, 2021 16:00 pm\nതകര്‍പ്പന് സെഞ്ചുറിയുമായി അശ്വിന്; ഇന്ത്യക്ക് 481 റണ്‍സ് ലീഡ്\n134 പന്തുകളില് നിന്നും 14 ഫോറുകളുടെയും ഒരു സിക്‌സിന്റെയും അകമ്പടിയോടെയാണ് താരം സെഞ്ചുറിയിലേക്ക് കുതിച്ചത്\nചെന്നൈ: ഇംഗ്ലണ്ടിനെതിരായ രണ്ടാം ക്രിക്കറ്റ് ടെസ്റ്റില് ഇന്ത്യയ്ക്ക് 481 റണ്‍സിന്റെ ലീഡ്. രണ്ടാമിന്നിങ്‌സില് ഇന്ത്യ 286 റണ്‍സന് ഓള്‍ഔട്ടായി. രവിചന്ദ്ര അശ്വിന്റെ സെഞ്ചുറിയാണ് ഇന്ത്യയ്ക്ക് മികച്ച ലീഡ് സമ്മാനിച്ചത്. 134 പന്തുകളില് നിന്നും 14 ഫോറുകളുടെയും ഒരു സിക്‌സിന്റെയും അകമ്പടിയോടെയാണ് താരം സെഞ്ചുറിയിലേക്ക് കുതിച്ചത്. താരത്തിന്റെ അഞ്ചാം ടെസ്റ്റ് സെഞ്ചുറിയാണിത്.\nഇന്ത്യക്കായി ക്യാപ്റ്റന് കോലി അര്‍ധശതകം നേടി. താരത്തിന്റെ ടെസ്റ്റിലെ 27-ാം അര്‍ധസെഞ്ചുറിയാണിത്.\nനേരത്തെ ഒന്നാം ഇന്നിങ്സില് 329 റണ്‍സിന് പുറത്തായെങ്കിലും സന്ദര്‍ശകരെ 134 റണ്‍സിന് പുറത്താക്കി 195 റണ്‍സ് ലീഡ് ഇന്ത്യ പിടിച്ചെടുത്താണ് രണ്ടാം ഇന്നിങ്സ് ആരംഭിച്ചത്.\n54ന് ഒന്ന് എന്ന നിലയില് മൂന്നാം ദിനം കളി ആരംഭിച്ച ഇന്ത്യ തുടക്കത്തില് തകര്‍ച്ചയെ നേരിട്ടു. മൂന്നാം ദിനത്തിലെ ആദ്യ ഓവറില് തന്നെ പൂജാര റണ്ണൗട്ടായി മടങ്ങി. പിന്നാലെ രോഹിതും രഹാനെയും പന്തും അക്സര് പട്ടേലും കൂടാരം കയറിയതോടെ ഇന്ത്യ തകര്‍ന്നു. എന്നാല് പിന്നീട് കോലിക്ക് കൂട്ടായി അശ്വിന് എത്തിയതോടെ ഇന്ത്യ ട്രാക്കിലാവുകയായിരുന്നു.


ഒരേ സമയം ശുദ്ധമായ പച്ചക്കറിയും, ഇലക്കറിയും ദാനം ചെയ്യുന്ന മഹാത്മാവാണ് ഈ മുരിങ്ങമരം. മുരിങ്ങയുടെ ഇല, പൂവ്, കായ എല്ലാം ഒരുപോലെ ആരോഗ്യകരം.\n02 Oct, 2018 at 07:39 AM\nകേരളം മുഴുവനുമുള്ള യാത്രയ്ക്കിടയില് ആരുമൊന്ന് നോക്കിനിന്നുപോകുന്ന ഒരു മരമുണ്ട്... എത്ര നട്ടുവളര്‍ത്താന് നോക്കിയാലും ചിലരുടെയെങ്കിലും വീട്ടുമുറ്റത്ത് കൂട്ടുകൂടാന് നില്‍ക്കാതെ ഇവന് പിണങ്ങിമാറിനിന്ന കഥയും പലരും പങ്കുവെച്ചിട്ടുണ്ട്. വളമില്ലെങ്കിലും ഒന്ന് വേര് കിളിര്‍ത്ത് കിട്ടിയാല്, ഇവനങ്ങ് പടര്‍ന്ന് പന്തലിക്കും. ഒരേ സമയം ശുദ്ധമായ പച്ചക്കറിയും, ഇലക്കറിയും ദാനം ചെയ്യുന്ന മഹാത്മാവാണ് ഈ മുരിങ്ങമരം. മുരിങ്ങയുടെ ഇല, പൂവ്, കായ എല്ലാം ഒരുപോലെ ആരോഗ്യകരം.\nമുരിങ്ങാക്കോലില് ധാരാളമായടങ്ങിയ ജീവകം സി രോഗപ്രതിരോധ സംവിധാനം ശക്തിപ്പെടുത്തുന്നു. ചുമ, പനി, ജലദോഷം ഇവയെയെല്ലാം അകറ്റി നിര്‍ത്താനും മുരിങ്ങാക്കോലിന് പ്രത്യേക കഴിവുണ്ട്. മുരിങ്ങയിലയിലും മുരിങ്ങപ്പൂവിലും ആന്റിബാക്ടീരിയൽ ഘടകങ്ങൾ ഉണ്ട്. ഇവ തൊണ്ടയിലും ചർമത്തിലും ഉണ്ടാക്കുന്ന അണുബാധ തടയാൻ സഹായിക്കുന്നു.\nഉറപ്പുള്ള എല്ലുകളാണ് ദീര്‍ഘായുസ്സിന്റെ രഹസ്യം. എല്ലുകള്‍ക്കുണ്ടാകുന്ന ബലക്ഷയത്തിന് പ്രധാന കാരണമാകുന്നത് കാത്സ്യത്തിന്റെ അപര്യാപ്തയാണ്. കാൽസ്യം, ഇരുമ്പ്, മറ്റു ജീവകങ്ങൾ ഇവ ധാരാളം അടങ്ങിയ മുരിങ്ങയ്ക്ക എല്ലുകളെ ശക്തിയുള്ളതാക്കുന്നു. മുരിങ്ങാക്കോല് ജ്യൂസ് അടിച്ച് ദിവസവും കഴിക്കുന്നത് എല്ലുകളുടെ ബലം വര്‍ധിപ്പിക്കും. പാലിലും ജ്യൂസ് അടിച്ച് കഴിക്കാം. കുട്ടികളുടെ എല്ലുകളുടെ ആരോഗ്യത്തിനും മുരിങ്ങാക്കോല് വമ്പനാണ്.\nമുരിങ്ങക്കോല് പതിവായി ഉപയോഗിക്കുന്നത് ദഹനപ്രശ്നങ്ങളെ അകറ്റും. മുരിങ്ങയിലയിലും മുരിങ്ങക്കായിലും അടങ്ങിയ ബി കോംപ്ലക്സ് ജീവകങ്ങളായ നിയാക്സിൻ, റൈബോഫ്ലേവിൻ, ഫോളിക് ആസിഡ്, പിരിഡോക്സിൻ എന്നിവയാണു ദഹനത്തിനു സഹായിക്കുന്നത്. അന്നജം, മാംസ്യം, കൊഴുപ്പുകൾ ഇവയെ വിഘടിപ്പിച്ച് ലഘു രൂപത്തിൽ ആക്കുന്ന പ്രക്രിയയെ ഈ ജീവകങ്ങൾ നിയന്ത്രിക്കുന്നു.\nകൂടാതെ രക്തസമ്മർദം കുറയ്ക്കാനും രക്തത്തിലെ പഞ്ചസാരയുടെ അളവ് നിയന്ത്രിക്കാനും മുരിങ്ങാക്കായിലടങ്ങിയ വിറ്റമിനുകള് സഹായിക്കുന്നു. മുരിങ്ങയിലയുടെ ഉപയോഗവും രക്തത്തിലെ പഞ്ചസാരയുടെ അളവ് നിയന്ത്രിക്കുന്നു. പരിക്കോ അണുബാധയോ മൂലമുണ്ടാകുന്ന വീക്കം കുറയ്ക്കാനും മുരിങ്ങയില സഹായിക്കുന്നു. മുരിങ്ങയില പതിവായി ഭക്ഷണത്തിൽ ഉൾപ്പെടുത്തുന്നത് കൊളസ്ട്രോൾ കുറയ്ക്കാൻ സഹായിക്കും. ചർമ്മത്തിന്റെയും മുടിയുടെയും സൗന്ദര്യത്തിനും മുരിങ്ങയിലയുടെ ഉപയോഗം സഹായിക്കും. ആർത്തവ വേദന അകറ്റാൻ മുരിങ്ങിയില നീര് സഹായിക്കും. ഒരുപിടി മുരിങ്ങയില തോരൻ വച്ച് ദിവസവും കഴിച്ചാൽ മുലപ്പാൽ വർധിക്കും. മുരിങ്ങവേര് ഔഷധമായി ഉപയോഗിച്ചു വരുന്നു.\nമുരിങ്ങയിലടങ്ങിയ നാരുകൾ മലബന്ധം അകറ്റാൻ സഹായിക്കുന്നു. ഗ്യാസ്, കുടൽ വ്രണം ഇവ ഭേദമാക്കുന്നു. മുരിങ്ങക്കായയ്ക്ക് ആന്റിബാക്ടീരിയൽ ആന്റിബയോട്ടിക് ഗുണങ്ങളുമുണ്ട് . ഇത് രോഗാണുക്കളുടെയും ബാക്ടീരിയകളുടെയും വളർച്ച തടയുന്നു. അതിസാരവും അകറ്റുന്നു.\nരക്തം ശുദ്ധീകരിക്കാനുള്ള കഴിവും മുരിങ്ങയിലയ്ക്കും മുരിങ്ങക്കായ്ക്കും ഉണ്ട്. സൂപ്പ് ആയോ ജ്യൂസ് രൂപത്തിലോ ആയി മുരിങ്ങക്കാ ഉപയോഗിക്കുന്നത് വേദനകളും ചർമപ്രശ്നങ്ങളും അകറ്റും. രക്തസംക്രമണത്തെ വര്‍ധിപ്പിക്കാനും സഹായിക്കും.\nശ്വാസകോശ സംബന്ധമായ രോഗങ്ങളായ ആസ്മ, ശ്വാസകോശത്തിൽ വീക്കം, ചുമ ഇവ തടയാൻ മുരിങ്ങക്കായുടെ പതിവായ ഉപയോഗം ഫലപ്രദമാണ്. മുരിങ്ങക്കായയ്ക്ക് ആന്റി അലർജിക്ക് ഗുണങ്ങൾ ഉണ്ട്. ആസ്മ തടയാന് മാത്രമല്ല ശ്വസന വ്യവസ്ഥയെ ശക്തിപ്പെടുത്താനും മുരിങ്ങക്കായ സഹായിക്കുന്നു.\nഗര്‍ഭിണിയുടെ ആരോഗ്യത്തിനും ഉത്തമം\nഗർഭകാലത്ത് മുരിങ്ങക്കായ കഴിക്കുന്നത് പ്രസവത്തെ എളുപ്പമാക്കും. മാത്രമല്ല, പ്രസവസമയത്തും ശേഷവുമുള്ള സങ്കീര്‍ണതകളെയും ലഘൂകരിക്കും. പ്രസവസമയത്തുള്ള പാലുത്പ്പാദനത്തിനും ഇവ സഹായിക്കുന്നു. ഗര്‍ഭിണികള് മുരിങ്ങാക്കോല് വെറുതെ ഉപ്പിട്ട് പുഴുങ്ങിയെടുത്ത്, ആ വെള്ളമൂറ്റിക്കളഞ്ഞതിന് ശേഷം നെയ്യ് ചേര്‍ത്ത് കഴിക്കാം.\nകൂടാതെ അർബുദം തടയാനും ഹൃദയത്തിന്റെ ആരോഗ്യം സംരക്ഷിക്കാനും പ്രമേഹം നിയന്ത്രിക്കാനും വൃക്കയുടെയും തലച്ചോറിന്റെയും ആരോഗ്യത്തിലും മുരിങ്ങാക്കോലിനും മുരിങ്ങയിലയ്ക്കും റോളുകളുണ്ട്\nവൃക്കയിൽ കല്ലുണ്ടാകുന്നത് തടയാനും മുരിങ്ങയിലയുടെ ഉപയോഗം സഹായിക്കും. നാഡീ സംബന്ധമായ രോഗങ്ങൾ തടയുന്നത് വഴി പാർക്കിൻസൺസ്, അൽഷിമേഴ്സ്, മറവിരോഗം (ഡിമെൻഷ്യ) മുതലായ രോഗങ്ങൾ വരാനുള്ള സാധ്യത കുറയ്ക്കുന്നു. സന്ധി വേദയ്ക്കും ആശ്വാസമേകുന്നു.\nലൈംഗികാരോഗ്യത്തിന് മുരിങ്ങയില നല്ലതുതന്നെ. മുരിങ്ങയുടെ തണ്ടിലടങ്ങിയ ചില സംയുക്തങ്ങൾ വന്ധ്യത, ശീഘ്രസ്ഖലനം മുതലായവയ്ക്ക് പരിഹാരമേകും.


കൃഷി അസിസ്റ്റന്റ് തസ്തിക; ബിരുദധാരികളെ സാധ്യതാപട്ടികയില് ഉള്‍പ്പെടുത്തിയത് വിവാദത്തില് | Agricultural Assistant appointment| the inclusion of graduates in the provisional list controversy\nകൃഷി അസിസ്റ്റന്റ് തസ്തിക; ബിരുദധാരികളെ സാധ്യതാപട്ടികയില് ഉള്‍പ്പെടുത്തിയത് വിവാദത്തില്\nJul 3, 2021, 10:58 AM IST\nകൃഷി അസിസ്റ്റന്റ് തസ്തികയിലേക്ക് നിലവില് 268 ഒഴിവുകളാണുള്ളത്. ഇതില് 247 പി.എസ്.സി.ക്ക് റിപ്പോര്‍ട്ട് ചെയ്തിട്ടുണ്ട്. നിലവിലുള്ള പി.എസ്.സി. ഉത്തരവനുസരിച്ച് ഡിപ്ലോമയാണ് അഗ്രിക്കള്‍ച്ചര് അസിസ്റ്റന്റ് ഗ്രേഡ് രണ്ടിന്റെ തസ്തികയിലേക്കുള്ള അടിസ്ഥാനയോഗ്യത\nകോഴിക്കോട്: പി.എസ്.സി.യുടെ അഗ്രിക്കള്‍ച്ചര് അസിസ്റ്റന്റ് ഗ്രേഡ് രണ്ട് സാധ്യതാ റാങ്ക് ലിസ്റ്റില് കാര്‍ഷിക ബിരുദധാരികളെ ഉള്‍പ്പെടുത്തിയതിനെതിരേ ഒരുവിഭാഗം ഉദ്യോഗാര്‍ഥികള് രംഗത്തെത്തി. കേരള കാര്‍ഷിക സര്‍വകലാശാലയുടെ കൃഷിശാസ്ത്ര ഡിപ്ലോമയും അതിന്റെ അഭാവത്തില്‍മാത്രം വി.എച്ച്.എസ്.ഇ. അഗ്രിക്കള്‍ച്ചര് യോഗ്യതയുള്ളവരെയും പരിഗണിക്കണമെന്നാണ് വിജ്ഞാപനത്തില് പറഞ്ഞിരുന്നത്. ഇതിനു വിരുദ്ധമായാണ് പി.എസ്.സി. നടപടിയെന്നാണ് ഡിപ്ലോമക്കാരുടെ പരാതി. വിജ്ഞാപനത്തില് നേരത്തേ ഇക്കാര്യം പറഞ്ഞിരുന്നില്ല.\nകേരള കാര്‍ഷിക സര്‍വകലാശാലയുടെ കീഴിലുള്ള പട്ടാമ്പി നെല്ല് ഗവേഷണകേന്ദ്രത്തില്‍നിന്ന് കൃഷി ശാസ്ത്രത്തിലുള്ള ഡിപ്ലോമ കോഴ്‌സ് കഴിഞ്ഞവരെയാണ് ഈ തസ്തികയിലേക്ക് പരിഗണിച്ചിരുന്നത്. ഡിപ്ലോമക്കാര്‍ക്ക് കൃഷിവകുപ്പിന്റെ കീഴില് കൃഷി അസിസ്റ്റന്റ് തസ്തിക മാത്രമാണ് ഏക അവസരമായി നിലവിലുള്ളത്. 12 ബാച്ചുകളിലായി വിവിധ കാലയളവില് പുറത്തിറങ്ങിയ ഉദ്യോഗാര്‍ഥികള് 600 ഉണ്ടായിരിക്കെ ബിരുദക്കാരെയും ഉള്‍പ്പെടുത്തി 729 പേരുടെ സാധ്യതാപട്ടികയാണ് തയ്യാറാക്കിയത്.\nകൃഷി അസിസ്റ്റന്റ് തസ്തികയിലേക്ക് നിലവില് 268 ഒഴിവുകളാണുള്ളത്. ഇതില് 247 പി.എസ്.സി.ക്ക് റിപ്പോര്‍ട്ട് ചെയ്തിട്ടുണ്ട്. നിലവിലുള്ള പി.എസ്.സി. ഉത്തരവനുസരിച്ച് ഡിപ്ലോമയാണ് അഗ്രിക്കള്‍ച്ചര് അസിസ്റ്റന്റ് ഗ്രേഡ് രണ്ടിന്റെ തസ്തികയിലേക്കുള്ള അടിസ്ഥാനയോഗ്യത. ഡിപ്ലോമക്കാര് ഇല്ലാത്ത സാഹചര്യം വരികയാണെങ്കില് അധികയോഗ്യതയുള്ളവരെ പരിഗണിക്കാമെന്നും ഇത് കമ്മിഷന്റെ അധികാരപരിധിയിലുള്ള കാര്യമാണെന്നുമാണ് പി.എസ്.സി. നല്‍കുന്ന വിശദീകരണം. എന്നാല്, കെ.എസിന്റെയും എസ്.എസ്.ആറിന്റെയും റൂള് 10(2) പാര്‍ട്ടില്, യഥാര്‍ഥ യോഗ്യതയുള്ളവരില്ലെങ്കില്‍മാത്രം ഉയര്‍ന്ന യോഗ്യതയുള്ളവരെ പരിഗണിക്കാമെന്നാണ് പറയുന്നതെന്ന് ഉദ്യോഗാര്‍ഥികള് ചൂണ്ടിക്കാട്ടുന്നു.\nപരാതിയുമായി ഇവര് മുട്ടാത്ത വാതിലുകളില്ല. മുഖ്യമന്ത്രിക്ക് നിവേദനം നല്‍കി. ഉദ്യോഗാര്‍ഥികളില് ചിലര് ട്രിബ്യൂണലിനെയും സമീപിച്ചു. ഇത്തരമൊരു തീരുമാനം എടുക്കാനുണ്ടായ സാഹചര്യം വ്യക്തമാക്കണമെന്ന് ട്രിബ്യൂണല് ഉത്തരവിട്ടു. ഇതിന് പി.എസ്.സി. മറുപടി കൊടുത്തിട്ടില്ലെന്ന് ഉദ്യോഗാര്‍ഥികള് പറഞ്ഞു.\nContent Highlights: Agricultural Assistant appointment, the inclusion of graduates in the provisional list became controversial


state bank employees corona challenge viral | കോറോണ കാലത്ത് വേറിട്ട ചലഞ്ചുമായി സ്‌റ്റേറ്റ് ബാങ്ക് ഓഫീസേഴ്‌സ് കൂട്ടായ്മ; ഒരു മണിക്കൂറിൽ മുഖ്യമന്ത്രിയുടെ ദുരിതാശ്വാസ നിധിയിലേക്ക് കോട്ടയത്തെ സ്‌റ്റേറ്റ് ബാങ്ക് ജീവനക്കാർ പിരിച്ച് നൽകിയത് ഒരു ലക്ഷം രൂപ; ചലഞ്ച് ഏറ്റെടുക്കാൻ സഹപ്രവർത്തകരോടും ആഹ്വാനം - MarunadanMalayalee.com\nMarch 29, 202002:28 PM IST Permalink\nകോട്ടയം : കൊറോണ വ്യാപനം തടയുന്നതിനായി മുഖ്യമന്ത്രിയുടെ ദുരിതാശ്വാസ നിധിയിലേക്ക് നിധിയിലേക്ക് സംഭാവന സ്വരൂപിച്ചു നൽകി കോട്ടയത്തെ സ്റ്റേറ്റ് ബാങ്ക് ഓഫീസേർസ് കൂട്ടായ്മ. മുഖ്യമന്ത്രിയുടെ ദുരിതാശ്വാസ നിധിയിലേക്ക് ഓൺലൈനായി പണം സംഭാവന നൽകിയാണ് ചലഞ്ച് ഏറ്റെടുത്തിരിക്കുന്നത്. ഗ്രൂപ്പിലെ ആദ്യത്തെ ഉദ്യോഗസ്ഥൻ ചലഞ്ച് ഏറ്റെടുത്ത് പണം സംഭാവന നൽകിയതിന്റെ രസീതും വാട്‌സ് ആപ്പ് ഗ്രൂപ്പിൽ പോസ്റ്റ് ചെയ്തു.\nതുടർന്ന് മറ്റ് സഹപ്രവർത്തകരോടും ക്യാമ്പയിൻ ഏറ്റെടുക്കാൻ നിർദേശിക്കുകയായിരുന്നു. സംഭാവന നൽകിയ ആൾ രസീത് വാട്‌സ് ആപ്പ് ഗ്രൂപ്പിൽ പങ്കുവച്ച ശേഷം അടുത്ത മൂന്ന് പേരെ ചലഞ്ച് ചെയ്യുന്നു. ഇവർ ഈ ചലഞ്ച് മറ്റ് മൂന്നുപേരിലേക്കും എത്തിക്കുന്നു. തുടർന്ന് ഈ രീതി ചങ്ങല പോലെ തുടരുന്നു.\nഒരു മണിക്കൂർ കൊണ്ട് രണ്ടു ലക്ഷം രൂപാ സംഭാവന സമാഹരിച്ചു. ഈ തുകയുടെ രസീത് അപ്പോൾ തന്നേ മെസ്സേജ് ആയി ലഭിക്കും. 80 G (2) പ്രകാരം ഈ തുകക്ക് പൂർണമായും ഇൻകം ടാക്‌സ് ഇളവും ലഭിക്കും. ഞായറാച രാവിലെ ആരംഭിച്ച ചലഞ്ചു തുടരുകയാണ്. വലിയ പിന്തുണയാണ് അംഗങ്ങൾ നൽകുന്നത്. *CMDRF ചലഞ്ച് * എന്ന പേരിലാണ് ഓഫീസേഴ്സ് കൂട്ടായ്മ ഈ കാമ്പയിൻ സംഘടിപ്പിച്ചത്.


യന്ത്രത്തിൽ കൈകുടുങ്ങി; ഒടുവിൽ ഫയർഫോഴ്‌സ് എത്തി രക്ഷിച്ചു - Rashtrabhoomi\nമണര്‍കാട്: കോട്ടയം ജില്ലയിലെ മണര്‍ക്കാട് ഐരാറ്റുനടയ്ക്ക് സമീപം വഴിയരികില് കരിമ്പിന് ജ്യൂസ് കച്ചവടം നടത്തുകയായിരുന്ന ഗീതയുടെ(36) കൈ യന്ത്രത്തിൽ കൈകുടുങ്ങി. ഒരു മണിക്കൂറോളം കഠിനമായ വേദന സഹിച്ച് കഴിഞ്ഞ യുവതിയെ ഒടുവിൽ ഫയർഫോഴ്‌സ് എത്തി രക്ഷിക്കുകയായിരുന്നു.\nജ്യൂസ് അടിക്കാനായി യന്ത്രത്തിലേക്ക് കരിമ്പു വയ്ക്കവേ അബദ്ധത്തില് വലതുകൈവിരലുകള് കുടുങ്ങുകയായിരുന്നു. എസ്‌ഐ പ്രസാദ് ഏബ്രഹാം വര്‍ഗിസിന്റെ നേതൃത്വത്തില് പൊലീസും കോട്ടയം ഫയര്‍ഫോഴ്‌സ് ഫയര്‍സ്റ്റേഷന് ഓഫിസര് ശിവദാസിന്റെ നേതൃത്വത്തില് അഗ്‌നിശമന സേനയുമെത്തിയാണ് രക്ഷാപ്രവർത്തനം നടത്തിയത്. ഗീതയെ കോട്ടയം മെഡിക്കല് കോളജ് ആശുപത്രിയിലെത്തിക്കുകയും അടിയന്തര ശസ്ത്രക്രിയ നടത്തുകയും ചെയ്തു.\nദേശീയ പക്ഷി-മൃഗ പ്രദര്‍ശന മേള തിരുവനന്തപുരത്ത്


കേരളത്തിൽ സിപിഎമ്മും കോൺഗ്രസും ഇസ്ലാമിക തീവ്രവാദികളെ പിന്തുണയ്ക്കുന്നു: കെ.സുരേന്ദ്രൻ\nന്യൂഡൽഹി: കേരളത്തിൽ ഭരണകക്ഷിയായ സിപിഎമ്മും മുഖ്യപ്രതിപക്ഷമായ കോൺഗ്രസും വോട്ട്ബാങ്ക് ലക്ഷ്യമിട്ട് ഇസ്ലാമിക തീവ്രവാദികളെ പിന്തുണയ്ക്കുകയാണെന്ന് ബിജെപി സംസ്ഥാന അദ്ധ്യക്ഷൻ കെ.സുരേന്ദ്രൻ. കേരളത്തിൽ തീവ്രവാദം ശക്തമാകുന്നത് രാജ്യത്തിന് വലിയ ഭീഷണിയാണെന്നും ഡൽഹി പാർട്ടി ദേശീയ ആസ്ഥാനത്ത് നടന്ന സംയുക്തവാർത്താസമ്മേളനത്തിൽ അദ്ദേഹം പറഞ്ഞു. ദേശീയ പ്രസ്ഥാനങ്ങളുടെ രണ്ട് പ്രവർത്തകരെയാണ് കഴിഞ്ഞ 20 ദിവസത്തിനിടെ ഇസ്ലാമിക തീവ്രവാദികളായ പിഎഫ്ഐ വധിച്ചത്. ചാവക്കാട് ബിജുവിന്റെയും പാലക്കാട് സഞ്ജിത്തിന്റെയും കൊലപാതകം തീവ്രവാദ ശൈലിയിൽ ആസൂത്രണം ചെയ്ത് നടപ്പാക്കിയതാണ്. പട്ടാപ്പകൽ ഭാര്യയോടൊപ്പം ബൈക്കിൽ യാത്ര ചെയ്യുമ്പോഴാണ് സഞ്ജിത്ത് ക്രൂരമായി കൊല ചെയ്യപ്പെട്ടത്. സംഭവം നടന്നത് ദേശീയപാതയിൽ നിന്നും രണ്ട് കിലോമീറ്റർ മാത്രം അകലെയായിട്ടും വാഹനങ്ങൾ പരിശോധിക്കാനോ ഗതാഗതം ബ്ലോക്ക് ചെയ്യാനോ പൊലീസ് തയ്യാറായില്ല. സിവിൽ പൊലീസുകാരൻ ദൃക്സാക്ഷിയായ കൊലപാതകമായിരുന്നിട്ടും പൊലീസ്7ദിവസം കഴിഞ്ഞാണ് പ്രതികളുടെ വാഹനത്തിന്റെ ഫോട്ടോ പോലും പുറത്തുവിട്ടത്. സിപിഎം- പോപ്പുലാർ ഫ്രണ്ട് കൂട്ടുക്കെട്ടാണ് പൊലീസിന്റെ നിഷ്ക്രിയത്വത്തിന് കാരണം. പാലക്കാട് ജില്ലയിൽ ഉൾപ്പെടെ പല തദ്ദേശ സ്ഥാപനങ്ങളിലും ഇവർ ഒരുമിച്ചാണ് ഭരിക്കുന്നത്. സർക്കാരും പൊലീസും പോപ്പുലാർ ഫ്രണ്ട് ഭീകരവാദികളെ പിന്തുണയ്ക്കുകയാണ്. കേരളത്തിലെ കാര്യങ്ങളെല്ലാം ആഭ്യന്തരമന്ത്രി അമിത്ഷായുടെ മുമ്പിൽ അവതരിപ്പിച്ചു. ബിജെപിക്ക് മാത്രം അല്ല എല്ലാ വിഭാഗം ജനങ്ങൾക്കും കേരളത്തിലെ മതതീവ്രവാദം ആപത്താണ്. പാലാ ബിഷപ്പ് ഹൗസ് അക്രമിക്കാനുള്ള മതതീവ്രവാദികളുടെ നീക്കം ഇതാണ് തെളിയിക്കുന്നത്. അതിനെ പ്രതിരോധിക്കാൻ ബിജെപി പ്രവർത്തകർ മാത്രമാണ് മുന്നിട്ടിറങ്ങിയത്.\nഈ അടുത്തകാലത്തായി ആയിരക്കണക്കിന് ഹലാൽ ഹോട്ടലുകളാണ് കേരളത്തിൽ ഉയരുന്നത്. വസ്ത്രത്തിന്റെയും ഭക്ഷണത്തിന്റെയും പേരിൽ ജനങ്ങളെ ഭിന്നിപ്പിക്കാനുള്ള തീവ്രവാദികളുടെ അജണ്ടയാണിത്. ഇത് കേരളത്തെ പതുക്കെ മറ്റൊരു സിറിയയാക്കി മാറ്റും. കരിവന്നൂർ സഹകരണ ബാങ്കിൽ നടന്ന വൻ അഴിമതി സിബിഐയെ ഏൽപ്പിക്കണമെന്നും അമിത്ഷായോട് അഭ്യർത്ഥിച്ചതായി സുരേന്ദ്രൻ പറഞ്ഞു.\nകേരളത്തിൽ ഇസ്ലാമിക തീവ്രവാദത്തിനെതിരെ ആരും സംസാരിക്കാൻ പാടില്ല എന്നതാണ് സാഹചര്യമെന്ന് കേന്ദ്രമന്ത്രി വി.മുരളീധരൻ പറഞ്ഞു. തീവ്രവാദികൾക്കെതിരെ സംസാരിച്ചാൽ എല്ലാവരും കൂട്ടായെത്തി ആക്രമിക്കുന്ന സ്ഥിതിയാണുള്ളത്. സിപിഎം,കോൺഗ്രസ് പ്രവർത്തകരും പോപ്പുലാർ ഫ്രണ്ടിന്റെ കൊലക്കത്തിക്ക് ഇരയായിട്ടും രാഷ്ട്രീയ താത്പര്യം കൊണ്ടാണ് സർക്കാർ നടപടിയെടുക്കാത്തത്. സംസ്ഥാനത്ത് നടക്കുന്ന ഇത്തരം വിധ്വംസന പ്രവർത്തനങ്ങളുടെ ഇരയാവുന്നത് കേരളത്തിലുള്ള ജനങ്ങളാണെന്ന് കേന്ദ്രമന്ത്രി രാജീവ് ചന്ദ്രശേഖർ പറഞ്ഞു. ഈ സാഹചര്യം കാരണം നിക്ഷേപകർ അയൽ സംസ്ഥാനങ്ങളിലേക്ക് പോവുകയാണ്. കേരളത്തിലെ ജനങ്ങളുടെ ആവശ്യമാണ് ബിജെപി സംസ്ഥാന നേതൃത്വം ഉയർത്തുന്നതെന്ന് ദേശീയ വക്താവ് ടോം വടക്കൻ പറഞ്ഞു. തീവ്രവാദികളെ ഒറ്റപ്പെടുത്തണമെന്നാണ് കേരളത്തിലെ മുഴുവൻ ജനങ്ങളും ആഗ്രഹിക്കുന്നതെന്നും അദ്ദേഹം പറഞ്ഞു.


കോഴി വളർത്തൽ — വികാസ്പീഡിയ\nഹോം പേജ് / കൃഷി / മൃഗ സംരക്ഷണം / വളര്‍ത്തുമൃഗങ്ങളും കോഴി വളര്‍ത്തലും / കോഴി / കോഴി വളർത്തൽ\nകോഴി വളർത്തലിനെ സംബന്ധിക്കുന്ന കൂടുതൽ വിവരങ്ങൾ\nകോഴികളിലെ അനഭിലഷണീയ സ്വഭാവ വൈകല്യങ്ങളെ ദുശ്ശീലങ്ങളെന്ന് പറയാം. മുട്ടക്കോഴികളില് സാധാരണ കണ്ടുവരുന്ന ദുശ്ശീലങ്ങള് പരിശോധിക്കാം.\nസ്വവര്‍ഗ ഭോജനവും തൂവല് കൊത്തിവലിക്കലും\nതീറ്റ, വെള്ളം എന്നിവ ആവശ്യാനുസരണം ലഭിക്കാനുള്ള സൗകര്യക്കുറവ്, ശരിയായപോഷകങ്ങളുടെും ധാതുലവണങ്ങളുടെയും അഭാവം, തീറ്റയിലെ അമിതമായ ഊര്‍ജം, നിയന്ത്രിത ഭക്ഷണരീതി,ആവശ്യത്തിലേറെയുള്ള വെളിച്ചം എന്നിവയാണ് ഇതിന്റെ പ്രധാന കാരണങ്ങള്. കൂടെയുള്ള കോഴികളുടെ വിസര്‍ജനദ്വാരം, വയറിന്റെ അടിഭാഗം എന്നിവിടങ്ങളില് കൊത്തി കുടല്‍മാല വലിച്ചെടുക്കുകയും അത് ജീവനാശത്തിന് ഇടയാക്കുകയും ചെയ്യുന്നു. ഒരിക്കല് കൊത്തുകൊണ്ട കോഴിയെ മറ്റ് കോഴികളെല്ലാം കൂടി കൊത്താനുള്ള പ്രവണത വളരെ കൂടുതലാണ്.\nചില കോഴികള് അവയുടെ വാലിലും ചിറകിലുമുള്ള തൂവലുകള് കൊത്തിവലിക്കുകയും തല, പുറം എന്നിവിടങ്ങളില് കൊത്തി മുറിവുകളുണ്ടാക്കുകയും ചെയ്യുന്നു.\nഈ ദുഃസ്വഭാവങ്ങള്‍ക്കുള്ള പ്രതിവിധിയായി കോഴികളുടെ കൊക്ക് മുറിക്കാറുണ്ട്. കോഴിക്കുഞ്ഞുങ്ങള്‍ക്ക് ആറാഴ്ച പ്രായമാകുമ്പോള് കൊക്ക് മുറിക്കാം. മേല്‍കൊക്കിന്റെ നീളത്തില് മൂന്നില് ഒരു ഭാഗവും കീഴ്‌ക്കൊക്കിന്റെ അഗ്രവും ഡീ ബീക്കര് ഉപയോഗിച്ച് മുറിക്കാം. കോഴികളെ മുട്ടയിടാനുള്ള കൂടുകളിലേക്ക് മാറ്റുന്ന അവസരങ്ങളിലും വീണ്ടും ഒരിക്കല്‍ക്കൂടി കൊക്കുമുറിക്കാം. കീഴ്‌ക്കൊക്ക് മേല്‍ക്കൊക്കിനേക്കാള് നീളം കൂടിയതായിരിക്കാനും കോഴിയുടെ നാക്ക് മുറിയാതിരിക്കാനും ശ്രദ്ധിക്കണം. കുടിക്കുന്ന വെള്ളത്തില് കുറച്ച് ഉപ്പുചേര്‍ത്ത് കൊടുക്കുന്നതും കൂട്ടില്‍പച്ചിലകള്‍കെട്ടിത്തൂക്കിക്കൊടുക്കുന്നതും ഈ പ്രശ്‌നത്തിനുള്ളപരിഹാരങ്ങളില് ചിലതാണ്.\nമുട്ടപ്പെട്ടികളുടെ അഭാവം, ഇടയ്ക്കിടെ കൂട്ടില് നിന്ന് മുട്ടശേഖരിക്കാതിരിക്കുക, മുട്ടക്കൂടുകളില് ശരിയായ തോതില് ലിറ്റര്(അറക്കപ്പൊടി, ഉമി മുതലായവ) ഇല്ലാതിരിക്കല് എന്നിവയാണ് ഈ ദുശ്ശീലത്തിനുള്ള കാരണം.\nതാഴെക്കൊടുത്ത കാര്യങ്ങളില് കോഴിവളര്‍ത്തുകാര് പ്രത്യേകം ശ്രദ്ധിച്ചാല് കോഴികളുടെ ദുശ്ശീലങ്ങള് ഒരു പരിധിവരെ നിയന്ത്രിക്കാം.\n1.കോഴികള്‍ക്ക് പ്രായാനുസൃതമായി ആവശ്യമായ തീറ്റപ്പാത്രങ്ങള്,വെള്ളപ്പാത്രങ്ങള്, കൂട്ടിനുള്ളിലെ സ്ഥലം എന്നിവ ലഭ്യമാക്കാന്‍ശ്രദ്ധിക്കുക.\n2. വെള്ളവും തീറ്റയും കൂടിന്റെ പല ഭാഗങ്ങളിലായി സജ്ജീകരിക്കുക.\n3. കോഴിക്കൂട്ടിലെ പ്രകാശത്തിന്റെ ശക്തി എല്ലാ സ്ഥലങ്ങളിലും ഒരേ രീതിയിലും ആവശ്യാനുസൃത അളവിലും ലഭ്യമാക്കുക.\n4. പല പ്രായത്തിലുള്ള കോഴികളെ ഒന്നിച്ച് വളര്‍ത്താതിരിക്കുക.\n5. അഞ്ച് കോഴികള്‍ക്ക് ഒന്ന് എന്ന അനുപാതത്തില് കോഴിക്കൂടിന് മുട്ടപ്പെട്ടി സജ്ജീകരിക്കുക.\n6. കൂടുകളില് നിന്ന് ഇടയ്ക്കിടെ മുട്ടകള് പെറുക്കുക.\n7. കോഴികള്‍ക്ക് സമീകൃതാഹാരം കൊടുക്കുക.\n8. കോഴിക്കുഞ്ഞുങ്ങളുടെ കൊക്കുമുറിക്കല് പതിവാക്കുക.\nഇത്തരം കാര്യങ്ങളില് ശ്രദ്ധിച്ചാല് ഈ ദുശ്ശീലങ്ങള് അകറ്റാം.\nഉബൈദുല്ല Oct 21, 2016 04:47 AM\nഎനിക്കു മുട്ടക്കോഴി കൃഷി തുടക്കണമെന്നുണ്ട് പക്ഷെ കുഞ്ഞുകളെ എവിടെനിന്നു ലഭിക്കും ഞാൻ വായനാട്ടിലാണ്\nMusthak Oct 18, 2016 04:38 PM\nകോഴിയുടെ ചൂടിൽ കുരു\nറഈസ് Aug 30, 2016 10:31 PM\nനാടൻ കോഴിക്കുഞ്ഞുങ്ങളുടെ തൂക്കരോഗത്തിന് എന്താണ് പ്രതിവിധി?\nഷാജി Aug 30, 2016 09:49 PM\nമുട്ടക്കോഴിവളർത്തൽ കോച്ചിങ്‌ക്ലാസ്സും ഗവഃ അംഗീകൃത സെർട്ടിഫിക്കറ്റും കിട്ടാൻ എവിടെ എപ്പോൾ ബന്ധപ്പെടാം ? ഞാൻ മലപ്പുറം ജില്ലയിൽ താമസിക്കുന്നു .\nAnilkumar J Aug 08, 2016 03:56 PM\nവികാസ് പീഡിയയുടെ പവർത്തങ്ങൾ പ്രത്യേക അഭിനന്ദങ്ങൾ അർഹിക്കുന്നു\nഅവസാന ഭേദഗതി വരുത്തിയത് : Oct 03, 2019


വിഷ്ണുലോകം: (മിനിക്കഥ) "മോനെ, മനസ്സില് ലഡ്ഡു പൊട്ടി!"\n(മിനിക്കഥ) "മോനെ, മനസ്സില് ലഡ്ഡു പൊട്ടി!"\nശംഖുമുഖം ബീച്ചിലെ സാമാന്യം തിരക്കേറിയ ഒരു സായാഹ്നം.\nകയ്യില് ഒരു പൊതി കപ്പലണ്ടിയുമായി നമ്മുടെ കഥാനായകന് മണലിലൂടെ നടക്കുകയാണ്. പേര് മനു. കുറേകാലം ബാംഗ്ലൂര് ആയിരുന്നു. ഇപ്പൊ തിരുവനന്തപുരത്ത് ഒരു സ്വകാര്യ ബാങ്കില് ജോലി ചെയ്യുന്നു.\nമുന്‍പ് ഇതുപോലെ വായിനോക്കി കപ്പലണ്ടി തിന്നു നടക്കുമ്പോള് കപ്പലണ്ടിയാണെന്ന് കരുതി ഒരു കല്ലെടുത്ത് കടിച്ച് പണി കിട്ടിയതുകൊണ്ട് ഇപ്പോള് പൊതിയില് നിന്നും എടുക്കുന്നത് കപ്പലണ്ടി തന്നെയാണ് എന്ന് ഉറപ്പുവരുത്തിയേ വായിലേക്കിടുള്ളൂ.\nശംഖുമുഖം തീരത്ത് ശില്പി കാനായി കുഞ്ഞിരാമന് കൊത്തിവെച്ച ജലകന്യകയെ നോക്കി അവന് കുറേനേരം എന്തോ ആലോചിച്ചു നിന്നു. ഈ ലോകത്തില് അവന് കണ്ടിട്ടുള്ളതില് വെച്ച് ഏറ്റവും മനോഹരമായ ശില്‍പം! സായാഹ്നത്തിന്റെ ചുവപ്പില് ജലകന്യകയ്ക്ക് അഴക് കൂടിയോ എന്നൊരു സംശയം. അതിന്‍റെ തലയില് ഇരിക്കുന്ന കാക്കയെ അവന് അസൂയയോടെ നോക്കി. അടുത്ത തവണ ഇങ്ങോട്ട് വരുമ്പോള് ഒരു തോക്കും കൊണ്ട് വരണം - ഒരൊറ്റ കാക്കയെ പോലും അവളെ തൊടാന് അനുവദിക്കരുത്! അല്ല പിന്നെ!\nപിന്നെ പതിയെ കടലില് ബിയര് പോലെ പതയുന്ന തിരകളെ ലക്ഷ്യമാക്കി അവന് നടന്നു.\nതീരത്തെ നനഞ്ഞ മണലില് ചവിട്ടി നടക്കുമ്പോള് പതിയുന്ന കാല്‍പ്പാടുകള് നോക്കി അവന് അങ്ങനെ പോകുമ്പോള് ... പെട്ടെന്നാണ് അവന്‍റെ കണ്ണുകള് ഒരു മുഖത്ത് ഉടക്കിയത് - "അത്... അത്... അശ്വതി അല്ലെ?! അതെ! അശ്വതി!!" - വേറാരുമല്ല, അവന്‍റെ പഴയ പ്രണയിനി!\nകോളേജില് രണ്ടുകൊല്ലം ജൂനിയര് ആയിരുന്നു അവള് . കുറേക്കാലം കോളേജില് "ലൈനടിച്ചു" നടന്നതാണ്. ഒരിക്കല് കോളേജിലെ സ്റെപ്പിനു താഴെനിന്നും ടീച്ചര്‍മാര് രണ്ടിനേം കയ്യോടെ പൊക്കി. സംഗതി വീട്ടിലെത്തിച്ചു ആകെ നാറ്റിച്ചു കുളമാക്കി. അന്ന് മനസില്ലാ മനസോടെ പിരിഞ്ഞതാണ് രണ്ടുപേരും. അവന് കോളേജ് വിട്ടു ബാംഗ്ലൂര് പോയതിനുശേഷം അവളെ കണ്ടിട്ടില്ല. അവള് ഇതാ വീണ്ടും!\nഒരുപക്ഷെ ദൈവം തന്നെ തിരുവനന്തപുരത്ത് തിരികെ എത്തിച്ചത് അവളെ ജീവിതത്തിലേക്ക് വിളിക്കാന് വേണ്ടി ആയിരിക്കാം അല്ലെ???\n"മോനെ... മനസ്സില് ലഡ്ഡു പൊട്ടി!"\nഅവന് അല്പം സ്പീഡില് നടന്ന് അവളുടെ അടുത്തെത്തി, വിളിച്ചു - "അശ്വതീ... അച്ചൂ...!"\nവിളികേട്ടതും അശ്വതി തിരിഞ്ഞുനോക്കി. അവനെ കണ്ടതും അവളുടെ മുഖം വിടര്‍ന്നു. "മന്വേട്ടാ... നിങ്ങളോ? എന്താ ഇവിടെ?" - അവള് ചോദിച്ചു.\n"ഒന്നുമില്ല അച്ചൂ... വെറുതെ കറങ്ങാന് ... ആട്ടെ, എന്തുണ്ട് വിശേഷം? നിന്‍റെ കല്യാണം??"\n"കല്യാണമൊന്നും ആയില്ല ഏട്ടാ..."\nമോനെ... മനസ്സില് മറ്റൊരു ലഡ്ഡു പൊട്ടി!!!\n"വീടുകാര് കല്യാണമൊന്നും ആലോചിക്കുന്നില്ലെ അച്ചൂ?"\n"ഇല്ലാ.. അവര് കല്യാണം ഒന്നും ആലോചിക്കുന്നില്ല..."\nമോനെ...!!! വീണ്ടും വീണ്ടും ലഡ്ഡു പൊട്ടുന്നൂ...!!!\n"അപ്പൊ... കല്യാണം കഴിക്കണ്ടേ???"\n(അവള് നാണത്തോടെ) - "ഹും... വേണം!"\nഇത്തവണ തൃശൂര് പൂരത്തിന്റെ സാമ്പിള് വെടിക്കെട്ട് ലഡ്ഡു കൊണ്ടാണോ നടത്തുന്നത് എന്ന് അവന് സംശയിച്ചു. അത്രക്കും ലഡ്ഡു അവന്‍റെ മനസ്സില് പൊട്ടുന്നുണ്ടായിരുന്നു.\nനാണം കൊണ്ട് ചുവന്ന അവളുടെ കവിളുകള്‍ക്ക് മുന്നില് ചുവന്ന സൂര്യന് ഒന്നുമല്ല എന്ന് മനുവിന് തോന്നി. അവളുടെ കരിയെഴുതിയ കണ്ണുകളില് തിളങ്ങുന്നത് എന്താണ്?!\n"അച്ചൂ...! അച്ചൂ....!" - അല്പം ദൂരെയായി ഒരു വിളി കേട്ടു. അശ്വതി അങ്ങോട്ടേക്ക് നോക്കി.\nഅതാ ഒരാള് കയ്യില് രണ്ടു ഐസ്ക്രീമുമായി വരുന്നു. അവര്‍ക്കുനേരെയാണ് അയാള് വരുന്നത്.\nഅടുത്തെത്തിയതും അയാള് ഒരു ഐസ്ക്രീം അശ്വതിക്ക് നേരെ നീട്ടി. അശ്വതി അത് വാങ്ങി. ഇതെല്ലാം കണ്ടു വായും തുറന്നു നിന്ന മനുവിന്റെ നേരെ അയാളുടെ കണ്ണുകള് നീണ്ടു.\n"ആരാ അച്ചൂ ഇത്?" - കനത്ത ശബ്ദത്തില് അയാളുടെ ചോദ്യം.\n"ഓഹ്, അതോ, അത്.. കോളേജില് സീനിയര് ആയി പഠിച്ചിരുന്ന ചേട്ടനാണ്. പേര് മനു. പുള്ളിക്കാരന്റെ കല്യാണം ആയത്രേ! അത് പറഞ്ഞുകൊണ്ട് നില്‍ക്കുവാരുന്നു" - അവള് പറഞ്ഞു.\nഅടുത്തതായി പൊട്ടാന് വന്ന ലഡ്ഡു എട്ടുനിലയില് ചീറ്റിപ്പോയി.\n"വാവ്വ്...! കണ്ഗ്രാട്സ് മിസ്ടര് മനു! വീ വിഷ് യൂ എ വെരി വെരി ഹാപ്പി മാരീഡ് ലൈഫ്! എന്ജോയ്യ് ...!" - അയാള് മനുവിന്റെ കൈപിടിച്ച് കുലുക്കിക്കൊണ്ട് പറഞ്ഞു.\nആ കുലുക്കത്തില് ഭൂമി മൊത്തത്തില് കുലുങ്ങുന്നതായി മനുവിന് തോന്നി. "വീ" വിഷ് യൂ... അവിടെയാണ് മനുവിന്‍റെ ശ്രദ്ധ ഉടക്കിയത്. അയാള് "വീ" എന്ന് പറയണമെങ്കില് ... അയാള് അച്ചുവിന്‍റെ...?\n"മനു ചേട്ടാ, ഇത് ആനന്ദ് മേനോന്, ബാംഗ്ലൂരില് സോഫ്റ്റ്‌വെയര് എഞ്ചിനീയര് ആണ്. അടുത്ത മാസം ഞങ്ങളുടെ എന്‍ഗേജ്മെന്‍റ് ആണ്. ചേട്ടന് വരുമല്ലോ?" - അശ്വതി പറഞ്ഞു.\n"ഓ... ആ... എ... ആ.... വരാം വരാം..." - ഒരു കൃത്രിമ ചിരി മുഖത്ത് വരുത്താന് പ്രയാസപ്പെട്ടുകൊണ്ട് മനു പറഞ്ഞൊപ്പിച്ചു.\n"ക്കേ, സീ യു ഗൈന് മിസ്റ്റര് മനൂ!...! ബൈ..!" - അതും പറഞ്ഞു അയാള് അവളുടെ പുറകിലൂടെ കൈ ചുറ്റി അവളുടെ അരക്കെട്ടില് മുറുകെ പിടിച്ചതു കണ്ടപ്പോള് മനുവിന്‍റെ വയറ്റിനകത്ത് എന്തോ ഒരു മുറുക്കം അനുഭവപ്പെട്ടു.\nഅവര് ഒരുമിച്ചു തോളോട് തോള് ചേര്‍ന്ന് ദൂരേക്ക് നടന്നകലുമ്പോള് മനുവിന്‍റെ മനസിലാണോ അതോ ശംഖുമുഖം കടലിലാണോ കൂടുതല് തിരയിളക്കം എന്ന് കണ്ഫ്യൂഷന് .\nഅടുത്ത മാസം അവളുടെ എന്‍ഗേജ്മെന്‍റ്??? അപ്പൊ കല്യാണമൊന്നും ആലോചിക്കുന്നില്ല എന്ന് അവള് പറഞ്ഞത്? മനു അവളുമായുള്ള സംഭാഷണം ഒന്ന് റീവൈന്‍ഡ് ചെയ്തുനോക്കി. അതെ. അതെയതെ. അവള് ഇപ്പൊ കണ്ട ആജാനുബാഹുവായ സോഫ്റ്റ്‌വെയര് എഞ്ചിനീയറുമായി ഇഷ്ട്ടത്തിലായി വീട്ടുകാര് സമ്മതിച്ച് നടത്തുന്ന വിവാഹം ആണെങ്കില് പിന്നെന്തിനാ വീട്ടുകാര് വേറെ വിവാഹം ആലോചിക്കുന്നത്...! കൂടുതല് ഒന്നും ആലോചിക്കാതെ ചാടിക്കേറി ലഡ്ഡു പൊട്ടിച്ച താനല്ലേ മണ്ടന് ?\n"പുല്ല്... അപ്പൊ ഞാന് മനസ്സില് പൊട്ടിച്ച ലഡ്ഡു മുഴുവനും വേസ്റ്റ് ആയല്ലോ..." എന്ന് പിറുപിറുത്തുകൊണ്ട് മനു ആ മണലില് ആഞ്ഞു ചവിട്ടി.\nപൊട്ടാതെ ബാക്കിവന്ന ലഡ്ഡു എല്ലാംകൂടി ഭദ്രമായി മനസിന്‍റെ ഒരു മൂലയില് ഒതുക്കി അവന് നടന്നു... തന്‍റെ അടുത്ത ലഡ്ഡുവിന് തിരി കൊളുത്താനുള്ള ആളെ അവന്‍റെ കണ്ണുകള് തിരഞ്ഞുകൊണ്ടേയിരുന്നു.\nഅങ്ങ് ദൂരെ, പകല് മുഴുവന് എരിഞ്ഞുനിന്ന സൂര്യന് പതിയെ കടലിലേക്ക് താഴുന്നുണ്ടായിരുന്നു.\nLabels: കഥ, കഥകള്, നര്‍മ്മം, പുതിയ ലേഖനങ്ങള്, സാഹിത്യം\nSumesh vasu July 10, 2012\nനല്ലൊരു ലഡു തന്നെ വിഷ്ണൂ... രസകരം.... സംഗതി ഇങ്ങനൊക്കെയാൺ\nവിഷ്ണുലോകം July 10, 2012\nഅതെയതെ. ലഡ്ഡു പൊട്ടിക്കാന് വേണ്ടിയാണോ നമ്മളൊക്കെ ജനിച്ചത് എന്ന് ചിലപ്പോഴൊക്കെ തോന്നിപ്പോകും!\nAkbar July 10, 2012\nഇനി ചാടിക്കേറി ലഡ്ഡു പൊട്ടിക്കെണ്ടാ. കാര്യങ്ങള് ഒക്കെ ശരിക്കും ഉറപ്പിച്ചിട്ടു മതി.:)\nയേയ് അത് ഞാനല്ല... മനു... മനു!\nVishnu Shanmughan July 10, 2012\npenpillare kanumbo chumma ledu pottikkunna ellavarkkum etoru paaadam ayirikkanam :P\nAjith Kumar July 10, 2012\nഅശ്വതി അഥവാ അച്ചു സംദുഷ്ടയാണ്\nഏയ് ഒന്ന് നിന്നേ, എന്ത്? "സംദുഷ്ട" - അത് അക്ഷരപിശാചോ അതോ അര്‍ത്ഥസമ്പൂര്‍ണമോ?\nAnuGPrem July 10, 2012\nto to TOOO!! ladu pottiyatha... :p\nRosili Joy July 10, 2012\nബാക്കി വന്ന ലട്ടുകള് പൂത്തു പോകാതെ സൂക്ഷിച്ചു വെക്കുക. ഇത് പോലെ ഓരോരോ സമയങ്ങളില് എടുത്തു പൊട്ടിക്കാം.\nബാക്കിയുള്ള ലഡ്ഡു ഉടനെയൊന്നും പൂക്കുമെന്നു തോന്നുന്നില്ല. അവന്റെ മനസ് തണുത്തു മരവിച്ച നല്ല ഒന്നാന്തരം ഫ്രിഡ്ജ് ആണ്...!\nആ മരവിപ്പില് അല്പം ചൂട് പകര്‍ന്നു ആ ലഡ്ഡു ഒക്കെ പുറത്തെടുത്തു പൊട്ടിക്കാന് ഇനി ആരാണാവോ വരുക! ഹഹ!\nമണ്ടൂസൻ July 10, 2012\nസത്യം പറ വിഷ്ണൂ ഇതിലെ മനു ഞാനല്ലേ ? നിന്നോട് ഞാൻ എന്റെ വിശേഷങ്ങൾ വെള്ളം തൊടാതെ പറഞ്ഞപ്പഴേ ഞാനൂഹിച്ചു നീയത് കഥയാക്കും ന്ന്.! എടാ വഞ്ചകാ സാമ ദ്രീഹീ, നീയൊക്കെ സുഖമായി ജീവിക്കുമെടാ,വളരെ സുഖമായി.! എന്നേപറ്റിള്ള കഥയും പടച്ചു വിട്ട് നീ വല്ല്യേ മിനത്ഥാകാരനായി ഞെളിഞ്ഞു നടക്കുന്നു. ന്നാലും കുഴപ്പല്ല്യാ,'കുറച്ച് ടൈം പോയാലെന്താ വിഷ്ണൂന്റെ സ്വഭാവം മനസ്സിലായല്ലോ ?'\nസത്യം പറ വിഷ്ണൂ ഇതിലെ മനു ഞാനല്ലേ ? നിന്നോട് ഞാൻ എന്റെ വിശേഷങ്ങൾ വെള്ളം തൊടാതെ പറഞ്ഞപ്പഴേ ഞാനൂഹിച്ചു നീയത് കഥയാക്കും ന്ന്.! എടാ വഞ്ചകാ സാമ ദ്രീഹീ, നീയൊക്കെ സുഖമായി ജീവിക്കുമെടാ,വളരെ സുഖമായി.! എന്നേപറ്റിള്ള കഥയും പടച്ചു വിട്ട് നീ വല്ല്യേ മിനിക്കഥാകാരനായി ഞെളിഞ്ഞു നടക്കുന്നു. ന്നാലും കുഴപ്പല്ല്യാ,'കുറച്ച് ടൈം പോയാലെന്താ വിഷ്ണൂന്റെ സ്വഭാവം മനസ്സിലായല്ലോ ?'\nഎന്ത്...? അപ്പൊ നിങ്ങള്ടെ ജീവിതത്തില് ഇങ്ങനെയും ഒരു സംഭവം ഉണ്ടായിട്ടുണ്ടോ? അത് എന്നോട് പറഞ്ഞില്ലായിരുന്നല്ലോ!!!!\n"മനു" എന്നത് വെറുമൊരു സാങ്കല്‍പ്പികന് മാത്രമാണ്! ഒരുപാട് ലഡ്ഡു പൊട്ടിക്കുകയും മറ്റുള്ളോര് പൊട്ടിക്കുന്നത് നേരിട്ട് കാണുകയും ചെയ്ത അനുഭവത്തിന്‍റെ വെളിച്ചത്തില് എഴുതിയ ഒരു കഥ മാത്രമാണിത്!\nനിയമപ്രകാരമുള്ള മുന്നറിയിപ്പ് : പ്രസ്തുത കഥയില് പറയുന്ന "മനു" വിന് പ്രശസ്ത ബ്ലോഗ്ഗര് "മണ്ടൂസനുമായി" (http://manndoosan.blogspot.in/) യാതൊരു സാമ്യവുമില്ല. അഥവാ സാമ്യം തോന്നിയാല് "ലഡ്ഡു പൊട്ടിച്ച" ലക്ഷക്കണക്കിന് ചെറുപ്പക്കാരില് അദ്ദേഹവും ഉള്‍പ്പെടുന്നതാണ് എന്നര്‍ത്ഥം!\nShine Kumar July 10, 2012\nസത്യമായും ഇത് ഒരു autobiography അല്ലയോ എന്ന് എനിക്ക് സംശയം ഉണ്ട്.\nഏയ് ഒരിക്കലുമല്ല. ഇത് അനേകം പേരുടെ biography ആണ്! അല്ലെ? അല്ലെ!!! അതേന്ന് ...!\nവെള്ളിക്കുളങ്ങരക്കാരന് July 11, 2012\nകൊള്ളാട്ടാ ലഡ്ഡു ചുള്ളാപ്പീ...\nവിഷ്ണുലോകം July 11, 2012\nതാങ്ക്സ്! ന്നാലും എല്ലാരും എന്തിനാ എന്നെ തെറ്റിദ്ധരിക്കണെ ഞാനാണ് ലഡ്ഡു പോട്ടിച്ചതെന്നു!!!\nMidhun July 12, 2012\neda enikkariyam manu aranennu.....nee orikkalum marakkatha sthalamalley shankumukham....enthayalum neee anu manu ennu njan arodum parayilla...ketto.....secret ayi irikattey....\nവിഷ്ണുലോകം July 12, 2012\nപോടാ പോ... സീക്രട്ട് ആയിട്ട് തന്നെ വച്ചോ... ഞാന് ഒന്നും പറയുന്നില്ല!!!\nNoushad mangalathop kuwait July 17, 2012\nഅവസാനം പറഞ്ഞപോലെ പൊട്ടിയ ലഡ്ഡു കമ്പ്ലീറ്റ് വേസ്റ്റ് ആയി..\nShaiju Rajendran July 17, 2012\nമനു ഒരു ബേക്കറിയിലെ കംപ്ലീറ്റ് ലഡ്ഡുവും പൊട്ടിച്ചല്ലോ....മനുവിന് ഇതല്ലെങ്കില് വേറൊരാള് വരും. അന്നയാള് ജിലേബി പൊട്ടിക്കട്ടെ. അല്ല പിന്നെ. ...:-)\nAnish Anil Kumar July 17, 2012\nഇനിയിപ്പോള് അങ്ങനെയൊക്കെ പറയാം\nveena July 18, 2012\nsuperb n interesting story. sathyam para, aarude storyaanu ith??????\nവിഷ്ണുലോകം July 18, 2012\nഹേയ് എന്റെ ദുരന്തകഥ അല്ല ഇത്... വേറെ ഒരുപാട് പേരുടെ കഥ ആണ് കേട്ടോ!\nപൊട്ടിക്കാന് ലഡ്ഡു ഇനിയും ബാക്കി ഉണ്ടാകുമല്ലോ :-) എന്ന് പ്രത്യാശിക്കാം!\nലഡ്ഡുവും ജിലേബിയും പൊട്ടിച്ചു അവസാനം അവനു "പഞ്ചാര" യുടെ അസുഖം വരാതിരിക്കട്ടെ എന്ന് നമുക്ക് പ്രാര്‍ഥിക്കാം!\nP V Ariel July 25, 2012\nVishnu oru kamantu malayalthil yezhuthi pakshe postaan pattunnilla gmailil malayalathil yezhuthi copy and paste paripaadiyanu yentethu pakshi paste cheyyaan pattunnilla ithentha ingane mattoru comment box yerppeduthuka like bloggerile ppole. i am really surprised how these Malayalm comments appeared here pl. advise\nവിഷ്ണുലോകം July 25, 2012\nreply sent to your mail :-) അപ്പൊ കമന്‍റുമല്ലോ :-)\nവിഷ്ണു കഥ നന്നായിരിക്കുന്നു\nപക്ഷെ ഇതിനെ മിനികഥ എന്ന് പറയാമോ?\nപകരം ചെറുകഥയെന്നാക്കുന്നതാകും ശരി എന്ന് തോന്നുന്നു\nകാരണം കഥക്ക് മിനിയേക്കാള് നീളം കൂടുതലും ഉണ്ട്\nഏതായാലും ലഡ്ഡു പൊട്ടലിന്റെയും ചീറ്റലിന്റെയും ആരവം ഇപ്പോഴും കേള്‍ക്കുന്നു\nപിന്നതിനെ ഈ തല വാചകത്തില് തിരുകിക്കയ റ്റിയതിന്റെ\nപിന്നിലെ രഹസ്യവും പിടി കിട്ടിയില്ല. വീണ്ടും പോരട്ടെ\nശംഖു മുഖ വിശേഷങ്ങള്\nനന്ദി ഫിലിപ്പേട്ടാ. സത്യത്തില് "ചെറുകഥ" എന്നതിന്‍റെ ഇംഗ്ലീഷ് ആണ് "മിനിക്കഥ" എന്നാണ് ഞാന് കരുതിയിരുന്നത്! ഇപ്പോഴല്ലേ സംഗതി മനസിലായത് ... നന്ദി :-)\nപിന്നെ "മോനെ മനസ്സില് ലഡ്ഡു പൊട്ടി" ഇവിടെ വളരെ പ്രശസ്തമായ ഒരു വാചകമാണ്. അത് തലക്കെട്ടില് വന്നാല് വളരെ നല്ലതാകുമെന്നു തോന്നിയിരുന്നു.\nതീര്‍ച്ചയായും വീണ്ടും വിശേഷങ്ങള് വരുന്നതാണ് :-) സപ്പോര്‍ട്ട് ചെയ്യുമല്ലോ :-)\nP V Ariel July 27, 2012\nമിണ്ടാട്ടക്കാരന് July 27, 2012\nഹ ഹ...നല്ല കഥ...ലഡ്ഡു പൊട്ടല് ഏറ്റുവാങ്ങാന് മനുവിന്റെ ജീവിതം പിന്നെയും ബാക്കി... :-)\nKannan Nair July 28, 2012\nവിഷ്ണുലോകം July 31, 2012\nപാവം മനു! അല്ലെ!\nഹഹ... അതെയതെ... ഒരുപാട് ലഡ്ഡു!\nഇലക്ട്രോണിക്സ് കേരളം September 02, 2012\nഇത് താങ്കളുടെ സ്വൊന്തം കഥയും കഥാപാത്രങ്ങളും ...............ആണല്ലേ\nവിഷ്ണുലോകം September 03, 2012\nശെടാ .. എല്ലാരും എന്നോട് ഇത് തന്നെ ചോദിക്കുന്നു... അതെന്താ???!!!\nസ്വന്തമായി ബേക്കറിയുണ്ടോ മനുവിന് ?\nഇത്രയേറെ ലെഡു പൊട്ടിക്കാൻ :-)\n(കുഞ്ഞുകഥ) - മഴയെ സ്നേഹിച്ച പെണ്‍കുട്ടി\n(ചെറുകഥ) - ദൈവത്തിന്‍റെ പൂച്ച!\nപ്രിയസുഹൃത്തെ, നിന്‍റെ പ്രണയിനി സന്തുഷ്ടയാണ്.


കീൻ 10–ാം വാർഷികം ആഘോഷിച്ചു | USA Malayalam News Paper\nകീൻ 10–ാം വാർഷികം ആഘോഷിച്ചു\nStory Dated: Monday, October 29, 2018 09:17 hrs EDT\nന്യുജഴ്സി∙ പ്രൊഫഷനൽ രംഗത്ത് തിളങ്ങി നിന്നുകൊണ്ട്, സാമൂഹ്യ നന്മ മുന്നിൽ കണ്ട് പ്രവർത്തിക്കുന്ന കീൻ 10 വർഷം പിന്നിട്ടു. ന്യുജഴ്സിയിലെ ഹോട്ടൽ എഡിസണിനില് ചേർന്ന യോഗം പ്രൗഢഗംഭീരമായിരുന്നു.\nആഘോഷത്തോടനുബന്ധിച്ച് കീൻ ഡെസനിയൽ എൻജിനീയറായി ന്യൂജഴ്സിയിലെ ദിലീപ് വർഗീസിനെ തിരഞ്ഞെടുത്തു. തൃശൂർ എൻജിനീയറിങ് കോളജ് പൂർവ്വവിദ്യാർഥിയും ഡിആൻഡ്കെ കൺസ്ട്രക്ഷൻ കമ്പനി ഉടമയുമാണ് ദിലീപ് വർഗീസ്. ജീവകാരുണ്യ പ്രവർത്തനങ്ങളിലും ദിലീപ് വർഗീസ് തന്റെ സ്നേഹ സാന്നിധ്യം അറിയിച്ചിട്ടുണ്ട്.\nതമിഴ്നാട്ടിലെ ശാന്തിഭവൻ സ്കൂൾ, ന്യൂജഴ്സിയിലെ സീഡാർ ഹിൽ പ്രൈവറ്റ് സ്കൂൾ തുടങ്ങിയ സ്ഥാപനങ്ങളും ദിലീപിന്റെ പങ്കാളിത്തത്തോടെയാണ് പ്രവർത്തിയ്ക്കുന്നത്. അനാഥരായ 300 ലധികം കുട്ടികളാണ് ശാന്തിഭവനിൽ നിന്നും വിദ്യാഭ്യാസം പൂർത്തിയാക്കുന്നത്.\nമുൻ പ്രസിഡന്റ് അജിത് ചിറയിൽ ദിലീപിനെ സദസ്യർക്ക് പരിചയപ്പെടുത്തി. പ്രസിഡന്റ് പ്രകാശ് കോശി ദിലീപ് വർഗീസിനെ ആദരിച്ചു. ചെറുതും വലുതുമായ ഏഴ് മലയാളി കമ്പനികൾ ഡിആൻഡ്കെ കൺസ്ട്രക്ഷൻ വഴി ആരംഭിക്കുവാൻ സഹായിച്ചിട്ടുണ്ടെന്നും ദിലീപ് വർഗീസ് മറുപടി പ്രസംഗത്തിൽ പറഞ്ഞു.\nകീൻ ഡെസ്നിയൽ എന്റർപ്രണർ ആയി ജോൺ ടൈറ്റസിനെ തിരെഞ്ഞെടുത്തു. ട്രഷറർ നീന സുധീർ, ജോൺ ടൈറ്റസിനെ പരിചയപ്പെടുത്തിയപ്പോൾ മുൻ പ്രസിഡന്റും കൺവൻഷൻ കമ്മറ്റി കോചെയറുമായ ഫിലിപ്പോസ് ഫിലിപ്പ് കമ്മിറ്റിയ്ക്കുവേണ്ടി അവാർഡ് നൽകി. 1984 ൽ സ്ഥാപിതമായി 275,000 ചതുരശ്ര അടി വിസ്തീർണ്ണത്തിലുള്ള കെട്ടിടത്തിൽ പ്രവർത്തിക്കുന്ന ഏറോ കൺട്രോൾ എന്ന സ്ഥാപനത്തിന്റെ ഉടമയാണ് ജോൺ ടൈറ്റസ്. ഫോമയുടെ പ്രസിഡന്റായും ഇദ്ദേഹം സ്തുത്യർഹമായ സേവനമാണ് ചെയ്തിട്ടുള്ളത്. ഫൊക്കാനയുടെ ജനറൽ സെക്രട്ടറി കൂടിയായ ഫിലിപ്പോസ് ഫിലിപ്പ് മുൻ ഫോമ പ്രസിഡന്റ് ജോൺ ടൈറ്റസിന് അവാർഡ് നൽകിയത് അമേരിയ്ക്കൻ മലയാളികളുടെ ഒരുമയുള്ള മനസ്സിനെയാണ് കാണിയ്ക്കുന്നത് എന്ന് സദസ്യർ അഭിപ്രായപ്പെട്ടു.\nകീൻ ജനറൽ സെക്രട്ടറി റജിമോൻ ഏബ്രഹാം സ്വാഗതം ആശംസിച്ചു. കീനിന്റെ അമേരിയ്ക്കയിലെയും കേരളത്തിലെയും പ്രവർത്തനങ്ങളെപ്പറ്റി അദ്ദേഹം വിശദീകരിച്ചു.കീൻ പ്രസിഡന്റ് പ്രകാശ് കോശി അധ്യക്ഷനായിരുന്നു. പത്താം വാർഷിക ആഘോഷത്തിന്റെ വിജയത്തിനു വേണ്ടി പ്രവർത്തിച്ച ആഘോഷ കമ്മറ്റി അംഗങ്ങളെ അദ്ദേഹം അനുമോദിച്ചു.\nകീൻ എൻജിനീയർ ഓഫ് ദ ഈയർ 2018 അവാർഡ് ദാനവും തദവസരത്തിൽ നടത്തി. ന്യുജഴ്സി ഏരിയ വൈസ് പ്രസിഡന്റ് ജോഫി മാത്യു ന്യുയോർക്കിലെ ആർക്കിടെക്റ്റ് ജോർജ് കെ. ജോർജിനെ സദസ്യർക്ക് പരിചയപ്പെടുത്തി. മുൻ പ്രസിഡന്റ് എൽദോ പോൾ എക്സിക്യൂട്ടീവ് കമ്മിറ്റിയ്ക്കു വേണ്ടി എൻജിനീയർ ഓഫ് ദ ഇയർ അവാർഡ് നൽകി.\nകീൻ ടീച്ചർ ഓഫ് ദ ഈയർ ആയി പാലക്കാട്ട് എൻജിനീയറിങ് കോളജ് പ്രൊഫസർ ഡോ. പി. പി. ഉമാദേവിയെ തിരെഞ്ഞെടുത്തു. ബോർഡ് ഓഫ് ട്രസ്റ്റി ചെയർമാൻ ബെന്നി കുര്യനു വേണ്ടി കെ. ജെ. ഗ്രിഗറി അനുമോദിച്ചു. അവാർഡ് കമ്മിറ്റി മെമ്പേഴ്സ് കെ. ജെ. ഗ്രിഗറിയും ഷാജി കുര്യാക്കോസും അമേരിക്കൻ സ്കോളർഷിപ്പ് വിതരണം ചെയ്തു.\nചടങ്ങിൽ മുഖ്യ പ്രഭാഷണം നൽകിയത് സ്പ്രിംഗ്ളർ സോഷ്യൽ ടെക്നോളജി കമ്പനിയുടെ സിഇഒ ആയ രാജി തോമസായിരുന്നു. പോണ്ടിച്ചേരി യൂണിവേഴ്സിറ്റിയിൽ നിന്നും എൻജിനീയറിങ് ബിരുദമെടുത്ത രാജി തന്റെ വിജയ രഹസ്യം സദസ്യരുമായി പങ്കു വച്ചു.\nആഘോഷ കമ്മിറ്റി ചെയർപേഴ്സനായ ജയ്സൺ അലക്സ്, ഫിലിപ്പോസ് ഫിലിപ്പ് , പ്രീത നമ്പ്യാർ എന്നിവർ ചടങ്ങ് നിയന്ത്രിച്ചു. അമേരിയ്ക്കൻ സമൂഹത്തിന്റെ സംരക്ഷണത്തിനും ആരോഗ്യത്തിനും വളർച്ചയ്ക്കും വേണ്ടി പ്രവർത്തിക്കുന്ന മലയാളി എൻജിനീയേഴ്സ് നാടിനെയും നാട്ടുകാരെയും മറക്കരുത് എന്ന് ജയ്സൺ അലക്സ് പറഞ്ഞു. അതിനുള്ള വേദിയായി പ്രവർത്തിക്കുന്ന കീനിന്റെ പ്രവർത്തനങ്ങൾ നിയന്ത്രിയ്ക്കാൻ പുതിയ തലമുറയിലെ എൻജിനീയേഴ്സിനെ അദ്ദേഹം ആഹ്വാനം ചെയ്തു.\nഡാലസിൽ ശിവഗിരി ആശ്രമ ശാഖയുടെ ശിലാന്യാസ കർമ്മം ഓഗസ്റ്റ് 17 ന്\nശ്രീനാരായണ ഗുരുദേവനാൽ സംസ്ഥാപനം ചെയ്യപ്പെട്ട ശിവഗിരി ശ്രീനാരായണ ധർമ്മ സംഘം , ഭാരതത്തിനു പുറത്ത് ഇദംപ്രഥമമായി സ്ഥാപിക്കുന്ന...\n\_കെ എച്ച എന് എ കണ്‍വന്‍ഷന് സാജന് പിള്ള വിശിഷ്ടാതിഥി\nവിവാഹവേദികളിൽ നുഴഞ്ഞു കയറി മോഷണം നടത്തുന്ന സ്ത്രീ; പിടികൂടാൻ സഹായം തേടി പൊലീസ്


കെടാതിരിക്കട്ടെ ഗുരുത്വം | Teacher\nApr 9, 2018, 11:42 PM IST\nകലാലയങ്ങളിൽ നിന്നും അപ്രത്യക്ഷമാവുന്ന ഗുരു-ശിഷ്യ ബന്ധങ്ങളിലേക്കും അവിടെ നടമാടുന്ന ഗുരുനിന്ദകളിലേക്കും അധ്യാപക- രക്ഷാകർതൃ സ്വഭാവരീതികളിലെ ഗുരുതരമായ പാളിച്ചകളിലേക്കും വെളിച്ചം വീശിയ 'ഗുരുത്വക്കേടിലോ കേരളം' എന്ന പരമ്പരയ്ക്ക് അഭൂതപൂർവമായ പ്രതികരണങ്ങളാണ് ലഭിച്ചുകൊണ്ടിരിക്കുന്നത്. തപാൽ വഴിയും ഇ-മെയിൽ വഴിയും വാട്സാപ്പ് വഴിയും പ്രതികരണങ്ങൾ വന്നു. അവയിൽ നിന്നും തിരഞ്ഞെടുത്ത പ്രതികരണങ്ങളാണ് ഇവിടെ\nനമ്മുടെ വിദ്യാർഥിസമൂഹത്തിൽ ഒരു സൂക്ഷ്മന്യൂനപക്ഷം ഗുരുത്വക്കേടിന്റെ പാതയിലേക്ക് ചിലപ്പോഴെങ്കിലും വ്യതിചലിക്കുന്നുണ്ടെന്നത് നേരു തന്നെ. പക്ഷേ, അതിന് അവരെ പഴിപറയുന്നത് അത്ര ശരിയാണോ? മുതിർന്നവരെ കണ്ടാണ് ഇളമുറക്കാർ പലതും പഠിക്കുന്നത്.\nആദ്യം രക്ഷിതാക്കളുടെ കാര്യമെടുക്കുക, കക്ഷിരാഷ്ട്രീയത്തിൽ (ട്രേഡ് യൂണിയനിസത്തിൽ) സക്രിയരായ രക്ഷിതാക്കളിൽ ചിലരെങ്കിലും മുദ്രാവാക്യഘോഷണങ്ങളിൽപ്പോലും സഭ്യതയുടെ സീമകൾ ലംഘിക്കാറുണ്ടെന്നത് വസ്തുത മാത്രമാണ്. രാഷ്ട്രീയ പ്രതിയോഗികൾക്കുനേരെ കൊലവിളി നടത്തുകയോ തെരുവുയുദ്ധങ്ങളിലേർപ്പെടുകയോ ചെയ്യുന്നവരും പലയിടങ്ങളിലുമുണ്ട്.\nഇനി അധ്യാപകരിലേക്ക് കടന്നുനോക്കുക. വിദ്യാർഥികൾക്ക് മാതൃകയാകേണ്ടവരാണ് അധ്യാപകർ എന്നാണ് പണ്ടേ പറഞ്ഞുവരുന്നത്. തീർച്ചയായും അധ്യാപകസമൂഹത്തിൽ മാതൃകാ യോഗ്യരായവർ ഒട്ടേറെയുണ്ട്. പക്ഷേ, കക്ഷിരാഷ്ട്രീയ പ്രേരിത അധ്യാപകസംഘടനകളിൽ പ്രവർത്തിക്കുന്ന ഗുരുക്കന്മാരിൽ ഒരു വിഭാഗമെങ്കിലും ശിഷ്യരുടെ മുമ്പിൽ അവതരിപ്പിക്കുന്നത് മാതൃകാപരമായ രാഷ്ട്രീയ ശൈലിയല്ല.\nജനപ്രതിനിധികൾ ഉൾപ്പെടെയുള്ള രാഷ്ട്രീയ നേതാക്കളുടെ അത്യന്തം അപലപനീയമായ നടപടികൾ കക്ഷിയധിഷ്ഠിത വിദ്യാർഥിസംഘടനകളിൽ പ്രവർത്തിക്കുന്ന കുട്ടികൾക്ക് നൽകുന്ന കേന്ദ്രസന്ദേശമെന്താണ്? രാഷ്ട്രീയം ഒരു ‘പ്രൊഫഷൻ’ ആണെന്നും ആ രംഗത്തുമുന്നേറുകയും ഉത്തുംഗപദവികളിൽ എത്തിച്ചേരുകയും ചെയ്യണമെങ്കിൽ, സഭ്യതയും മാന്യതയും മാറ്റിവെച്ച് ഗുണ്ടാരീതികൾ അവലംബിക്കേണ്ടതുണ്ട് എന്നതാണത്. മുതിർന്നവരുടെ ഈ ‘രാഷ്ട്രീയപാരമ്പര്യ’ത്തിന്റെ ഉത്‌പന്നങ്ങളത്രേ വിരമിച്ച പ്രിൻസിപ്പലിന് കലാലയമുറ്റത്ത് കുഴിമാടം തീർക്കുകയോ ആദരാഞ്ജലികളർപ്പിച്ച് പടക്കം പൊട്ടിക്കുകയോ ചെയ്യുന്ന ശിഷ്യഗണങ്ങൾ.\nഫാത്തിമ താജുദ്ദീൻ, രക്ഷാകർത്താവ്, കരുനാഗപ്പള്ളി\nമാതാപിതാക്കളുടെ പൊരുത്തക്കേടും മദ്യപാനവും കൊണ്ട് തകർന്ന മനസ്സുമായി വരുന്ന വിദ്യാർഥികളുണ്ട്. അങ്ങനെയുള്ളവർ ക്ലാസിൽ ശ്രദ്ധിക്കാതെയിരിക്കുമ്പോൾ അവരോട് മോശമായി പെരുമാറുകയും ഒറ്റപ്പെടുത്തുകയും ചെയ്യുന്ന അധ്യാപകരുണ്ട്. അത് കുട്ടികൾക്ക് താങ്ങാനാവാതെ വരുമ്പോൾ അധ്യാപകരോട് മാനസികമായി അകലുന്നു. പ്രതികാരമനോഭാവമുണ്ടാവുന്നു. അങ്ങനെയുള്ള കുട്ടികളുടെ ജീവിതസാഹചര്യം മനസ്സിലാക്കണം.\nഅസി. പ്രൊഫ., ശ്രീനാരായണ കോളേജ്, ആലത്തൂർ\nവിദ്യാർഥി സമൂഹത്തെ കണ്ണുമടച്ച് ദ്വേഷിക്കരുത്. ഒരു അധ്യാപകന്റെയോ അധ്യാപികയുടെയോ യഥാർഥ ജഡ്ജ് എക്കാലത്തും ഒരു വിദ്യാർഥി തന്നെയാണ്. അധികാരപ്രമത്തത പൂണ്ട അധ്യാപക-അധികാരി സമൂഹം കുട്ടികളുടെ നാവടക്കി, നടുമടക്കി അച്ചടക്കം ശീലിപ്പിക്കുന്നതിൽ കഴമ്പില്ല. വിദ്യാർഥിസമൂഹത്തിൽ അപചയങ്ങൾ ഉണ്ടായിട്ടുണ്ടെങ്കിൽ അതിൽ നമുക്കോരോരുത്തർക്കും പങ്കുണ്ട്; നവമാധ്യമ സ്വാധീനങ്ങളുണ്ട്, അണുകുടുംബ സാഹചര്യങ്ങളിലെ സ്വാർഥതകളുണ്ട്, ഉന്നത വിദ്യാഭ്യാസ മേഖലയിലെ നിലവാരത്തകർച്ചകളുണ്ട്.\nഅധ്യാപകൻ, ജി.എച്ച്.എസ്.എസ്. കരുവാരക്കുണ്ട്\nകുട്ടി പ്രശ്നക്കാരനായി മാറുന്നുണ്ടെങ്കിൽ അതിന് ഇടയാക്കിയ ഒന്നോ അതിലധികമോ സാഹചര്യങ്ങൾ ഉണ്ടാകുമെന്ന് ഉറപ്പാണ്. അതിൽ പ്രധാനപ്പെട്ടത് അവന്റെ കുടുംബത്തിലെയോ സമൂഹത്തിലെയോ സാഹചര്യങ്ങൾതന്നെയാണ്. രണ്ടാമത് വിദ്യാലയത്തിലേതും. പ്രശ്നങ്ങളെ സങ്കീർണമാക്കലല്ല മറിച്ച് മനഃശാസ്ത്രപരമായി ഇടപെട്ട് പരിഹരിക്കലാണ് അധ്യാപകന്റെ ഉത്തരവാദിത്വം.\nടി.പി. വിനീത്, അധ്യാപകൻ, എം.ടി.എം. കോളേജ് വെളിയങ്കോട്\nഅധ്യാപകനെ അധ്യാപകനായും രക്ഷാകർത്താവിനെ രക്ഷാകർത്താവായും കാണാനുള്ള ഉൾക്കണ്ണ് കുട്ടികൾക്ക് നഷ്ടപ്പെട്ടുകൊണ്ടിരിക്കുന്നു. സിനിമാ അനുകരണങ്ങൾക്കും ന്യൂജെൻ സംസ്കാരങ്ങൾക്കും പിറകേയാണ് ഇന്നത്തെ തലമുറ. കുടുംബം-സ്കൂൾ-കോളേജ് തലങ്ങളിലെ സംഹിത ശരിയായ രീതിയിലല്ലെങ്കിൽ ഈ തലമുറ നിയന്ത്രണവിധേയമാകാതെ വന്നേക്കാം.\nഡോ. ആശ ആർ. നായർ\nഎൻ.എസ്.എസ്. ഹിന്ദു കോളേജ്, പന്തളം\nഏതു രാഷ്ട്രീയത്തിൽ വിശ്വസിച്ചാലും അതിനെ അധ്യാപക-വിദ്യാർഥി ബന്ധങ്ങളിൽ കൂട്ടിക്കുഴയ്ക്കരുത്. പ്രതികരണശേഷിയുള്ള ഒരു പുതുതലമുറയെ വാർത്തെടുക്കാൻ രാഷ്ട്രീയം നല്ലതാണ്. എന്നാൽ, അത് നശീകരണാത്മകം ആവരുത്, ക്രിയാത്മകവും പുരോഗമനാത്മകവും ആയിരിക്കണം.\nകെ. നാരായണക്കുറുപ്പ്, മടവൂർ.\nവർഷങ്ങൾക്കുമുമ്പ് സ്കൂൾ പാഠ്യ പദ്ധതിയിൽ ഒരു പീരിയഡ് മോറൽ ഇൻസ്ട്രക്‌ഷൻ ഉൾപ്പെടുത്തണമെന്ന തീരുമാനമുണ്ടായി. ഒരു വിഭാഗം അധ്യാപകരുടെയും രാഷ്ട്രീയക്കാരുടെയും എതിർപ്പുകൊണ്ട് അതില്ലാതായി. അത് നിലനിർത്തിയിരുന്നെങ്കിൽ ഇങ്ങനെയൊന്നും സംഭവിക്കുമായിരുന്നില്ല.\nഇ.കെ. ശശാങ്കൻ, ചൊവ്വര\n‘ഭയമാണ്, എനിക്കവരെ പഠിപ്പിക്കാൻ’ എന്ന അധ്യാപകന്റെ വാക്കുകൾ കലാലയങ്ങളിൽ അസ്വസ്ഥതയുടെ ഇരുൾ പരക്കാൻ തുടങ്ങിയിരിക്കുന്നതിന്റെ സൂചനയാണ്. ‘ശാസന’ ബാധ്യതയായി മാറുന്നെങ്കിൽ, ശിക്ഷ മാറ്റിവെച്ച് ശിക്ഷണത്തിന് പ്രാധാന്യം നൽകി കലാലയങ്ങളിൽ ആരോഗ്യകരമായ അന്തരീക്ഷം സൃഷ്ടിക്കണം.\nസിന്ധുലക്ഷ്മി, മാമ്പ്ര, ചെങ്ങന്നൂർ\nഅംഗീകാരത്തിന്റെ പൂച്ചെണ്ട് വേണ്ട, മാന്യമായ സംബോധന, നിങ്ങളുടെ കുട്ടികളുടെ നന്മ തിരിച്ചറിയുമ്പോൾ നന്ദിയോടെയുള്ള സ്മരണ, അത്രമാത്രം മതി. നിങ്ങളുടെ കുട്ടികളെ നല്ല മനുഷ്യനാക്കിത്തീർക്കാൻ, ഞങ്ങളും നിങ്ങളോടൊപ്പമുണ്ട്.\n‘ഒന്നായാലും ഉലക്കകൊണ്ടടിക്കണം’ എന്ന് കേട്ടുവളർന്ന, തോന്നയ്ക്കൽ ഗവ. ഹയർ സെക്കൻഡറി സ്കൂളിലെ 9-ാം ക്ലാസ് വിദ്യാർഥിനിയാണ് ഞാൻ.\n‘മാതാ-പിതാ-ഗുരു-ദൈവം’ എന്ന് കണക്കാക്കുന്ന ഞങ്ങൾ, കാലാകാലങ്ങളായി സ്കൂളിൽ അധ്യാപനം നടത്തി പിരിഞ്ഞുപോയ അധ്യാപകരുടെ ഗുരുപൂജ\nഅധ്യാപകരെ പഴിച്ചുകൊണ്ട് വിദ്യാർഥികളായ ഞങ്ങളെ ഗുരുനിന്ദയിലേക്ക് നയിക്കുന്ന രക്ഷാകർത്താക്കളുടെ സമീപനമാണ് മാറേണ്ടത്. ഞങ്ങളാഗ്രഹിക്കുന്നത് ബാലാവകാശലംഘനങ്ങളെ പ്രോത്സാഹിപ്പിക്കുന്ന വിദ്യാലയങ്ങളല്ല. മറിച്ച് സ്വാതന്ത്ര്യത്തിന്റെ അടിത്തറപാകിയ സ്നേഹ വസന്തത്തിന്റെ പള്ളിക്കൂടങ്ങളാണ്.\nഒറ്റപ്പെട്ട സംഭവങ്ങളിലൂടെ അധ്യാപകരെ പ്രതിക്കൂട്ടിലാക്കുന്ന മാധ്യമപ്രവർത്തകരും ഗുരുത്വക്കേടിന് കാരണക്കാരാണ്. സ്കൂളിനും വീടിനും ഇടയിൽ കുട്ടികൾ നഷ്ടപ്പെടുന്നത് ആരും തിരിച്ചറിയുന്നില്ല. കുട്ടികളുടെ ‘ഹാജർ’ സ്കൂളിലും വീട്ടിലും ഉറപ്പുവരുത്തണം. ശിക്ഷണവും, ശിക്ഷയും ആവശ്യമാണ്. കുട്ടികളുടെ ‘ സിലബസ്’ എന്തായിരിക്കണമെന്ന് അധ്യാപകരും രക്ഷാകർത്താക്കളും ചേർന്ന് തീരുമാനിക്കണം.\nജിതേഷ് വേങ്ങൂർ, അധ്യാപകൻ\nബാല്യവും വിദ്യാഭ്യാസവും മനുഷ്യ ജീവിതത്തിലെ സുവർണ കാലഘട്ടങ്ങളായാണ് എണ്ണപ്പെടുന്നത്. ലക്ഷ്യം മാർഗത്തെ സാധൂകരിക്കുന്നു എന്ന ന്യായേന, ശകാരിക്കാതെ, കുറ്റപ്പെടുത്താതെ, ശിക്ഷിക്കാതെ ജയിക്കാൻ മാത്രം ശീലിച്ചവരായി ഒരു തലമുറയെ വളർത്തിയെടുക്കുമ്പോൾ പഠനകാലത്തിനു പുറത്ത് അവരെ കാത്തിരിക്കുന്നത് ശിക്ഷിക്കാനും ശകാരിക്കുവാനും കുറ്റപ്പെടുത്തുവാനും, തോല്പിക്കുവാനും മാത്രം ഔത്സുക്യമുള്ള ഒരു സമൂഹമാണ്. ഓർമിക്കുക; കാലിളകിയ െബഞ്ചിന് താങ്ങായി പെരുവിരൽ നിലത്തൂന്നി ജാതിമതലിംഗ ധനവ്യതിയാനങ്ങളറിയാതെ ഗുരുമുഖത്തുനിന്ന് പുറപ്പെടുന്ന അറിവിെന്റ മന്ത്രാക്ഷരങ്ങൾ ഉരുവിട്ടുപഠിച്ച ഒരു തലമുറ ഇവിടെയുണ്ട്, അതുകൊണ്ടുതന്നെ തിരുത്തലുകൾക്ക് ഇന്നും\nഡോ. ടി.വി. വിമൽകുമാർ, അസി. പ്രൊഫസർ, സെയ്‌ന്റ് തോമസ് കോളേജ്, തൃശ്ശൂർ\nഅണുകുടംബങ്ങളിൽ, തങ്ങൾ ബാല്യത്തിൽ അനുഭവിച്ച കഷ്ടപ്പാടുകൾ മക്കളുടെ ജീവിതത്തിൽ വരരുത് എന്ന് ആഗ്രഹിക്കുന്ന മാതാപിതാക്കൾ മക്കളുടെ ആവശ്യങ്ങൾ എന്നും നിറവേറ്റാൻ ശ്രമിക്കുന്നു. കോളേജ് ജീവിതത്തിലേക്കുകടക്കുന്ന ഘട്ടം മാതാപിതാക്കളും അധ്യാപകരും വിദ്യാർഥികളും തമ്മിലുള്ള ബന്ധം കൂടുതൽ നിർണായകമാകുന്ന സമയമാണ്. സ്വന്തം മകന്റെ/മകളുടെ കോളേജിലെ പഠനവും പ്രവർത്തങ്ങളും എങ്ങനെയെന്ന് അധ്യാപകരുമായി പഠനകാലത്ത് സംസാരിക്കാൻ മാതാപിതാക്കൾ ശ്രമിക്കണം. അധ്യാപകനും വിദ്യാർഥിയും മാതാപിതാക്കളും ഒരുമിച്ചിരുന്നുള്ള വേദികളും ചർച്ചകളും സംഗമവും\nകലയപുരം മോനച്ചൻ, കൊട്ടാരക്കര\nവിദ്യാർഥികൾ വളയമില്ലാതെ ചാടുന്നത് എന്തുകൊണ്ടും നിരുത്സാഹപ്പെടുത്തണം. വീട്ടിൽ വഴക്കുപറയാത്ത, അടിക്കാത്ത വിദ്യാർഥികളെ, സ്കൂളിലെത്തുന്ന വിദ്യാർഥികളെ, അധ്യാപകർ ശകാരിച്ചാൽ, ചെറിയ ശിക്ഷകൾ നൽകിയാൽ വലിയ അപരാധമാകുന്നു. പഴയകാലത്ത് അധ്യാപകർ തല്ലിയിട്ടും ശകാരിച്ചിട്ടുമാണ് ഞങ്ങൾ ഇന്ന് വലിയ കുഴപ്പക്കാരാവാതിരുന്നത്. അന്നത്തെ അച്ചടക്കമാണ് ഇന്നും ജീവിതവിജയത്തിന്റെ\nസ്വയം തിരുത്തേണ്ട അധ്യാപകർ\nപി.എ. ജലീൽ, പ്രിൻസിപ്പൽ, മുട്ടിൽ, വയനാട്\nഅഞ്ചു മുതൽ 17 വയസ്സുവരെ കാലയളവിൽ ഏതാണ്ട് 25,000 മണിക്കൂർ കുട്ടി അധ്യാപകന്റെ കൂടെയാണ്. അതുകൊണ്ടുതന്നെ മൂല്യവ്യവസ്ഥയോടുകൂടിയ ദൗത്യകേന്ദ്രീകൃത പഠനത്തിന് ഉതകുന്ന അന്തരീക്ഷം കലാലയങ്ങൾ തന്നെയാണ്. നന്നേ ചെറുപ്പത്തിൽത്തന്നെ ഒരു അധ്യാപകന് കുട്ടിയിലേക്ക് ഇറങ്ങിച്ചെല്ലാൻ കഴിയണം. അതുകൊണ്ടാണ് ഗ്രീക്ക് അധ്യാപകനായ ബെസ്‌ടോളസി പറയുന്നത്: ‘‘നിങ്ങളെനിക്ക് ഏഴുവയസ്സുള്ള ഒരു കുട്ടിയെ തരൂ. അതിനുശേഷം ദൈവത്തിനോ പിശാചിനോ അവനെ എടുക്കാം. പക്ഷേ, അവർക്ക് അവനെ മാറ്റാനാകില്ല.’’\nസ്വയം തിരിച്ചറിയാനും മറ്റുള്ളവരെ തിരിച്ചറിവിലേക്ക് നയിക്കാനും കഴിയുന്ന അധ്യാപകരെ കുട്ടികളും സമൂഹവും ബഹുമാനിക്കും. അവമതിയുടെ പൊതുബോധത്തിൽനിന്ന് അധ്യാപകരെ മോചിപ്പിക്കാൻ അത്തരക്കാർക്കേ കഴിയുകയുള്ളൂ. അവരാണ് യഥാർഥ വഴികാട്ടികൾ.\nഅശ്വതി ശിവറാം, സുൽത്താൻ ബത്തേരി\nഗുരുശിഷ്യ ബന്ധം സങ്കീർണവും സംഘർഷഭരിതവുമായിത്തീരുന്ന ഈ കാലഘട്ടത്തിൽ ലോകമെമ്പാടുമുള്ള ജനങ്ങൾ നെഞ്ചേറ്റിയ ജാപ്പനീസ് എഴുത്തുകാരി തെത്സുകോ കുറോയാന ഗിയുടെ 'ടോട്ടോചാൻ' പുനർവായിക്കപ്പെടേണ്ടതാണ്. പരമ്പരാഗത നിർവചനങ്ങളിലൂടെ സമീപിക്കുകയാണെങ്കിൽ ഗുരുത്വം തീരെ ഇല്ലാത്ത പെൺകുട്ടിയായിരുന്നു ടോട്ടോചാൻ. കാരണം തന്റെ പ്രിയപ്പെട്ട കൊബായാഷി മാഷിന്റെ മുൻപിൽ കൂസലില്ലാതെ അവൾ നിന്നു, ചോദ്യങ്ങൾ ചോദിച്ചു കൊണ്ടേയിരുന്നു, വികൃതികൾ കാണിച്ചു, ഭയഭക്തി ബഹുമാനത്തെക്കാളുപരി അവൾ തന്റെ മാഷിനെ അളവറ്റ് സ്നേഹിച്ചു, 'സാറ് കൊള്ളാമല്ലോ' എന്ന് പലവട്ടം അഭിപ്രായപ്പെട്ടു. ഒരു പക്ഷേ, ഇത്രയും കാലം തങ്ങൾ കുട്ടികളോട് തെറ്റു ചെയ്തു എന്ന തിരിച്ചറിവിന്റെ പുറത്തു നിന്നാവണം ധാരാളം അധ്യാപന പരിശീലന കേന്ദ്രങ്ങൾ ടോട്ടോചാൻ ഒരു പഠനവിഷയമായി തിരഞ്ഞെടുത്തത്.\nഅപർണ ആർ, അമ്പലപ്പുഴ\nഎന്നു മുതലാണ് സമൂഹത്തിൽ ഈ അപചയം ദൃശ്യമായി തുടങ്ങിയതെന്ന് പരിശോധിക്കണം. കൃത്യമായി പറഞ്ഞാൽ 1996-ലെ ആഗോളവത്‌കരണ നയത്തിന്റെ ഭാഗമായി ഡി.പി. ഇ.പി. എന്ന ലോകബാങ്ക് ആവിഷ്കരിച്ച വിദ്യാഭ്യാസ സമ്പ്രദായം കേരളത്തിൽ നടപ്പിലാക്കിയത് മുതൽ. ആ പാഠ്യപദ്ധതി പ്രകാരം ആദ്യം ഞങ്ങൾക്ക് 'തറ' യും 'പറ' യും നിഷേധിച്ചു. 'പകരം ആന വരുന്നേ, ആന വരുന്നേ വമ്പൻ പാറ നടന്നു വരുന്നേ' എന്ന് പാടിയും ആടിയും പഠിപ്പിച്ചു. 'പഠനം പാൽപ്പായസം ആക്കുവാനാ'ണെന്നാണ് പറഞ്ഞത്. അക്ഷരങ്ങളെ തനിയെ കണ്ടെത്താൻ പറഞ്ഞു. ഭാഷാ പുസ്തകത്തിൽ ആശാനും ഉള്ളൂരും വള്ളത്തോളും വിരളമായിരുന്നു. ഇടിമിന്നലിനെ 'മാനത്തച്ഛൻ പത്തായത്തിൽ തേങ്ങാ പെറുക്കിയിടുന്നതി'നോട് ഉപമിച്ച കവികളെയാണ് പഠിപ്പിച്ചത്. ഗണിത പുസ്തകത്തെ 'കുന്നിമണി' എന്നു വിളിച്ചു. അതിൽ സങ്കലനവും വ്യവകലനവും ഹരണവും ഗുണനവും ഉണ്ടായിരുന്നില്ല. സാങ്കല്പിക സന്ദർഭങ്ങളെ ആസ്പദമാക്കി സംഭാഷണങ്ങൾ എഴുതാൻ പറഞ്ഞു. ഞങ്ങൾ എഴുതിയ അസംബന്ധങ്ങളെ പോലും പ്രോത്സാഹിപ്പിച്ചു. അക്ഷരത്തെറ്റുകൾ തിരുത്തിയില്ല. പിന്നെ ഞങ്ങൾക്ക് പാഠപുസ്തകങ്ങൾ നിഷേധിച്ചു. അറിവിന്റെ നിറകുടങ്ങൾക്കെന്തിന് പുസ്തകമെന്നു ചോദിച്ചു. പരീക്ഷ വേണ്ട എന്നു പറഞ്ഞു അതൊരു പ്രഹസനമാക്കി മാറ്റി. തോൽവിയെന്തെന്നറിയാതെ പത്താം ക്ലാസ് കടന്ന ഞങ്ങൾ ജീവിത പരീക്ഷയിൽ ആദ്യമായി പരാജയത്തിന്റെ പാൽപ്പായസം നുണഞ്ഞു.\nപ്രദീപ് കലഞ്ഞൂർ, ഹയർ സെക്കൻഡറി അധ്യാപകൻ\nസെക്രട്ടേറിയറ്റിലെ ഉദ്യോഗം ഉപേക്ഷിച്ചിട്ടാണ് ഹയർ സെക്കൻഡറി അധ്യാപകവൃത്തിയിലേക്ക് വന്നത്. ഉത്‌കൃഷ്ടമായ ഒരുജോലി സ്വപ്നംകണ്ട് എത്തിയ എനിക്കിപ്പോൾ നിരാശയാണ് തോന്നുന്നത്. ഇന്ന് അധ്യാപകർ വലിയ സമ്മർദത്തിലാണ്. കുട്ടികളുടെ ഭാഗത്തുനിന്നുണ്ടാകുന്ന ഗുരുതരമായ തെറ്റുകൾ ചൂണ്ടിക്കാണിക്കാനോ ശകാരിക്കാനോ കഴിയാത്ത അവസ്ഥയിലാണവർ. അധ്യാപകർക്കെതിരേ ഏതൊരാരോപണവും ഉന്നയിക്കാനും സമൂഹമധ്യത്തിൽ അവരെ കരിവാരിത്തേയ്ക്കാനും രക്ഷിതാക്കൾക്കും വിദ്യാർഥികൾക്കും മടിയില്ല. ഓൾ പ്രൊമോഷന്റെ ദുരന്തഫലങ്ങൾ ഏറ്റവും വ്യക്തമായി ഈ മേഖലയിൽ അനുഭവപ്പെടുന്നുണ്ട്. എങ്ങനെയും ജയിക്കാൻ കഴിയും എന്നൊരു പ്രതീക്ഷയിലാണ് ഭൂരിഭാഗവും. പരമ്പരാഗതമായ ക്ലാസ്‌മുറിയിൽനിന്ന് മാറി കുട്ടികളെ കൂടുതൽ ക്രിയാപരമായ പ്രവർത്തനങ്ങളിൽ ഏർപ്പെടുത്തുകയാണ് നല്ലൊരു\nഎന്റെ വിദ്യാഭ്യാസകാലത്ത് ടീച്ചറുടെ കൈയിൽനിന്ന് അടിയോ വഴക്കോ കിട്ടിയെന്നു വീട്ടിലറിഞ്ഞാൽ മാതാപിതാക്കളുടെ പക്കൽനിന്ന് അതിന്റെ ഇരട്ടിശിക്ഷ കിട്ടുമായിരുന്നു. അതുകൊണ്ട് ഞാൻ നന്നായതേയുള്ളൂ. ഇന്ന് മാതാപിതാക്കൾ കുട്ടികളുടെ വശംചേർന്ന് അധ്യാപകരെ കുറ്റക്കാരാക്കുന്നു. അതിന്റെ പരിണതഫലങ്ങളാണ് വിദ്യാഭ്യാസസ്ഥാപനങ്ങളിൽ കാണുന്നത്. വിദ്യാലയാന്തരീക്ഷം കലുഷിതമാകുന്നത്. സ്നേഹാർദ്രങ്ങളായ ഗുരുശിഷ്യബന്ധങ്ങൾ എന്തുകൊണ്ടുണ്ടാകുന്നില്ലെന്നത് പരിശോ\nഅന്യോന്യം സംസാരിക്കാൻ, മനസ്സുപങ്കിടാൻ ഇന്നാർക്കും സമയമില്ല. ടി.വി., മൊബൈൽ, ടാബ്, കംപ്യൂട്ടർ ഇവയുടെ ലോകത്താണ് ഇന്ന് പുതുതലമുറ മുഴുവൻ. കുഞ്ഞുങ്ങൾക്കുവേണ്ടി പണം വാരിയെറിയാനല്ലാതെ അവർക്ക് നല്ല കാര്യങ്ങൾ പറഞ്ഞുകൊടുക്കാൻ രക്ഷിതാക്കൾക്ക് സമയമില്ല. അണുകുടുംബങ്ങളിൽനിന്ന് വരുന്ന ഇത്തരം തലമുറ പലതും മറന്നുപോകുന്നു. മാതാപിതാക്കളെ വൃദ്ധസദനത്തിലും ബോർഡിങ്ങിലും ആക്കുന്ന ഇന്നത്തെ തലമുറയെപ്പറ്റി എന്തു\nസുരക്ഷിതമോ സ്കൂളുകൾ ?\nവയനാട്ടിലെ ദുരന്തത്തിന്റെ പശ്ചാത്തലത്തിൽ കേരളത്തിലെ എല്ലാ ജില്ലകളിലെയും പിന്നാക്ക ..


bjp suspended bjp leader anil saumitra | ഗാന്ധിജി പാകിസ്ഥാന്റെ രാഷ്ട്രപിതാവെന്ന വിവാദ പരാമര്‍ശം; അനില് സൗമിത്രയെ ബിജെപി സസ്‌പെന്‍ഡ് ചെയ്തു - marunadantv.com\nഗാന്ധിജി പാകിസ്ഥാന്റെ രാഷ്ട്രപിതാവെന്ന വിവാദ പരാമര്‍ശം; അനില് സൗമിത്രയെ ബിജെപി സസ്‌പെന്‍ഡ് ചെയ്തു\nഡല്‍ഹി: ഗാന്ധിജി പാകിസ്ഥാന്റെ രാഷ്ട്രപിതാവെന്ന വിവാദ പരാമര്‍ശത്തില് അനില് സൗമിത്രയെ ബിജെപി സസ്‌പെന്‍ഡ് ചെയ്തു. ഭോപ്പാലിലെ ബി.ജെ.പി സ്ഥാനാര്‍ഥി പ്രഗ്യാ സിംങിന് പിന്നാലെ ഗോഡ്‌സെ പരാമര്‍ശത്തിന് പിറകെയാണ് ഗാന്ധിജിയെ അപമാനിച്ച് വീണ്ടും ബിജെപി നേതാവ് രംഗത്തെത്തിയത്.\nമഹാത്മഗാന്ധി പാകിസ്ഥാന്റെ രാഷട്രപിതാവെന്നാണ് അനില് സൗമിത്ര പറഞ്ഞത്.


'വീഡിയോ കാള് ചെയ്താണ് ഞാന് അച്ചാച്ചനെ അവസാനമായി കണ്ടത്..! ഒരു നോക്ക് നേരില് കാണാനാകാതെ ഐസൊലേഷന് വാര്‍ഡില്..! - OMF Media Live\nViral Viral Topics ‘വീഡിയോ കാള് ചെയ്താണ് ഞാന് അച്ചാച്ചനെ അവസാനമായി കണ്ടത്..! ഒരു നോക്ക് നേരില് കാണാനാകാതെ ഐസൊലേഷന്...\n‘വീഡിയോ കാള് ചെയ്താണ് ഞാന് അച്ചാച്ചനെ അവസാനമായി കണ്ടത്..! ഒരു നോക്ക് നേരില് കാണാനാകാതെ ഐസൊലേഷന് വാര്‍ഡില്..!\nMiss you achacha… എങ്ങനെയാണ് പറഞ്ഞു തുടങ്ങേണ്ടത് എന്നു എനിക്കറിയില്ല ഒന്നു വായിക്കാൻ ഇത്തിരി സമയം മാത്രമേ ചോദിക്കുന്നോളൂ like ചെയ്യാനല്ല. മറ്റൊരാൾക്കു ഒരു inspiration അകാൻ share ചെയ്യാൻ പറ്റുമെങ്കിൽ നന്നായിരുന്നു ലൈവായി വീഡിയോ ചെയ്യാനുള്ള മാനസിക അവസ്ഥയിൽ അല്ലാത്തതുകൊണ്ടാണ് എഴുതിയത്.\nഞാൻ ലിനോ ആബേൽ, മാർച്ച്7രാവിലെയാണ് എന്റെ ചേട്ടന്റെ മെസ്സേജ് കാണുന്നത് പെട്ടന്ന് വിളിക്കുക അത്യാവശ്യമാണ്. പെട്ടന്ന് തന്നെ ഞാൻ നാട്ടിലേക്ക് വിളിക്കുകയും ചെയ്തു അപ്പോൾ ആണ് അറിയുന്നത് അച്ചാച്ചൻ(അച്ഛൻ) രാത്രിയിൽ കട്ടിലിൽ നിന്നു ഉറക്കത്തിൽ താഴെ വീണു. സീരിയസ് ആണെന്ന് തൊടുപുഴ നിന്നും കോട്ടയം മെഡിക്കൽ കോളേജിലേക്ക് മാറ്റുകയാണെന്നും പറഞ്ഞു. പിന്നീട് വിളിച്ചപ്പോൾ casuality യിൽ ആണെന്നും സ്കാൻ ചെയ്തപ്പോൾ internal bleeding ബ്ലീഡിങ് ആണെന്നും പറഞ്ഞു എന്റെ കമ്പനിയിൽ പറഞ്ഞപ്പോൾ തന്നെ നാട്ടിലേക്ക് ടിക്കറ്റ് എടുക്കുകയും ചെയ്തു.\nനാട്ടിലെ കൊറോണ വാർത്തകൾ കാണുകയും എത്തുവാൻ പറ്റുമോ എന്നും അറിയില്ലായിരുന്നു എങ്കിലും രാത്രിയിൽ qatar ൽ നിന്നും യാത്ര തിരിച്ചു. 8 ആം തീയതി രാവിലെ കൊച്ചി വിമാനത്താവളത്തിൽ എത്തുകയും ഫ്ലൈറ് ഫോം ഫിൽ ചെയ്തു ഏൽപ്പിക്കുകയും ചെയ്തു എനിക്ക് അപ്പോൾ പ്രശ്‌നങ്ങൾ ഒന്നുമില്ലായിരുന്നു Temperature നോർമൽ ആയിരുന്നു. Mask ഞാൻ അവിടെ നിന്നു വരുമ്പോൾ തന്നെ യൂസ് ചെയ്തിരുന്നു തൊടുപുഴയിൽ നിന്നും N95 mask ഞാൻ വാങ്ങിച്ചിരുന്നു.\nചെറിയൊരു പേടി ഉണ്ടായിരുന്നതുകൊണ്ട് ആരുടെയും ദേഹത്തു തൊടതിരിക്കാനും അകലം പാലിക്കാനും ഞാൻ ശ്രദിച്ചിരുന്നു. അവിടെ നിന്നും കോട്ടയം എത്തുകയും ചേട്ടനുമായി സംസാരിക്കുകയും ചെയ്തു. ഉള്ളിൽ ചെറിയൊരു പേടി ഉണ്ടായിരുന്നങ്ങു കൊണ്ടു അച്ഛനെ കാണാൻ നിന്നില്ല അപ്പോൾ അച്ഛൻ വെന്റിലേറ്റർ ആയിരുന്നു.\nഅവിടെ നിന്നും പുറത്തിറങ്ങി കുറച്ചു കഴിഞ്ഞപ്പോൾ ചെറുതായി ചുമക്കുകയും തൊണ്ടയിൽ എന്തോപോലെ തോന്നുകയും ചെയ്തു. ആദ്യം വേണ്ട എന്നു തോന്നി പക്ഷെ ഞാൻ കാരണം എന്റെ വീട്ടിലുള്ളവരും എന്റെ ചുറ്റുമുള്ളവരെയും ഓർത്തപ്പോൾ കൊറോണ സെക്ഷനിൽ അറിയിക്കാൻ തന്നെ തീരുമാനിച്ചു.\nകോട്ടയം മെഡിക്കൽ കോളേജിലെ തന്നെ കൊറോണ സെക്ഷനിൽ ബന്ധപ്പെടുകയും അവിടെ ഉണ്ടായിരുന്ന ഡോക്ടർ പറഞ്ഞു. ഖത്തർ എല്ലായിടത്തും കൊറോണ സ്പ്രെഡ് ആകുന്നതുകൊണ്ടു school supermarket അതുപോലെ ഇവിടെ നിന്നു qatar ലേക്കുള്ള യാത്രയും താൽകാലികമായി ക്ലോസ് ചെയ്തിരിക്കുന്നു എന്നും പറഞ്ഞു. അവിടെ നിന്നും എന്നെ ഐസോലാഷൻ വാർഡിൽ പ്രവേശിപ്പിക്കുകയും ചെയ്തു.\nഅന്ന് രാത്രിയിൽ ഏകദേശം 10: 30 യോട് കൂടി അച്ഛന് ഒരു strock ഉണ്ടാകുകയും മാരണപ്പെടുകയും ചെയ്തു. ഇവിടെ ഐസോലാഷൻ വാർഡിൽ നിന്നും ഒന്നു കാണാൻ സാദിക്കുമോയെന്നു ചോദിച്ചപ്പോൾ ഇപ്പോളത്തെ അവസ്ഥയിൽ സാധിക്കുകയില്ലെന്നും അറിയിച്ചു. കരയാൻ മാത്രമേ എനിക്ക് കഴിഞ്ഞോളൂ. തൊട്ടടുത്തു ഉണ്ടായിട്ടും ഒന്നു കാണാൻ പറ്റാതിരിക്കുന്നത് ഭീകരമാണ്.\nപിറ്റേദിവസം post mortem ഉണ്ടായിരുന്നു കട്ടിലിൽ നിന്നു വീണതുകൊണ്ടു. ഞാൻ കിടന്നിരുന്ന റൂമിന്റെ മുൻ വശത്തു തന്നെ ആയിരുന്നു post mortem റൂം ഉണ്ടായിരുന്നത്. 10 ആം തീയതി ഉച്ചയ്ക്3മണിയോട് കൂടി അച്ഛനുമായി ആംബുലൻസ് പോകുമ്പോൾ ജനലിൽ കൂടി നോക്കി നിൽക്കാനേ കഴിഞ്ഞോളൂ…\nവീട്ടിൽ എത്തിയപ്പോൾ വീഡിയോ കാൾ ചെയ്താണ് ഞാൻ അച്ചാച്ചനെ അവസാനമായി കണ്ടത്. ഒരുപക്ഷേ ഞാൻ റിപ്പോർട്ട് ചെയ്തില്ലായിരുന്നെങ്കിൽ എനിക്ക് അച്ചാച്ചനെ കാണാൻ പറ്റുമായിരുന്നു…\nഎന്റെ വീട്ടിലുള്ളവരെയും നാട്ടിലുള്ളവരെയും ഞാൻ ആയിട്ടു രോഗം ഉണ്ടെങ്കിൽ പടർത്തില്ല എന്നു ഉറപ്പിച്ചത് കൊണ്ടാണ് എനിക്ക് അപ്പനെ കാണാൻ പറ്റാതിരുന്നത്… ദയവായി പ്രവാസികൾ അടുത്തുള്ള മെഡിക്കൽ ഓഫീസിൽ അറിയിക്കുക കുറച്ചു ദിവസങ്ങൾ ഇതിനായി മാറ്റിവച്ചാൽ നിങ്ങൾക് നിങ്ങളുടെ കുടുംബതോടൊപ്പം സുഖമായി കഴിയാം.\n“Isolation ward is notaconcentration camp*” ഇപ്പോഴും ഐസോലാഷൻ റൂമിൽ ആണ് negative result വരുന്നതും കാത്തു… ഒരുപക്ഷേ negative result ആണെങ്കിൽ ആവും എനിക്ക് ഒരുപാട് സങ്കടമാവുക. ഇന്ന് 12 march 2020 time 7:10 ലിനോ ആബേൽ.\nPrevious articleദമ്പതികളെ3ദിവസം ഷെഡ്ഡില് കെട്ടിയിട്ട് പീഡിപ്പിച്ചു..!\nNext articleനിശ്ചയിച്ച തീയതില് താലികെട്ട് മാത്രം..! വിവാഹാഘോഷങ്ങള് മാറ്റിവയ്ക്കുന്നു; ഉത്തര ഉണ്ണി


നടക്കാനിറങ്ങുമ്പോൾ കൂട്ടിന് തന്റെ വളർത്തുനായയും; മലൈകയുടെ പാതയിൽ മറ്റൊരു താരം | Giorgia Andriani takes her pet dog during morning stroll – News18 Malayalam\nHome » photogallery » film » GIORGIA ANDRIANI TAKES HER PET DOG DURING MORNING STROLL\nനടക്കാനിറങ്ങുമ്പോൾ കൂട്ടിന് തന്റെ വളർത്തുനായയും; മലൈകയുടെ പാതയിൽ മറ്റൊരു താരം\nനടക്കാനിറങ്ങുമ്പോഴും ഗ്ലാമർ വസ്ത്രങ്ങളും വളർത്തുനായയുമായി സാധാരണ കാണാറുള്ളത് മലൈകയെയാണ്. പക്ഷെ ഇക്കുറി ആ പാത മറ്റൊരാൾ പിന്തുടരുകയാണ്\n| April 29, 2021, 11:58 IST\nപുലർച്ചെ ജിം, നടത്തം, യോഗ. ഇതൊക്കെ കേട്ടാൽ മനസ്സിൽ ഓടിയെത്തുന്ന പേരാണ് മലൈക അറോറ. നടക്കാൻ ഇറങ്ങുമ്പോൾ പോലും ഗ്ലാമർ തെല്ലും കുറയ്ക്കാതെ ഇറങ്ങുന്ന താരമാണ് മലൈക. ഇപ്പോൾ മലൈകയെ പോലെ തന്നെ നടക്കാൻ ഇറങ്ങിയിരിക്കുകയാണ് മറ്റൊരു താരം\nബ്രാൻഡഡ് ടി ഷർട്ടും ഷോർട്സും ആണ് താരത്തിന്റെ വേഷം. ഒരു കയ്യിൽ തന്റെ പൊന്നോമന വളർത്തുനായയെ പിടിച്ചിട്ടുമുണ്ട്. ആ ടാറ്റു മാത്രം മതി, ആളെ മനസ്സിലാവും. തിരിച്ചറിയാൻ കഴിയുന്നുണ്ടോ? (തുടർന്ന് വായിക്കുക)\nഇറ്റാലിയൻ മോഡൽ ജോർജിയ ആന്ദ്രിയാനിയാണ് ഇത്. ഗ്ലാമറസ് ചിത്രങ്ങളിലൂടെ ജോർജിയ സോഷ്യൽ മീഡിയയിൽ സജീവമായി കാണപ്പെടാറുണ്ട്\nജോർജിയയുടെ കൂട്ടുകാരനെ മലയാളി പ്രേക്ഷകർക്കും അറിയാം. മോഹൻലാലിൻറെ ബിഗ് ബ്രദർ സിനിമയിലൂടെ മലയാളത്തിൽ കന്നി അങ്കം കുറിച്ച അർബാസ് ഖാന്റെ കാമുകിയാണ് ജോർജിയ\nഅർബാസിന്റെ ഒപ്പം ഒരു റെസ്റ്റോറന്റിൽ പ്രത്യക്ഷപ്പെട്ടത് മുതലാണ് ജോർജിയ മാധ്യമങ്ങളിൽ നിറയുന്നത്. ഇവർ തമ്മിൽ ഡേറ്റിംഗിലാണ് എന്ന കാര്യം അധികം വൈകാതെ ഗോസിപ് കോളങ്ങളിൽ എത്തി. ഇക്കാര്യങ്ങൾ ആരും തന്നെ നിഷേധിച്ചതുമില്ല\nഇറ്റാലിയൻ മോഡലാണ് ജോർജിയ. ഗ്ലാമറസ് ചിത്രങ്ങളിലൂടെ ജോർജിയ സോഷ്യൽ മീഡിയയിൽ സജീവമായി കാണപ്പെടാറുണ്ട്


മര്‍ക്കസ് വിദ്യാര്‍ഥി സമരം: പ്രവേശനം നടത്തിയത് അംഗീകൃത കോഴ്‌സാണെന്ന് തെറ്റിദ്ധരിപ്പിച്ചെന്ന് ആരോപണം\nThu Jan 17 2019 22:42:08 GMT+0530 (IST)\nകോഴിക്കോട്: കുന്ദമംഗലം കാരന്തൂരിലുള്ള മര്‍ക്കസ് സഖാഫത്തി ടെക്‌നോളജി സുന്നിയ സ്ഥാപനത്തിന് കീഴിലുള്ള മര്‍ക്കസ് ഇന്‍സ്റ്റിറ്റിയൂട്ട് ഓഫ് എന്‍ജിനീയറിങ് ടെക്‌നോളജി എന്ന സ്ഥാപനത്തില് ഓട്ടോമൊബൈല് എന്‍ജിനീയറിങ് കോഴ്‌സിന് പ്രവേശനം നടത്തിയത് അംഗീകൃത കോഴ്‌സാണെന്ന് തെറ്റിദ്ധരിപ്പിച്ചെന്ന് വിദ്യാര്‍ഥികള്. കോഴിക്കോട് സിറ്റി പോലിസ് കമ്മീഷണര്‍ക്ക് മലപ്പുറം സ്വദേശി മുഹമ്മദ് നസീബ് നല്‍കിയ പരാതിയിലാണ് ഇക്കാര്യം പറയുന്നത്. മര്‍ക്കസ് സഖാഫത്തി സുന്നിയ്യ കാരന്തൂര് കുന്ദമംഗലം, മര്‍ക്കസ് ഇന്‍സ്റ്റിറ്റിയൂട്ട് ഓഫ് എന്‍ജിനീയറിങ് ടെക്‌നോളജി, മാനേജിങ് ട്രസ്റ്റി കാന്തപുരം എ പി അബൂബക്കര് മുസ്്‌ല്യാര്, പ്രിന്‍സിപ്പല് സായി കുമാര്, മര്‍ക്കസ് സഖാഫത്തി ടെക്‌നോളജി സുന്നിയ ഭരണ സമിതിയംഗങ്ങളടക്കം 16 പേര്‍ക്കെതിരെയാണ് പരാതി.\nഓള് ഇന്ത്യ കൗണ്‍സില് ഫോര് ടെക്‌നിക്കല് എജ്യുക്കേഷന്, എല്ലാ സംസ്ഥാനങ്ങളുടെയും പിഎസ് സി, യുപിഎസ് സി, എംഎച്ച്ആര്‍ഡി ടെക്‌നിക്കല് എജ്യുക്കേഷന് ബോര്‍ഡ് നോര്‍ക്ക തുടങ്ങിയ സര്‍ക്കാര് ഏജന്‍സികള് അംഗീകരിച്ച കോഴ്‌സാണെന്ന് തെറ്റിദ്ധരിപ്പിക്കുകയും തെളിവായി 2007-2008ലെ നോട്ടിഫിക്കേഷന്റെ ഫോട്ടോകോപ്പിയും കാണിച്ചിരുന്നു. 450ഓളം വിദ്യാര്‍ഥികളാണ് മൂന്നുവര്‍ഷം സ്ഥാപനത്തില് പഠിച്ചത്. 2012-13,2015-16 കാലയളവില് സിവില് എന്‍ജിനീയറിങ്, ആര്‍ക്കിടെക്ച്ചര് എന്‍ജിനീയറിങ്, ഓട്ടോ മൊബൈല് എന്‍ജിനീയറിങ് എന്നീ മൂന്ന് ശാഖകളിലേക്കും 2013-14 മുതല് 2015-16 കാലയളവില് സിവില് എന്‍ജിനീയറിങ്ങിനും ഓട്ടോമൊബൈല് എന്‍ജിനീയറിങ്ങിനും കുട്ടികളെ ചേര്‍ത്തിരുന്നു. ഈ കോഴ്‌സുകള്‍ക്കും അംഗീകാരമില്ലെന്നാണ് സൂചന.\nമുഹമ്മദ് നസീബ് ജോലി ആവശ്യാര്‍ഥം മഹീന്ദ്ര കമ്പനിയില് ജോലിക്കായി കോഴ്‌സ് കംപ്ലീറ്റഡ് സര്‍ട്ടിഫിക്കറ്റ് ഹാജരാക്കിയപ്പോഴാണ് കോഴ്‌സിന് അംഗീകാരമില്ലെന്ന് അറിയുന്നത്. അസ്സല് സര്‍ട്ടിഫിക്കറ്റിന് കോളജിനെ സമീപിച്ചപ്പോള് സര്‍ട്ടിഫിക്കറ്റ് കൊടുക്കാതെ തടഞ്ഞു വച്ചു. ചില വിദ്യാര്‍ഥികള്‍ക്ക് ആദ്യം വിതരണം ചെയ്ത സര്‍ട്ടിഫിക്കറ്റ് കോളജ് അധികൃതര് തിരിച്ച് വാങ്ങി സീല് മാറ്റി മറ്റൊരു സര്‍ട്ടിഫിക്കറ്റ് വിതരണം ചെയ്യുകയും ഉണ്ടായി. ഉപരി പഠനത്തിനും ജോലിയുടെ ആവശ്യാര്‍ഥവും പോയ പലരുടെയും സര്‍ട്ടിഫിക്കറ്റുകള് അംഗീകാരമില്ലാത്തതിനാല് തള്ളി.\nഇതുമായി ബന്ധപ്പെട്ട് വിദ്യാര്‍ഥികള് ഒന്നിച്ചും അല്ലാതെയും കഴിഞ്ഞ രണ്ട് മാസത്തോളമായി സ്ഥാപനവുമായി ചര്‍ച്ച നടത്തിയിരുന്നു. കഴിഞ്ഞ മാര്‍ച്ച് 29നും ഏപ്രില് 22നും കരാര് എഴുതി തയ്യാറാക്കുകയും ചെയ്തിരുന്നു. മാര്‍ച്ചില് നടത്തിയ ചര്‍ച്ച പ്രകാരം കോഴ്‌സിന് എല്ലാ അംഗീകാരവും വാങ്ങിത്തരുമെന്നു വിദ്യാര്‍ഥികളോട് പറഞ്ഞിരുന്നു. എന്നാല്, ഏപ്രില് നടത്തിയ ചര്‍ച്ചയില് കോഴ്‌സിന് നിയമസാധുതില്ലെന്ന് അംഗീകരിക്കുകയും നഷ്ടപരിഹാരം തരാന് തയ്യാറാണെന്ന് കാണിച്ച് കരാറിലേര്‍പ്പെടുകയും ചെയ്തു. തുടര് ചര്‍ച്ചയ്ക്കായി മെയ് ഒമ്പതിന് തിയ്യതി നിശ്ചയിച്ചതാണ്. എന്നാല്, ചര്‍ച്ചയ്ക്ക് സമീപിച്ചപ്പോള് മാനേജ്‌മെന്റ് സഹകരിച്ചില്ല. ഇതേ തുടര്‍ന്നാണ് വിദ്യാര്‍ഥികള് കോളജിന് മുമ്പില് സമരം നടത്തിയത്. വിഷയത്തില് കലക്ടര് ഇടപെട്ടതിനെ തുടര്‍ന്ന് നിരാഹാര സമരം അവസാനിപ്പിച്ചു. സത്യഗ്രഹം ഇപ്പോഴും തുടരുകയാണ്. ഈമാസം 23ന് ഒരു ചര്‍ച്ച കൂടി കലക്ടറുടെ സാന്നിധ്യത്തില് വച്ചിട്ടുണ്ട്. കോഴ്‌സിന് അംഗീകാരം ലഭിക്കുമോ എന്നതില് ടെക്‌നിക്കല് ബോര്‍ഡിന്റെ റിപോര്‍ട്ട് 23ന് ചര്‍ച്ചയില് സമര്‍പ്പിക്കും. കോഴ്‌സിന് അംഗീകാരം ലഭിച്ചില്ലെങ്കില് വിദ്യാര്‍ഥികള്‍ക്ക് അര്‍ഹമായ നഷ്ടപരിഹാരം നല്‍കേണ്ടതാണ്. അല്ലാത്ത പക്ഷം കോടതിയെ സമീപിക്കുമെന്നും ശക്തമായ സമര പ്രക്ഷോഭ പരിപാടികളുമായി മുന്നോട്ട് പോവുമെന്നും വിദ്യാര്‍ഥികള് പറഞ്ഞു. വിദ്യാര്‍ഥികള്‍ക്ക് അഞ്ച് വര്‍ഷമാണ് നഷ്ടമായത്. രണ്ട് മുതല് മൂന്നുലക്ഷം രൂപ വരെ വിദ്യാര്‍ഥികള്‍ക്ക് പഠനത്തിന് ചെലവായിട്ടുണ്ട്. സമരത്തിന് സര്‍വകക്ഷി പിന്തുണയും ലഭിക്കുന്നുണ്ട്.\nസമരത്തില് പങ്കെടുക്കുന്ന വിദ്യാര്‍ഥികളെ വാട്‌സ്അപ്പ് മെസേജ് വഴിയും ഫോണ് വിളിച്ചും ഭീഷണിപ്പെടുത്തുന്നതായും പറയുന്നു. ഇതു സംബന്ധിച്ചും കമ്മീഷണര്‍ക്ക് തെളിവടക്കം പരാതി നല്‍കുമെന്ന് വിദ്യാര്‍ഥികള് പറഞ്ഞു.\nവാര്‍ത്താസമ്മേളനത്തില് സംയുക്തസമരസമിതി ചെയര്‍മാന് പൊന്‍മുടി വിശ്വനാഥന്, പി പി ജുനൈഥ്, പി നൗഫല് അലി, ജാഷിര്, രക്ഷിതാക്കളായ സജില, അബ്ദുല് ജബ്ബാര് പങ്കെടുത്തു.


പി.എച്ച്.ഡി അപേക്ഷിക്കാന് സമയമായി • Suprabhaatham\nപി.എച്ച്.ഡി അപേക്ഷിക്കാന് സമയമായി\nMarch 26, 2019 | 1:41 am IST\n#ഡോ. ബി. ഇഫ്തികാര് അഹമ്മദ്\nകേരളമടക്കം ഇന്ത്യയിലെ ഒട്ടുമിക്ക സര്‍വകലാശാലകളും ഇതര ഉന്നത വിദ്യാഭ്യാസ സ്ഥാപനങ്ങളും പി.എച്ച്ഡി. ലഭ്യമാക്കുന്ന ഗവേഷണപഠനങ്ങള്‍ക്ക് അപേക്ഷ ക്ഷണിച്ചു തുടങ്ങിയിരിക്കുന്നു. ശാസ്ത്ര, സാങ്കേതിക, മാനവിക, ഭാഷാപഠനമേലകളില് ഗവേഷണത്വരയുള്ളവര്‍ക്ക് ആഗോളാടിസ്ഥാനത്തിലുള്ള മാനദണ്ഡങ്ങള് തന്നെയാണ് യു.ജി.സി, സി.എസ്.ഐ.ആര് പോലുള്ള നിയന്ത്രണ ബോഡികള് പി.എച്ച്.ഡി.ക്കായി നിഷ്‌കര്‍ഷിച്ചിരിക്കുന്നത്. ഈ മാനദണ്ഡങ്ങള് അനുസരിച്ചല്ലാതെ നേടുന്ന ഗവേഷണ ബിരുദത്തിന് അംഗീകാരമുണ്ടാവില്ല. കൂടാതെ ഇതിലൂടെ ലഭിക്കാവുന്ന നേട്ടങ്ങള് അന്യമാക്കപ്പെടുകയും ചെയ്യും.\nവിജ്ഞാപന സമയത്തെ തയാറെടുപ്പ്\n55 ശതമാനത്തില് കുറയാത്ത മാസ്റ്റര് ബിരുദമാണ് കുറഞ്ഞ യോഗ്യത. നാഷനല് എലിജിബിലിറ്റി ടെസ്റ്റ് (നെറ്റ്), ജൂനിയര് റിസര്‍ച്ച് ഫെലോഷിപ് (ജെ.ആര്.എഫ്) തുടങ്ങിയ യോഗ്യതാ പരീക്ഷകള് വിജയിച്ചവര്‍ക്ക് പ്രവേശനപരീക്ഷയുടെ ആവശ്യമില്ല. വിജ്ഞാപനം വന്നുകഴിഞ്ഞാല് പ്രവേശനപരീക്ഷയുടെ തയാറെടുപ്പിനു വളരെ കുറച്ചുസമയം മാത്രമേ ലഭിക്കുകയുള്ളൂ. സ്വന്തം വിഷയത്തിലെ അടിസ്ഥാന മേഖലകളെക്കുറിച്ചും ഗവേഷണ രീതിശാസ്ത്രത്തെക്കുറിച്ചും നന്നായി മനസിലാക്കി വേണം പ്രവേശന പരീക്ഷാഹാളിലേക്കു പ്രവേശിക്കുന്നത്.\n2010 നു ശേഷം രജിസ്റ്റര് ചെയ്യപ്പെടുന്ന പി.എച്ച്ഡി. ഗവേഷണങ്ങള്‍ക്ക് കോഴ്‌സ് വര്‍ക്ക് നിര്‍ബന്ധമാണ്. ഏതാണ്ട് ആറു മാസം നീണ്ടുനില്‍ക്കുന്ന, 75 ശതമാനം ഹാജര് നിര്‍ബന്ധമുള്ള ഒരു ക്ലാസ്‌റൂം പദ്ധതിയാണ് ഇത്. ജോലിയുള്ളവരാണെങ്കില് പോലും ഏതെങ്കിലും ലഭ്യമായ അവധികള് നേടിക്കൊണ്ട് ഇതു പൂര്‍ത്തിയാക്കിയേ പറ്റൂ. ഒരാളുടെ വിഷയത്തിനകത്തും പരിസരങ്ങളിലുള്ള മേഖലകളിലും പ്രാവീണ്യം നേടാന് പ്രാപ്തമാക്കുന്ന രീതിയിലാണ് കോഴ്‌സ് വര്‍ക്ക് ഡിസൈന് ചെയ്തിരിക്കുന്നത്. ഈ കോഴ്‌സ് വിജയകരമായി പൂര്‍ത്തീകരിച്ച് ഇതിനൊടുവില് നടത്തുന്ന പരീക്ഷയില് ഉയര്‍ന്ന മാര്‍ക്ക് വാങ്ങുന്നവര്‍ക്കാണ് പി.എച്ച്ഡി. രജിസ്‌ട്രേഷന് ലഭിക്കുക.\nഗവേഷണത്തിന്റെ വിഷയത്തെക്കുറിച്ചും അതിനുപയോഗിക്കുന്ന മാര്‍ഗങ്ങളെക്കുറിച്ചും അവലംബിക്കുന്ന രീതിശാസ്ര്ത്രത്തെക്കുറിച്ചുമൊക്കെ വ്യക്തമാക്കുന്ന ഒരു സംഗ്രഹം. റിസര്‍ച്ച് ഗൈഡിന്റെ നിരീക്ഷണത്തില് നേരത്തെ തയാറാക്കിവച്ചത് പുറത്തെടുക്കാന് സമയമായിരിക്കുന്നു. അറിയിപ്പു ലഭിക്കുന്നതിനനുസരിച്ച് ഈ സംഗ്രഹം ഒരു കൂട്ടം ഗവേഷണ അക്കാദമിക്കുകളുടെ സമിതിക്കു മുമ്പായി അവതരിപ്പിക്കണം. ഡോക്ടറല് കമ്മിറ്റി എന്നാണ് ഈ സമിതിയുടെ പേര്. നിങ്ങളുടെ സംഗ്രഹത്തില് തെറ്റുതിരുത്തല് വേണമെങ്കില് അതും മാറ്റം വരുത്തേണ്ടതുണ്ടെങ്കില് അതും ഈ സമിതി നിര്‍ദ്ദേശിക്കും. സംഗ്രഹം അംഗീകരിച്ചാല് അതാതു സര്‍വകലാശാലകള് നിങ്ങളുടെ പി.എച്ച്ഡി. പഠനത്തിന് താല്‍ക്കാലിക രജിസ്‌ട്രേഷന് നല്‍കും.\nരജിസ്‌ട്രേഷന് നിലവില് വരുന്ന തിയതി മുതല് കൃത്യം ഒരു വര്‍ഷം പൂര്‍ത്തിയാകുമ്പോള് സമര്‍പ്പിക്കേണ്ട പ്രബന്ധമാണ് പ്രിലിമിനറി തീസിസ്. അറുപതു മുതല് നൂറുവരെ പേജുകള് ആണ് ഒരു ശരാശരി പ്രിലിമിന്റെ വലിപ്പം. ഒരു പേജില് ഏതു ഫോണ്ടില്, എത്ര വരി തുടങ്ങിയ നിരവധി നിബന്ധന ഈ പ്രബന്ധത്തിന് അത്യാവശ്യമാണ്. അമേരിക്ക ആസ്ഥാനമായി പ്രവര്‍ത്തിക്കുന്ന മോഡേണ് ലാങ്ഗ്വിജ് അസോസിയേഷന് തയാറാക്കിയിട്ടുള്ള എം.എല്.എ. ബുക്ക്, എ.പി.എല് നിര്‍ദ്ദേശങ്ങള്, തുടങ്ങി നിരവധി രീതിശാസ്ത്ര ഗ്രന്ഥങ്ങള് ഇതിന്റെ ഭാഗമായി തയാറാക്കേണ്ടതുണ്ട്. ഗവേഷണത്തിനൊടുവില് സമര്‍പ്പിക്കുന്ന തീസിസിന്റെ കെട്ടും മട്ടുമൊക്കെയുള്ള ഒരു മിനിയേച്ചര് തീസിസ് തന്നെയാണ് പ്രിലിം.\nഗൈഡിന്റെ അംഗീകാരത്തോടെ പ്രിലിം സമര്‍പ്പിച്ചു കഴിഞ്ഞാല് അത് എക്‌സ്‌റ്റേണല് മൂല്യനിര്‍ണയത്തിനു വിധേയമാക്കപ്പെടും. ഒടുവില് ഈ മൂല്യനിര്‍ണയം നടത്തിയ ആള് ഉള്‍പെടുന്ന ഒരു സമിതിക്കു മുമ്പില് പ്രിലിം വൈവ നടക്കും. വിദ്യാര്‍ഥിയുടെ കണ്ടെത്തലിനെ സാധൂകരിക്കാന് നിര്‍ബന്ധിക്കുന്ന ഒരു സംവാദമാണ് ഇത്. നിങ്ങളുടെ കണ്ടെത്തലുകളുടെ ആദ്യപാദം ശരിയായ ദിശയിലൂടെയാണ് നീങ്ങുന്നത് എന്നു നിര്‍ണയ സമിതിക്കു ബോധ്യമായാല് സര്‍വകലാശാലയോട് നിങ്ങളുടെ പഠനം തുടര്‍ന്നു നടത്താനും സ്ഥിരം രജിസ്‌ട്രേഷന് നല്‍കാനും നിര്‍ദ്ദേശിക്കും. എം.ഫില്. യോഗ്യത നേടിയ ആളാണ് പഠിതാവെങ്കില് പ്രിലിം ആവശ്യമില്ലാത്ത യൂനിവേഴ്‌സിറ്റികളും ഉണ്ട്.\nമുഴുവന് സമയ വിദ്യാര്‍ഥികള്‍ക്ക് പ്രിലിം കഴിഞ്ഞ് രണ്ടര വര്‍ഷം കൊണ്ടും പാര്‍ട് ടൈമുകാര്‍ക്ക് (സര്‍ക്കാര് ജോലിയുള്ളവര്‍ക്ക് മാത്രമേ പാര്‍ട് ടൈം രജിസ്‌ട്രേഷന് നല്‍കാറുള്ളൂ) മൂന്നര വര്‍ഷം കൊണ്ടുമാണ് തീസിസ് സമര്‍പ്പിക്കാനുള്ള മിനിമം കാലയളവ്. സാഹചര്യമനുസരിച്ച് രണ്ടു വര്‍ഷം വരെ നീട്ടിക്കിട്ടാറുണ്ട്. സംഗ്രഹത്തില് പറഞ്ഞ കാര്യങ്ങളെ സാധൂകരിക്കുന്ന രീതിയില് ഗവേഷണത്തിലൂടെ കണ്ടെത്തിയ വസ്തുതകള്, രീതിശാസ്ത്രമനുസരിച്ച് ഗൈഡിന്റെ അംഗീകാരത്തോടു കൂടി 250 ല്‍പരം പേജുകളിലായി അവതരിപ്പിക്കുന്ന തീസിസ് ആവശ്യമായ രേഖകളോടുകൂടി സമര്‍പ്പിച്ചാല് പി.എച്ച്ഡി. വര്‍ക്ക് ഏതാണ്ട് തീര്‍ന്നു.\nമൂന്നോ അതിലധികമോ എക്‌സ്‌റ്റേണല് എക്‌സാമിനര്‍മാര് പരിശോധിച്ച് അംഗീകാരം ലഭിക്കുന്ന റിപ്പോര്‍ട്ട് അവതരിപ്പിക്കലാണ് അടുത്ത ഘട്ടം. സര്‍വകലാശാല ഉദ്യോഗാര്‍ഥിക്ക് തന്റെ കണ്ടെത്തലിനെക്കുറിച്ച് പൊതുസമക്ഷം വിശദീകരിക്കാനും സംശയനിവാരണം നടത്താനും അവസരം നല്‍കും. എക്‌സ്‌റ്റേണല് എക്‌സാമിനര്‍മാരില്‍നിന്ന് ഒരാളും ഗൈഡും അക്കാദമിക് സമൂഹവും ഒക്കെ ചേര്‍ന്ന പൊതുസദസില്‍വച്ചു നടക്കുന്ന ഈ പരിപാടിക്ക് തുറന്ന സംവാദം എന്നാണു പേര്. ഇതില് വിജയിക്കുന്ന വിദ്യാര്‍ഥിക്ക് ഡോക്ടറേറ്റ് (ഡോക്ടര് ഓഫ് ഫിലോസഫി അഥവാ പി.എച്ച്ഡി.) നല്‍കാന് സമിതി ശുപാര്‍ശ ചെയ്യുന്നു.\nനിലവാരമുള്ള സര്‍വകലാശാലകളും സ്ഥാപനങ്ങളും തിരഞ്ഞെടുക്കാന് ശ്രദ്ധിക്കണം. സ്ഥാപനങ്ങള് നിങ്ങളുടെ വിഷയവുമായി ബന്ധപ്പെട്ട് ഗവേഷണ സെന്ററുകള് നടത്തുന്നുണ്ടോ എന്ന് ആദ്യമേ മനസിലാക്കണം. ഗവേഷണത്തിന് ഇഷ്ടമുള്ള മേഖലയില് സാധ്യതയുള്ള ഇടങ്ങള് ഏതൊക്കെയാണ് എന്നു മനസിലാക്കിവയ്ക്കണം.\nഇതിനായി പരിചയസമ്പന്നരുടെ ഉപദേശം തേടുക നിര്‍ബന്ധമാണ്. എല്ലാ പി.എച്ച്ഡി. ഗവേഷണ പ്രബന്ധങ്ങളും സമര്‍പ്പിക്കപ്പെടുന്നത് ഒരു റിസര്‍ച്ച് ഗൈഡിന്റെ സഹായത്തോടുകൂടി മാത്രമാണ്. നിങ്ങളുടെ മേഖലയില് നിങ്ങള്‍ക്ക് അനുയോജ്യരായ ഒരാളെ അവരുടെ ലഭ്യത മനസിലാക്കി നേരത്തെ കണ്ടെത്തണം. (ഒരു ഗൈഡിന് പരമാവധി എട്ട് സ്‌കോളര്‍മാര് മാത്രമേ ഒരു സമയത്തു പാടുള്ളൂ എന്നു വ്യവസ്ഥയുണ്ട്)\nനാലുവര്‍ഷത്തോളം നീളുന്ന ഒരു സമര്‍പ്പണ സപര്യയാണ് ഒരാള്‍ക്ക് പി.എച്ച്ഡി. നേടിക്കൊടുക്കുന്നത്. ബിരുദാനന്തര ബിരുദപഠനം തുടങ്ങുമ്പോള് തന്നെ പി.എച്ച്.ഡി. തയാറെടുപ്പ് നടത്തുന്നത് ഗുണകരമാണെന്ന് ചുരുക്കം.\nകാര്‍ഷിക രംഗം നമ്മുടെ രാജ്യത്തിന്റെ പ്രാഥമിക തൊഴില് മേഖലയാണ്.\nകാര്‍ഷിക മേഖലയിലെ സ്വയം പര്യാപ്തത ലക്ഷ്യമിട്ട് കേന്ദ്ര, സംസ്ഥാന സര്‍ക്കാരുകള് അനേകം പദ്ധതികള് ആവിഷ്‌കരിക്കാറുണ്ട്. അനുദിനം വര്‍ധിച്ചു വരുന്ന ജനസംഖ്യയും ഭക്ഷ്യോല്‍പാദനവും കാര്‍ഷിക രംഗത്ത് മികച്ച തൊഴിലവസരങ്ങള് സൃഷ്ടിച്ച് കൊണ്ടിരിക്കുന്നു.\nപ്ലസ്ടുവിന് ശേഷം കാര്‍ഷിക രംഗത്തേക്ക് ചുവടുവയ്ക്കാന് താല്‍പര്യമുള്ളവര്‍ക്ക് ഡിഗ്രി, ഡിപ്ലോമ കോഴ്‌സുകള് ചെയ്യാവുന്നതാണ്. സര്‍ക്കാര് മേഖലയില് ധാരാളം തൊഴിലവസരങ്ങള് സൃഷ്ടിച്ചു കൊണ്ടിരിക്കുന്നവയാണ് പല കാര്‍ഷിക കോഴ്‌സുകളും.\nകാര്‍ഷിക സര്‍വകലാശാലയുടെ ബി.എസ്.സി അഗ്രികള്‍ച്ചര് കോഴ്‌സിന് നീറ്റ് എക്‌സാമിലൂടെ പ്രവേശനം നേടാവുന്നതാണ്. സയന്‍സ് ഗ്രൂപ്പെടുത്ത് പ്ല്‌സ്ടു പൂര്‍ത്തിയാക്കിയവര്‍ക്കാണ് അവസരം.\nഫിസിക്‌സ്, കെമിസ്ട്രി,ബയോളജി വിഷയങ്ങളില് 50 ശതമാനം മാര്‍ക്ക് വേണം. തിരുവനന്തപുരം (വെള്ളായണി), തൃശ്ശൂര് (വെള്ളാനിക്കര), കാസര്‍കോട് (നീലേശ്വരം-പടന്നക്കാട്) എന്നിവിടങ്ങളിലാണ് കേരളത്തിലെ മുഖ്യ കാര്‍ഷിക കോളജുകള്.\nകേരള വെറ്ററിനറി സര്‍വകലാശാലയുടെ കീഴിലുള്ള തൃശ്ശൂര് (മണ്ണുത്തി), വയനാട് (പൂക്കോട്) വെറ്ററിനറി കോളജുകളിലേക്കുള്ള പ്രവേശനം നീറ്റ് വഴി നേടി വെറ്ററിനറി സയന്‍സില് ബി.വി എസ്.സി ആന്‍ഡ് എ.എച്ച് കോഴ്‌സിന് ചേരാവുന്നതാണ്. വെറ്ററിനറി സര്‍വകലാശാല നടത്തുന്ന ഡയറി സയന്‍സ് ആന്‍ഡ് ടെക്‌നോളജി കോഴ്‌സുകള് തൃശ്ശൂര്, വയനാട്, തിരുവനന്തപുരം ജില്ലകളില് പഠിക്കാവുന്നതാണ്.\nഇന്ത്യന് കാര്‍ഷിക ഗവേഷണ കൗണ്‍സിലും വെറ്ററിനറി കൗണ്‍സില് ഓഫ് ഇന്ത്യയും നിരവധി കാര്‍ഷിക അനുബന്ധ കോഴ്‌സുകള് നടത്തുന്നുണ്ട്.\nബി.എസ്.സി അഗ്രികള്‍ച്ചര്, ഹോള്‍ട്ടികള്‍ച്ചര്, ബയോ ടെക്‌നോളജി, ബി.ടെക് അഗ്രികള്‍ച്ചറല് എന്‍ജിനീയറിംഗ്, സോയില് സയന്‍സ് തുടങ്ങിയവ ഈ വിഭാഗത്തില്‍പെടുന്നവയാണ്.\nപ്രവേശന പരീക്ഷ വഴിയാണ് എല്ലാ കോഴ്‌സുകളിലേക്കുമുള്ള പ്രവേശനം.


india got winning start in women 20-20 | വനിതാ ട്വന്റി 20 ലോകകപ്പിൽ വിജയത്തുടക്കം കുറിച്ച് ഇന്ത്യ; നിലവിലെ ചാമ്പ്യൻമാരായ ഓസ്‌ട്രേലിയയെ 17 റൺസിന് വീഴ്ത്തി - Malayalivartha.com Widgets Magazine\n21 FEBRUARY 2020 07:39 PM IST\nവനിതാ ട്വന്റി 20 ലോകകപ്പിൽ വിജയത്തുടക്കവുമായി ഇന്ത്യ . ഉദ്ഘാടന മത്സരത്തിൽ നിലവിലെ ചാമ്പ്യൻമാരായ ഓസ്‌ട്രേലിയയെ ഇന്ത്യൻ ടീം 17 റൺസിന് തോൽപിച്ചു. ഇന്ത്യയുടെ 132 റൺസ് പിന്തുടർന്ന ഓസീസിന് 115 റൺസെടുക്കാനേ സാധിച്ചിരുന്നുള്ളു . മികച്ച തുടക്കം കിട്ടിയ ഓസീസിനെ സ്‌പിന്നർ പൂനം യാദവാണ് എറിഞ്ഞിട്ടത്. പൂനം 19 റൺസിന് നാല് വിക്കറ്റ്നേടി.\nഅമ്പത്തിയൊന്ന് റൺസെടുത്ത അലിസ ഹീലിയാണ് ഓസീസിന്‍റെ ടോപ് സ്‌കോറർ. ബെത്ത് മൂനി(6), മെഗ് ലാന്നിംഗ്(5), റാച്ചേല് ഹെയ്‌നസ്(6), എലിസ് പെറി(0), ജെസ് ജൊനാസന്(2), അന്നാബേല് സത്തര്‍ലന്‍ഡ്(2), ഡെലീസ കിമ്മിന്‍സ്(2) എന്നിങ്ങനെയാണ് ഓസീസ് താരങ്ങളുടെ സ്‌കോറുകൾ . 28 റണ്‍സെടുത്ത ഗാര്‍ഡ്‌നര് പുറത്താകാതെ നിന്നു. പൂനത്തിന്‍റെ നാല് വിക്കറ്റിന് പുറമെ ശിഖ പാണ്ഡേ മൂന്ന് വിക്കറ്റ് നേടി.\nടോസ് നഷ്‌ടപ്പെട്ട് ബാറ്റിംഗിന് ഇറങ്ങിയ ഇന്ത്യ നിശ്ചിത 20 ഓവറില് നാല് വിക്കറ്റ് നഷ്‌ടത്തിലാണ് 132 റണ്‍സെടുത്തത്. മികച്ച തുടക്കം ലഭിച്ചെങ്കിലും അത് മുതലാക്കാനാകാതെ പോയതാണ് കൂറ്റന് സ്കോറിലെത്താൻ ഇന്ത്യക്ക് സാധിക്കാതെ പോയത് . 4.1 ഓവറില് ഓപ്പണര്‍മാര് 41 റണ്‍സ് കൂട്ടിച്ചേര്‍ത്തിരുന്നു.\nസ്‌മൃതി മന്ഥാന (10), ക്യാപ്റ്റന് ഹര്‍മന്‍പ്രീത് കൗര് (2) എന്നിവരാണ് പുറത്തായ മറ്റു താരങ്ങള്. വേദ കൃഷ്‌ണമൂര്‍ത്തി പുറത്താവാതെ ഒന്‍പത് റണ്‍സെടുത്തു.


നടി ആക്രമിക്കപ്പെട്ട കേസ്: കക്ഷിചേരാനുള്ള എ.എം.എം.എയിലെ വനിത ഭാരവാഹികളുടെ ഹര്‍ജിയെ എതിര്‍ത്ത് നടി\nകൊച്ചി  നടി ആക്രമിക്കപ്പെട്ട കേസില്  കക്ഷിചേരാനുള്ള എ.എം.എം.എയിലെ  അംഗങ്ങളായ വനിത ഭാരവാഹികളുടെ  ഹര്‍ജിയെ എതിര്‍ത്ത് അക്രമത്തെ അതിജീവിച്ച നടി. ഹണി റോസ്, രചന നാരായണന്‍കുട്ടി എന്നിവര് കോടതിയില് നല്‍കിയ ഹര്‍ജിയെയാണ്  നടി എതിര്‍ത്തത്.\nകേസില് തനിക്ക് പുറത്തു നിന്നുള്ള സഹായം ആവശ്യമില്ലെന്നും ഹര്‍ജിയെ എതിര്‍ത്ത് നടി  പറഞ്ഞു. തന്നോട് ആലോചിച്ചാണ് സര്‍ക്കാര് പബ്ലിക്ക് പ്രോസിക്യൂട്ടറെ വച്ചതെന്നും അവര് കോടതിയില് വ്യക്തമാക്കി.കേസില്,ആരോപണവിധേയനായ നടന് ദിലീപിനെ താരസംഘടന കഴിഞ്ഞ ജനറല് ബോഡിയില് തിരിച്ചെടുത്തിരുന്നു.\nതുടര്‍ന്ന് ആക്രമിക്കപ്പെട്ട നടിയും മറ്റ് അംഗങ്ങളായ റിമ കല്ലിങ്ങല്, ഗീതുമോഹന്‍ദാസ്, രമ്യ നമ്പീശന് എന്നിവര് സംഘടനയില്‍നിന്ന് രാജിവെച്ചു.  നടിയേക്കാള് ആരോപണവിധേയനായ നടനെ സംരക്ഷിക്കുന്ന സംഘടനയുടെ നിലപാട് പരസ്യമായി  വിമര്‍ശിക്കപ്പെട്ടിരുന്നു.  ഈ സാഹചര്യത്തിലാണ്  നടിയുടെ ഹര്‍ജിയില് പുതിയ വനിതാ എക്സിക്യുട്ടീവ് അംഗങ്ങള് കക്ഷിചേരാന് ശ്രമിച്ചത്


foods for stretch marks after pregnancy | ഭക്ഷണത്തിലൂടെ സ്‌ട്രെച്ച് മാര്‍ക്‌സ് മാറ്റാം - Malayalam Boldsky\n» ഭക്ഷണത്തിലൂടെ സ്‌ട്രെച്ച് മാര്‍ക്‌സ് മാറ്റാം\nഭക്ഷണത്തിലൂടെ സ്‌ട്രെച്ച് മാര്‍ക്‌സ് മാറ്റാം\nPublished: Thursday, February 16, 2017, 17:28 [IST]\nപ്രസവശേഷം പല സ്ത്രീകളിലും കണ്ട് വരുന്ന ഒന്നാണ് സ്‌ട്രെച്ച് മാര്‍ക്‌സ്. ഇ തിനെ ഇല്ലാതാക്കാന് പഠിച്ച പണി പതിനെട്ടും പയറ്റുന്നവരും ചില്ലറയല്ല. ക്രീമും, മറ്റ് ചികിത്സകളുമായി ഇതിനെ എങ്ങനെയെങ്കിലും ഇല്ലാതാക്കിയാല് മതി എന്ന് വിചാരിയ്ക്കുന്നവരായിരിക്കും മിക്കാവാറും പേരും. ബീജാരോഗ്യത്തിന് ഒരു തക്കാളി ദിവസവും\nഎന്നാല് ഇനി സ്‌ട്രെച്ച് മാര്‍ക്കിനെ പേടിയ്‌ക്കേണ്ട. ഭക്ഷണത്തിലൂടെ ഇതിനെ ഇല്ലാതാക്കാന് കഴിയും. ഏതൊക്കെ ഭക്ഷണമാണ് സ്‌ട്രെച്ച് മാര്‍ക്കിനെ ഇല്ലാതാക്കാന് സഹായിക്കുന്നത് എന്ന് നോക്കാം. ഗര്‍ഭകാലത്ത് കുങ്കുമപ്പൂ കഴിക്കേണ്ട, കെട്ടുകഥ\nഓറഞ്ച് സ്‌ട്രെച്ച് മാര്‍ക്കിനെ ഇല്ലാതാക്കാന് സഹായിക്കുന്ന നല്ലൊരു പരിഹാരമാണ്. വിറ്റാമിന് സി കൊണ്ട് സമ്പുഷ്ടമായതിനാല് തന്നെ ഇത് ചര്‍മ്മത്തിന്റെ ഇലാസ്തിസിറ്റ് വര്‍ദ്ധിപ്പിക്കുന്നു.\nഈന്തപ്പഴം കൊണ്ട് സ്‌ട്രെച്ച് മാര്‍ക്‌സ് ഇല്ലാതാക്കാം. സ്‌ട്രെച്ച് മാര്‍ക്‌സിനെ തുരത്താന് ഏറ്റവും പറ്റിയ മാര്‍ഗ്ഗമാണ് ഈന്തപ്പഴം. ഇത് ചര്‍മ്മകോശങ്ങള്‍ക്കിടയിലേക്കുള്ള രക്തയോട്ടത്തെ വര്‍ദ്ധിപ്പിക്കുന്നു.\nമധുരക്കിഴങ്ങാണ് മറ്റൊരു പരിഹാരമാര്‍ഗ്ഗം. ഇതില് ധാരാളം വിറ്റാമിന് സി ഉണ്ട്. മാത്രമല്ല ധാരാളം പോഷകങ്ങളും അടങ്ങിയിട്ടുണ്ട്. ഇത് ചര്‍മ്മത്തെ അയവുള്ളതാക്കുകയും സ്‌ട്രെച്ച് മാര്‍ക്‌സ് കുറയ്ക്കുകയും ചെയ്യും.\nആരോഗ്യഗുണങ്ങള് ധാരാളവും കാല്‍സ്യം കൊണ്ട് സമ്പുഷ്ടവുമാണ് പാല്. ഇത് ശരീരത്തില് കൊളാജന്റെ പ്രവര്‍ത്തനം വര്‍ദ്ധിപ്പിക്കുകയുംചര്‍മ്മത്തിലെ സ്‌ട്രെച്ച് മാര്‍ക്കിനെ ഇല്ലാതാക്കുകയും ചെയ്യുന്നു.\nആവക്കാഡോയാണ് മറ്റൊരു പഴം. ഇതില് ധാരാളം ഒമേഗ3ഫാറ്റി ആസിഡ് അടങ്ങിയിട്ടുണ്ട്. അതുകൊണ്ട് ചന്നെ ചര്‍മ്മത്തില് അടിഞ്ഞിരിയ്ക്കുന്ന അനാവശ്യ കൊഴുപ്പിനെ ഇത് ഇല്ലാതാക്കുന്നു. അതിലുപരി ചര്‍മ്മത്തിന് തിളക്കവും ചര്‍മ്മത്തിലെ പാടുകളും മാറ്റുന്നു.\nമുട്ടയാണ് മറ്റൊരു പരിഹാര മാര്‍ഗ്ഗം. പ്രോട്ടീന് കൊണ്ട് സമ്പുഷ്ടമാണ് മുട്ട. ഇത് ചര്‍മ്മത്തെ മൃദുവും പാടുകളില്ലാത്തതും ആക്കി മാറ്റുന്നു.\nവെള്ളമാണ് മറ്റൊന്ന്. വെള്ളം ധാരാളം കുടിയ്ക്കുന്നത് ചര്‍മ്മത്തിലെ ടോക്‌സിനുകളെ പുറന്തള്ളാന് സഹായിക്കുന്നു. ഇത് ചര്‍മ്മത്തിലെ സ്‌ട്രെച്ച് മാര്‍ക്കിനെ ഇല്ലാതാക്കുകയും ചെയ്യുന്നു.\nRead more about: pregnancy, delivery, skincare, ചര്‍മസംരക്ഷണം, ഗര്‍ഭം, പ്രസവം\nfoods for stretch marks after pregnancy\nNatural remedies for stretch marks can be quite effective; here areafew ways to get rid of stretch marks naturally.\nStory first published: Thursday, February 16, 2017, 17:28 [IST]\nFeb 16, 2017 ലെ വാര്‍ത്തകള്


യോഗവാസിഷ്ഠം നിത്യപാരായണം – ദിവസം 150 [ഭാഗം 4. സ്ഥിതി പ്രകരണം]\nകര്‍ത്തവ്യമേവ നിയതം കേവലം കാര്യകോവിദൈ:\nസുഷുപ്തിവൃത്തിമാശ്രിത്യ കദാചിത്വം ന നാശയ (4/10/39)\nകാലം (കാലന് ) തുടര്‍ന്നു: ക്രോധത്തിനു വശംവദനാവാതിരിക്കൂ മഹര്‍ഷേ, അത് നാശത്തിലേയ്ക്കുള്ള പാതയാണെന്നു നിശ്ചയം. എന്താണു നടക്കേണ്ടതെന്നുവെച്ചാല് നടന്നിരിക്കും. ഈ സത്യം മനസ്സിലാക്കൂ. ഞങ്ങള് മായാമോഹത്തിനടിമകളല്ല. സ്വാഭാവികമായുള്ള പ്രവര്‍ത്തനങ്ങളിലേര്‍പ്പെട്ട് അവയെ ഞങ്ങള് പൂര്‍ത്തീകരിക്കുന്നു എന്നു മാത്രം. ജ്ഞാനികള് അങ്ങിനെയാണ്. “എന്താണു ചെയ്തുതീര്‍ക്കേണ്ടതെന്നുവെച്ചാല് അത് അഹംകാരം കൂടാതെ, സ്വാര്‍ത്ഥലാഭേച്ഛകൂടാതെ, ദീര്‍ഘനിദ്രയിലെന്നപോലെ നിര്‍മമതയോടെ നിവഹിക്കണം. ഈ സ്വാഭാവികതയ്ക്ക് ഭംഗം വരുത്തരുത്.” അങ്ങയുടെ വിവേകവിജ്ഞാനാദികളും ധര്‍മ്മബോധവും എവിടെപ്പോയി? സച്ചിദാനന്ദത്തിലേയ്ക്കുള്ള പാതയെന്തെന്ന് അറിയാമായിരുന്നിട്ടുകൂടി അങ്ങെന്താണ് ഒരു വിഡ്ഢിയേപ്പോലെ പെരുമാറുന്നത്? പാകം വന്ന പഴം താഴെ വീഴുമെന്ന് അങ്ങേയ്ക്കറിയായ്കയല്ല. പിന്നെന്തിനാണ് എന്നെ ശപിക്കാനൊരുങ്ങുന്നത്?\nഎല്ലാവര്‍ക്കും രണ്ടു ശരീരങ്ങളുണ്ട്. ഒന്ന് ഭൗതീകം, മറ്റേത് മാനസികം. ഭൗതീകശരീരം ചൈതന്യരഹിതമാകയാല് സ്വയം നശിക്കുന്നു. മനസ്സും പരിമിതമാണെങ്കിലും അതിന് ചിട്ടവട്ടങ്ങളും ക്രമവുമുണ്ട്. എന്നാല് അങ്ങയുടെ മനസ്സിപ്പോള് കലുഷമായിരിക്കുന്നു. മനസ്സ് ശരീരത്തെ അതിന്റെ താളത്തിനൊത്ത് തുള്ളിക്കുന്നു. കുട്ടികള് മണ്ണെടുത്ത് കളിക്കുന്നതുപോലെ മനസ്സ് ശരീരത്തെ മാറ്റങ്ങള്‍ക്കു വിധേയമാക്കുന്നു. മാനസികമായ കര്‍മ്മങ്ങളാണു കര്‍മ്മങ്ങള്. മനസ്സിലെ ചിന്തകളാണ് ബന്ധനം. നിര്‍മ്മലവും പ്രശാന്തവുമായ മനസ്സാണ് മോക്ഷം. അവയവങ്ങളോടുകൂടിയ ശരീരത്തെ ഉണ്ടാക്കുന്നതും മനസ്സാണ്. മനസ്സാണ് ചൈതന്യമുള്ളതും അല്ലാത്തതുമായ എല്ലാം. ഈ എണ്ണമില്ലാത്ത വൈവിദ്ധ്യങ്ങളെല്ലാം മനസ്സല്ലാതെ മറ്റൊന്നല്ല.\nമനസ്സ് നിര്‍ണ്ണയങ്ങള് നടത്തുമ്പോള് അതു ബുദ്ധിയാണ്. വിഷയവസ്തുക്കളുമായി തദാത്മ്യം പ്രാപിക്കുമ്പോള് അത് അഹംകാരം. ശരീരം വെറും ജഢപദാര്‍ത്ഥങ്ങളുടെ സംഘാതമാണെങ്കിലും മനസ്സ് അതിനെ സ്വന്തമെന്നു കരുതുന്നു. എന്നാല് മനസ്സ് സത്യാന്വേഷണോന്മുഖമാവുമ്പോള് ശരീരാഭിമാനം വെടിഞ്ഞ് പരമപദം പ്രാപിക്കുന്നു.\nമഹര്‍ഷേ അങ്ങ് ധ്യാനത്തിലാണ്ടിരുന്നപ്പോള് അങ്ങയുടെ പുത്രന് സ്വന്തം മായക്കാഴ്ച്ചയില് നിന്നൊക്കെ ഏറെ അകന്നുപോയിരുന്നു. ‘ഭൃഗുവിന്റെ മകന്’ എന്ന മേല്‍വിലാസത്തോടു കൂടിയ ശരീരം അദ്ദേഹമിവിടെ ഉപേക്ഷിച്ചിട്ട് സ്വര്‍ഗ്ഗത്തില് ഉയിര്‍ത്തെഴുന്നേറ്റു. അവിടെ അപ്സരസ്സുകളുമായി അദ്ദേഹം സുഖിച്ചു വാണു. എന്നാല് കാലം കുറേക്കഴിഞ്ഞപ്പോള്, പുണ്യമെല്ലാം തീര്‍ന്നപ്പോള്, അദ്ദേഹം പാകമെത്തിയ ഒരു പഴം വീഴുമ്പോലെ താഴേയ്ക്ക്, ഭൂമിയിലേയ്ക്ക് തിരിച്ചു വന്നു. കൂടെ അപ്സരസ്സും ഭൂമിയിലെത്തി. എന്നാല് തന്റെ സ്വര്‍ഗ്ഗീയ ശരീരം അദ്ദേഹത്തിനവിടെത്തന്നെ ഉപേക്ഷിക്കേണ്ടിയും വന്നു.\nമറ്റൊരു ഭൗതീകശരീരമെടുക്കാനാണദ്ദേഹം ഭൂമിയിലെത്തിയത്. ഇവിടെ അദ്ദേഹം അനേകം ജന്മങ്ങളെടുത്തു. ബ്രാഹ്മണ കുമാരന്, രാജാവ്, മുക്കുവന്, അരയന്നം, വീണ്ടും രാജാവ്, സിദ്ധികളുള്ള ഒരു മുനിവര്യന്, സ്വര്‍ഗ്ഗവാസിയായ ദേവത, മുനികുമാരന് , മറ്റൊരു മുനികുമാരന്, വീണ്ടും രാജാവ്, വീണ്ടും മുനികുമാരന്, നായാട്ടുകാരന്, രാജാവ്, പുഴുക്കള്, ചെടികള്, കഴുത, മുളംകാട്, മാന് കിടാവ്, പാമ്പ്, വീണ്ടും ദേവത, എന്നീ ജന്മങ്ങള്‍ക്കുശേഷം ഇപ്പോള് വാസുദേവന് എന്നപേരില് ഒരു ബ്രാഹ്മണകുമാരനായി അദ്ദേഹം ജനിച്ചിരിക്കയാണ്. വേദശാസ്ത്രനിപുണനായ അദ്ദേഹമിപ്പോള് പുണ്യനദിയായ സാമംഗയുടെ തീരത്ത് തപസ്സിലേര്‍പ്പെട്ടു കഴിയുന്നു.


ഇത് സന്തോഷത്തിന്റെയും ആഘോഷത്തിന്റെയും ദിനം; നരേന്ദ്രമോദി - Welcome to Kerala Express News Portal\nഇത് സന്തോഷത്തിന്റെയും ആഘോഷത്തിന്റെയും ദിനം; നരേന്ദ്രമോദി\nHome ഇത് സന്തോഷത്തിന്റെയും ആഘോഷത്തിന്റെയും ദിനം; നരേന്ദ്രമോദി\nന്യൂഡല്‍ഹി: ഇത് സന്തോഷത്തിന്റെയും ആഘോഷത്തിന്റെയും ദിനമെന്ന് പ്രധാനമന്ത്രി നരേന്ദ്രമോദി. ജനങ്ങളുടെ വിജയമാണിത്. ബിജെപി പ്രവര്‍ത്തകരുടെ കഠിനാധ്വാനമാണ് വിജയം സമ്മാനിച്ചത് എന്നും പറഞ്ഞ മോദി പ്രവര്‍ത്തകരെ അഭിനന്ദിക്കുകയും ചെയ്തു. ബിജെപി ആസ്ഥാനത്ത് വിജയാഘോഷത്തില് പങ്കെടുക്കുകയായിരുന്നു അദ്ദേഹം.\nസര്‍ക്കാരിന്റെ പ്രവര്‍ത്തനങ്ങള്‍ക്കുള്ള അംഗീകാരമാണ് ഈ വിജയം. ഉത്തര്‍പ്രദേശ് ചരിത്രം കുറിച്ചു. യുപിയില് ഒരു മുഖ്യമന്ത്രി കാലാവധി പൂര്‍ത്തിയാക്കി വീണ്ടും അധികാരത്തിലെത്തുന്നത് ചരിത്രത്തിലാദ്യമായാണ്. യുപിയിലും ഉത്തരാഖണ്ഡിലും ബിജെപി ചരിത്രം കുറിച്ചു. ഇന്ന് മുതല് പ്രവര്‍ത്തകര്‍ക്ക് ഹോളിയാണ്. സ്ത്രീകളും യുവവോട്ടര്‍മാരും ബിജെപിയെ പിന്തുണച്ചു. കന്നിവോട്ടര്‍മാരെല്ലാം ബിജെപിക്ക് വോട്ട് ചെയ്തു. ഇത് നിര്‍ണായകമായി. യുപിയില് ജാതി രാഷ്ട്രീയം അവസാനിച്ചു.\nയുപിയില് ജനങ്ങള് വോട്ട് ചെയ്തത് വികസനത്തിനാണ്. 2024ലെ വിജയത്തിന് ജനം അടിത്തറ പാകി. കൊവിഡ് പ്രതിരോധത്തിലും വികസനകാര്യത്തിലും ജനങ്ങളെ തെറ്റിധരിപ്പിക്കാന് ശ്രമിച്ച പ്രതിപക്ഷത്തിനുള്ള മറുപടിയാണ് ഈ വിജയം. കുടുംബാധിപത്യം ജനാധിപത്യത്തെ നശിപ്പിക്കും. താന് ഒരു കുടുംബത്തിനും എതിരല്ല. അഴിമതിക്ക് എതിരെ പോരാടുന്നത് ബിജെപി എന്ന് ജനങ്ങള്‍ക്ക് വിശ്വാസമുണ്ട് എന്ന് അന്വേഷണ ഏജന്‍സികളെ ചോദ്യം ചെയ്ത പ്രതിപക്ഷത്തിനുള്ള മറുപടിയായി മോദി പറഞ്ഞു.


ഡിഐസിക്ക് എല്ലാ സഹായവും നല്‍കി: ഉമ്മന്‍ചാണ്ടി | LDF played communal card, says Oommen Chandy - Malayalam Oneindia\n23 min ago മഞ്ചേശ്വരം തിരഞ്ഞെടുപ്പ് കേസ് ഹൈക്കോടതി അവസാനിപ്പിച്ചു; കോടതി ചെലവ് വേണ്ടെന്ന് എതിർകക്ഷി\n29 min ago കലോത്സവത്തിന്‍റെ രജിസ്ട്രേഷന് ഫോം ഉത്തരക്കടലാസായി ചിത്രീകരിച്ച് എസ്എഫ്ഐക്കെതിരെ മാതൃഭൂമി വാര്‍ത്ത\nഡിഐസിക്ക് എല്ലാ സഹായവും നല്‍കി: ഉമ്മന്‍ചാണ്ടി\nതിരുവനന്തപുരം: തിരഞ്ഞെടുപ്പില് ഡിഐസിക്ക് എല്ലാ സഹായവും നല്‍കിയിട്ടുണ്ടെന്ന് മുഖ്യമന്ത്രി ഉമ്മന്‍ചാണ്ടി. വര്‍ഗീയ കാര്‍ഡ് കളിച്ചാണ് ഇടതുപക്ഷം അധികാരത്തിലെത്തിയതെന്നും അദ്ദേഹം ആരോപിച്ചു.\nഗവര്‍ണര്‍ക്ക് രാജി നല്‍കിയതിനു ശേഷം മാധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം.\nതിരഞ്ഞെടുപ്പില് യുഡിഎഫില് നിന്ന് വേണ്ടത്ര പിന്തുണ കിട്ടിയില്ലെന്ന് ഡിഐസി സ്ഥാനാര്‍ഥികള് ആരും പറയില്ല. 140 സ്ഥാനാര്‍ഥികളും ജയിക്കണമെന്ന ഉദ്ദേശ്യത്തോടെയാണ് പ്രവര്‍ത്തിച്ചത്. രാഷ്ട്രീയമുറിവുകള് ആരും മനസില് വച്ചിട്ടില്ല.\nവര്‍ഗീയ കാര്‍ഡ് ഇറക്കിയാണ് പ്രതിപക്ഷം ജയിച്ചത്. അവര്‍ക്ക് അഭിമാനിക്കാവുന്ന വിജയമാണോ ഉണ്ടായതെന്ന് ഇടതുപക്ഷം പറയണം. മദനിയുടെ ഫോട്ടോ വച്ചാണ് ഇടതുമുന്നണി സ്ഥാനാര്‍ത്ഥികള് വോട്ട് പിടിച്ചത്. വരും ദിവസങ്ങളില് ഇതിനെക്കുറിച്ച് വിശദമായ ചര്‍ച്ചകള് നടക്കും.\nകഴിഞ്ഞ 20 മാസത്തെ ഭരണത്തില് തനിക്ക് സംതൃപ്തിയുണ്ട്. ക്രിയാത്മക പ്രതിപക്ഷമായി സഭയില് പ്രവര്‍ത്തിക്കും. തിരഞ്ഞെടുപ്പ് പരാജയത്തെക്കുറിച്ച് പഠിക്കും. പാളിച്ചകള് തിരുത്തി മുന്നോട്ട് പോകും.\nനിര്‍ണായകമായ പല തീരുമാനങ്ങളും എടുക്കാന് യുഡിഎഫ് സര്‍ക്കാരിനായി. കേരളത്തിന്റെ വികസനത്തിന് ശരിയായ ഒരു പാത തുറക്കാന് സാധിച്ചു. ആര് അധികാരത്തില് വന്നാലും കഴിഞ്ഞ അഞ്ച് വര്‍ഷക്കാലം യുഡിഎഫ് രൂപം നല്‍കിയ വികസന നയങ്ങളില് നിന്നും പിന്നോട്ട് പോകാനാവില്ലെന്നും ഉമ്മന്‍ചാണ്ടി പറഞ്ഞു.


പുസ്തകവായന എക്കാലവും നിലനില്‍ക്കും: എം.ടി - Keralaliterature.com\nതിരുവനന്തപുരം: പുസ്തകവായന എക്കാലവും നിലനില്‍ക്കുമെന്ന് വിശ്രുത എഴുത്തുകാരന് എം.ടി.വാസുദേവന്‍നായര് പറഞ്ഞു. ഇമെയിലിലൂടെയും ഓഡിയോയിലൂടെയും ഉള്‍പ്പെടെ ആധുനികരീതിയിലുള്ള വായനകള് ഇന്ന് ഏറെയുണ്ടെങ്കിലും അച്ചടിച്ച വാക്കുകള് മുന്നില് വരുന്നതിന്റെ പ്രാധാന്യവും സുഖവും ഏറെയാണെന്ന് എം.ടി ചൂണ്ടിക്കാട്ടി. ശുദ്ധമായ പുസ്തകവായനയാണ് ഏറെപ്പേരും ഇഷ്ടപ്പെടുന്നത്. പുസ്തകവായനയുടെ നിലനില്‍പ്പും വളര്‍ച്ചയും സാംസ്‌കാരിക നവോത്ഥാനത്തിന്റെ ഭാഗമാണെന്നും എം.ടി. പറഞ്ഞു. തിരുവനന്തപുരത്ത് ചാക്കയിലുള്ള മാള് ഓഫ് ട്രാവന്‍കൂറില് മാതൃഭൂമി ബുക്‌സിന്റെ പുതിയ ഷോറൂം ഉദ്ഘാടനം ചെയ്യുകയായിരുന്നു എം.ടി.\nപുസ്തകങ്ങള് വഴികാട്ടിയും വിളക്കുമാണെന്ന് ആന്റണ് ചെക്കോവ് രചിച്ച ‘ദി ബെറ്റ്’ എന്ന കഥയുടെ ഉള്ളടക്കം വിവരിച്ചുകൊണ്ട് എം.ടി. പറഞ്ഞു. ഒരു ലക്ഷം റൂബിളിനു വേണ്ടി സ്വയം ഏകാന്തതടവ് ഏറ്റുവാങ്ങിയയാള് പുസ്തകവായനയില് അഭയംതേടുകയും ഒടുവില് വിലമതിക്കാനാകാത്ത പുസ്തകങ്ങള് വായിക്കാന് കഴിഞ്ഞതിന്റെ സംതൃപ്തിയില് പന്തയത്തുക വാങ്ങാതെ മടങ്ങുന്നതുമാണ് കഥാസാരം.\nനമുക്ക് ഇനിയും എന്തൊക്കെയോ നേടാനുണ്ടെന്നു ബോധ്യപ്പെടുത്താനും നിരന്തരമായ അന്വേഷണത്തിനും വായനയിലൂടെയാണ് കഴിയുന്നതെന്ന് എം.ടി. പറഞ്ഞു. മേയര് വി.കെ.പ്രശാന്ത് അധ്യക്ഷനായി. കുലീനത്വവും വ്യക്തിത്വവും നിലനിര്‍ത്തി നല്ല പുസ്തകങ്ങളെ വായനക്കാരിലേക്കെത്തിക്കുന്നതില് ‘മാതൃഭൂമി’ വഹിക്കുന്ന പങ്ക് വലുതാണെന്ന് മന്ത്രി കടകംപള്ളി സുരേന്ദ്രന് പറഞ്ഞു. മലയാള ഭാഷയുടെയും സംസ്‌കാരത്തിന്റെയും ഭാവുകത്വത്തിന്റെയും നവീകരണത്തിന് ഈടുറ്റ സംഭാവനകളാണ് ‘മാതൃഭൂമി’യുടേതെന്ന് കവി പ്രഭാവര്‍മ പറഞ്ഞു.\nമലയാളത്തിന്റെ സാംസ്‌കാരിക നവീകരണത്തിന് ‘മാതൃഭൂമി’ ഏറെ സംഭാവനകള് നല്‍കിയിട്ടുണ്ടെന്ന് കവി മധുസൂദനന്‍നായര് പറഞ്ഞു. സ്വാമി തപോവനം രചിച്ച്, മാതൃഭൂമി ബുക്‌സ് പ്രസിദ്ധീകരിച്ച ‘ഹിമഗിരി വിഹാരം’ എന്ന പുസ്തകം വി.മധുസൂദനന് നായര് പ്രഭാവര്‍മയ്ക്കു നല്‍കി പ്രകാശനംചെയ്തു. മാതൃഭൂമി സീനിയര് ന്യൂസ് എഡിറ്റര് ബി.രമേഷ്‌കുമാര്, യൂണിറ്റ് മാനേജര് ആര്.മുരളി, മാള് ഓഫ് ട്രാവന്‍കൂര് ജനറല് മാനേജര് കിഷോര്‍കുട്ടി എന്നിവര് സംസാരിച്ചു. മാതൃഭൂമി ബുക്‌സിന്റെ തലസ്ഥാന നഗരിയിലെ രണ്ടാമത്തെ ഷോറൂമാണ് മാള് ഓഫ് ട്രാവന്‍കൂറില് പ്രവര്‍ത്തനമാരംഭിച്ചത്.\n« കേരള സര്‍വകലാശാല ലൈബ്രറിക്ക് മുക്കാല് നൂറ്റാണ്ട്\nഒ.എന്.വി എന്നും മനുഷ്യര്‍ക്കൊപ്പമായിരുന്നു: എം.ടി »


കാര് കേടായി വഴിയിൽ കുടുങ്ങി, കൊല്ലത്ത് ദമ്പതികൾക്ക് നേരെ സദാചാര ആക്രമണം, മൂന്ന് പേർ അറസ്റ്റിൽ\nകാര് കേടായി വഴിയിൽ...\n25 Dec 2019 4:40 AM GMT\nകാർ കേടായി റോഡിൽ കുടങ്ങിയ ദമ്പതികൾക്ക് നേരെ കൊല്ലത്ത് സദാചാര ആക്രമണം. കൊല്ലം കാവനാടാണ് അഞ്ചംഗസംഘം കുണ്ടറ മുളവന സ്വദേശികളായ ദമ്പതികളെ സദാചാര ലംഘനം ആരോപിച്ച് ആക്രമിച്ചത്. സംഭവത്തിൽ മുന്ന് പേരെ പോലീസ് അറസ്റ്റ് ചെയ്തു.\nഇന്നലെ രാത്രി പത്തരയോടെയാണ് സംഭവം നടന്നത്. സുഹൃത്തിന്‍റെ വീട്ടില് നിന്ന് സ്വന്തം വീട്ടിലേക്ക് മടങ്ങുകയായിരുന്നു ദമ്പതികള്. വഴിമധ്യേ കാര് കേടായി. ഇത് പരിശോധിച്ചുകൊണ്ടിരിക്കുമ്പോഴാണ് യുവാവിന് നേരെ ചോദ്യങ്ങളുമായി അഞ്ചംഗ സംഘം എത്തിയത്. ആദ്യം സഹായം വാഗ്ദാനം ചെയ്തതെത്തിയ സംഘം കാറിൽ ഭാര്യയെ കണ്ടതോടെ തങ്ങളെ ചോദ്യം ചെയ്യുകയായിരുന്നെന്ന് ദമ്പതികൾ ആരോപിച്ചു. കാറിൽ ദമ്പതികളെ കൂടാതെ അരയ്ക്ക് താഴെ തളർന്ന മറ്റൊരു സുഹൃത്തുമുണ്ടായിരുന്നു. സംഘം മദ്യപിച്ചിരുന്നതായും അവർ ആരോപിക്കുന്നു.\nഇവരെ ചോദ്യം ചെയ്ത സംഘം സ്ത്രീയെ കടന്നു പിടിച്ചതായി മൊഴിയിൽ പറയുന്നു. കാറിൽ സ്ത്രീയുമായി എത്തിയത് എന്തിനാണെന്ന് ചോദിച്ചായിരുന്നു ആക്രമിച്ചതെന്നും ദമ്പതികൾ പോലീസിന് നൽകിയ മൊഴിയിൽ പറയുന്നു. സംഭവവുമായി ബന്ധപ്പെട്ട് ശക്തികുളങ്ങര സ്വദേശികളായ സുനി, കണ്ണന്, കാവനാട് സ്വദേശി വിജയലാല് എന്നിവരെയാണ് പൊലീസ് അറസ്റ്റ് ചെയ്തത്. രണ്ടുപേര്‍ക്കായി തെരച്ചില് തുടരുകയാണ്.


രാജസ്ഥാനിൽ കൗമാരക്കാരിയെ കഴുത്തറത്ത് കൊലപ്പെടുത്തി; പീഡനം നടന്നതായി സംശയം |\nTuesday, January 19, 2021 9:55 AM IST\nജയ്പുർ: രാജസ്ഥാനിലെ ബാര്‍മെറില് കൗമാരക്കാരിയെ കഴുത്തറത്തു കൊലപ്പെടുത്തിയ നിലയില് കണ്ടെത്തി. പീഡിപ്പിച്ചതിന് ശേഷം കൊലപ്പെടുത്തിയതാകാമെന്നാണ് പോലീസ് സംശയിക്കുന്നത്.\nസുവാല ഗ്രാമവാസിയാണ് കൊല്ലപ്പെട്ട 16കാരി. കുട്ടിയുടെ വീടിനു പുറകിലെ പാടത്ത് നിന്നുമാണ് മൃതദേഹം കണ്ടെത്തിയത്. പോസ്റ്റുമോര്‍ട്ടം റിപ്പോര്‍ട്ട് ലഭിച്ചതിനു ശേഷം മാത്രമേ പീഡനം നടന്നകാര്യം സ്ഥിരീകരിക്കാന് സാധിക്കൂ എന്ന് പോലീസ് വ്യക്തമാക്കി.\nപ്രതികളെ കണ്ടെത്തണമെന്നും പെണ്‍കുട്ടിക്ക് നീതി ലഭിക്കണമെന്നും ആവശ്യപ്പെട്ട് ഗ്രാമവാസികള് സംഭവസ്ഥലത്ത് തടിച്ചുകൂടി. സംഭവത്തില് പ്രതികളെന്ന് സംശയിക്കുന്ന രണ്ട് യുവാക്കളെ കണ്ടെത്താനുള്ള ശ്രമത്തിലാണ് പോലീസ്.


വിവാഹചടങ്ങിനിടെ വധുവിന് വെടിയേറ്റു, ദാരുണാന്ത്യം; മുന് കാമുകനായി തിരച്ചില് - Media Vision News\nHome Latest news വിവാഹചടങ്ങിനിടെ വധുവിന് വെടിയേറ്റു, ദാരുണാന്ത്യം; മുന് കാമുകനായി തിരച്ചില്\nമഥുര: ഉത്തര്‍പ്രദേശിലെ മഥുരയില് വിവാഹചടങ്ങിനിടെ വെടിയേറ്റ് വധുവിന് ദാരുണാന്ത്യം. മഥുരയിലെ മുബാരിക്പുര് സ്വദേശിയായ കാജലാണ് വിവാഹദിവസം വെടിയേറ്റ് മരിച്ചത്. മുന്‍കാമുകനായ അനീഷ് എന്നയാളാണ് യുവതിയെ കൊലപ്പെടുത്തിയതെന്നാണ് പോലീസ് നല്‍കുന്നവിവരം. ഒളിവില്‍പോയ ഇയാള്‍ക്കായി തിരച്ചില് തുടരുകയാണെന്നും പോലീസ് പറഞ്ഞു.\nവെള്ളിയാഴ്ചയായിരുന്നു ഏവരെയും നടുക്കിയ സംഭവം. ‘ജയ്മാല’ ചടങ്ങിന് ശേഷം വധുവായ കാജല് മുറിയിലേക്ക് പോയെന്നും ഇതിനിടെയാണ് അജ്ഞാതനായ ഒരാളെത്തി മകള്‍ക്ക് നേരേ വെടിയുതിര്‍ത്തതെന്നും പിതാവ് ഖുഭിറാം പ്രജാപതി മാധ്യമങ്ങളോട് പറഞ്ഞു. സംഭവിച്ചതൊന്നും തനിക്ക് വിശ്വസിക്കാന് കഴിയുന്നില്ലെന്നും അദ്ദേഹം പറഞ്ഞു.\nപ്രതിയും കൊല്ലപ്പെട്ട യുവതിയും നേരത്തെ പ്രണയത്തിലായിരുന്നു എന്നാണ് പോലീസ് പറയുന്നത്. ഇതിനിടെയാണ് മറ്റൊരാളുമായി യുവതിയുടെ വിവാഹം ഉറപ്പിച്ചത്. ഇതില് കുപിതനായ യുവാവ് വിവാഹവേദിയിലെത്തി യുവതിയ്ക്ക് നേരേ വെടിയുതിര്‍ക്കുകയായിരുന്നുവെന്നും പോലീസ് പറഞ്ഞു. സംഭവത്തില് യുവതിയുടെ പിതാവിന്റെ പരാതിയില് കേസെടുത്ത് അന്വേഷണം ആരംഭിച്ചതായും പ്രതിക്കായി തിരച്ചില് തുടരുകയാണെന്നും പോലീസ് അറിയിച്ചു.\nPrevious articleറെക്കോർഡ് ഇടിവിൽ സ്വർണവില; ഇന്ന് കുറഞ്ഞത് രണ്ട് തവണ\nNext article‘പി സി ജോർജിന്റേത് വെള്ളത്തിന് തീ പിടിപ്പിക്കുന്ന പ്രസ്താവന’; കടുത്ത വിമർശനവുമായി പ്രതിപക്ഷ നേതാവ്


Jio starts billing home broadband users | ഇനി സൗജന്യമില്ല: ഫൈബര് സേവനം പണമടച്ചാല് മാത്രം, ഉപയോക്താക്കള്‍ക്ക് ഇരുട്ടടി നല്‍കി ജിയോ - Malayalam Oneindia\nPublished: December32019, 17:37 [IST]\nകൊല്‍ക്കത്ത: ജിയോ ഫൈബര് ഉപയോക്താക്കള്‍ക്ക് ഇരുട്ട‍ടി നല്‍കി റിലയന്‍സ് ജിയോ. മൂന്ന് ദിവസത്തെ സൗജന്യ സര്‍വീസാണ് ഡിസംബര് മൂന്നോടെ അവസാനിപ്പിച്ചിട്ടുള്ളത്. നിലവിലെ ഉപയോക്താക്കളോട് ആവശ്യമുള്ള ബ്രോഡ് ബാന്‍ഡ് പാക്ക് തിരഞ്ഞെടുക്കാനാണ് ജിയോ ഇന്‍ഫോകോം നിര്‍ദേശിച്ചിട്ടുള്ളത്. പുതിയ ഉപയോക്താക്കള്‍ക്കുള്ള പ്ലാനുകളും കമ്പനി അവതരിപ്പിച്ചിട്ടുണ്ട്. ടെലികോം രംഗത്തെ വരുമാനം വ‍ര്‍ധനവ് കുത്തനെ ഉയ‍ര്‍ത്താനുള്ള നീക്കത്തിന്റെ ഭാഗമാണ് ജിയോ ഫൈബര് സേവനങ്ങള്‍ക്ക് നിരക്കുയര്‍ത്തിയിട്ടുള്ളത്. റിലയന്‍സ് ജിയോയ്ക്ക് പുറമേ ഐഡിയ- വോഡ‍ഫോണും നിരക്കുകള് ഉയര്‍ത്തിയിട്ടുണ്ട്.\nരണ്ടാഴ്ചക്കകം ജിയോ ഫൈബര് സര്‍വീസിന് ഇന്ത്യയിലൊട്ടാകെ വാണിജ്യാടിസ്ഥാനത്തില് പണം ഈ\nടാക്കി തുടങ്ങും. എല്ലാ ജിയോ ഫൈബര് ഉപയോക്താക്കളും 2500 രൂപയാണ് കണക്ഷെടുക്കുന്നതിനായി നല്‍കിയിട്ടുണ്ട്. തിരിച്ചു നല്‍കാവുന്ന തുകയാണിത്. രാജ്യത്തെ വലിയ മെട്രോ നഗരങ്ങളില് മാത്രമാണ് നിലവില് ഫൈബര് സേവനങ്ങള്‍ക്ക് പണം ഈടാക്കുന്നത്. സെപ്തംബറിലാണ് ഔദ്യോഗികമായി ഫൈബര് സര്‍വീസ് ആരംഭിക്കുന്നതിന് മുന്നോടിയായി സൗജന്യ സേവനം നല്‍കിവന്നിരുന്നു. അഞ്ച് ലക്ഷം ഉപയോക്താക്കളാണ് ഇക്കാലയളവിനുള്ളില് ജിയോ ഫൈബര് അംഗത്വമെടുത്തത്. ഒരു മാസം പിന്നിട്ടതോടെ സൗജന്യ സേവനം നി‍ര്‍ത്തലാക്കുകയും ചെയ്തിരുന്നു. നിലവിലുള്ള ജിയോ ഉപയോക്താക്കളു‍ടെ സൗജന്യ ഹോം ബ്രോഡ്ബാന്‍ഡ് സേവനം അവസാനിക്കുകയും ഇന്റര് നെറ്റ് സേവനത്തിനായി പ്രത്യേകം പ്ലാനുകള് തിര‍ഞ്ഞെടുത്ത് മാറേണ്ടതായും വരും.\n699 രൂപ മുതല് 8,499 രൂപവരെയുള്ള പ്ലാനുകളാണ് ജിയോ ഫൈബറിനുള്ളത്. ഗെയിംഗ്, ഹോം നെറ്റ് വര്‍ക്ക് ഷെയറിംഗ്, ടിവി വീഡിയോ കോളിംഗ്, കോണ്‍ഫറന്‍സിംഗ്, ഡിവൈസ് സെക്യൂരിറ്റി എന്നിവയാണ് ഫൈബറില് ലഭ്യമാകുന്ന സേവനങ്ങള്. ജിയോ ഫൈബറിന്റെ ബ്രോഡ് ബാന്‍ഡ‍് സേവനങ്ങളുടെ അടിത്തറ രണ്ട് വര്‍ഷത്തിനകം പത്ത് മില്യണിലെത്തുമെന്നാണ് ജിയോ കോര്‍പ്പറേറ്റ്സ് ഡയറക്ടര് നിതിന് സോണി ചൂണ്ടിക്കാണിക്കുന്നത്. നിലവില് 700൦൦൦ ഉപയോക്താക്കളാണ് ജിയോ ഫൈബറിനുള്ളത്. 4ജി സേവനത്തിനും ബ്രോഡ‍്ബാന്റിനുമായി ജിയോയെ ഉപയോക്താക്കള് ഉപയോഗപ്പെടുത്തുമെന്ന കണക്കുകൂട്ടലാണ് കമ്പനിക്കുള്ളത്. ഇന്ത്യയില് നിലവില് ഹോം ബ്രാഡ്ബാന്‍ഡ് സര്‍വീസില് 18 ദശക്ഷം ഉപയോക്താക്കളാണുള്ളത്. ഇതില് ബിഎസ്എന്‍എല് മഹാനഗര് ടെലിഫോണ് നിഗം എന്നിവ ഉള്‍പ്പെടുന്നു. സെപ്തം പാദത്തില് എയര്‍ടെല്ലിന് 2.35 ദശലക്ഷം ഉപയോക്താക്കളാണുണ്ടായിരുന്നത്.\ninternet telecom price broadband airtel ടെലികോം എയര്‍ടെല്\nJio starts billing home broadband users


വിരമിക്കലിനോടൊപ്പം അവധിയെടുക്കാം : Deepika.com Tax Special\nമൃഗസംരക്ഷണ വകുപ്പിൽ തിരുവനന്തപുരത്ത് ജോലി ചെയ്യുന്നു. 2018 ജനുവരി 31ന് വിരമിക്കും. ജനുവരി ഒന്നു മുതൽ കമ്യൂട്ടഡ് ലീവെടുത്ത് അവധിയിൽ പ്രവേശിച്ചാൽ വിരമിക്കുന്പോൾ തടസങ്ങളെന്തെങ്കിലും ഉണ്ടാകുമോ? എന്‍റെ പെൻഷൻ പേപ്പറുകൾ എല്ലാം പാസായതാണ്. അതിനാൽ അവധി എടുക്കുന്നതുകൊണ്ട് പെൻഷന് എന്തെങ്കിലും പ്രശ്നമുണ്ടോ? അവധിയിലിരുന്നു വിര മിക്കാമോ?\nസൂസമ്മ ജോണ്, കട്ടപ്പന\nകമ്യൂട്ടഡ് ലീവിലോ അതുപോലെ മറ്റേതെങ്കിലും ലീവിലോ ഇരുന്ന് വിരമിക്കുന്ന തിന് യാതൊരുവിധ തടസവുമില്ല. താങ്കൾ എടുക്കുന്ന ലീവിന് ക്രെഡിറ്റ് ഉണ്ടായിരിക്കണമെന്നു മാത്രമേയൂള്ളൂ. മറ്റു ലീവുകൾ ഒന്നുംതന്നെ ഇല്ലെങ്കിൽ മെഡിക്കൽ ലീവോടുകൂടി ശന്പളമില്ലാത്ത അവധി വരെ എടുക്കാവുന്നതാണ്. അതിനാൽ ഏതുതരം ലീവിലും താങ്കൾക്ക് വിരമിക്കാനുള്ള അവകാശമുണ്ട്. ലീവിനുശേഷം ഓഫീസിൽ ഹാജരാകേണ്ട ആവശ്യമില്ല. മാത്രമല്ല ഇത് പെൻഷൻ ആനുകൂല്യങ്ങളെ യാതൊരുവിധത്തിലും ബാധിക്കില്ല.\nഎയ്ഡഡ് സ്കൂളിൽ യുപിഎസ്എ ആയി ജോലി ചെയ്യുന്നു. സിംഗിൾ മാനേജ്മെന്‍റിന്‍റെ കീഴിലുള്ളതാണ് സ്കൂൾ. ഹെഡ്മിസ്ട്രസ് 2019 മാർച്ചിൽ വിര മിക്കും. സീനിയോറിറ്റി പ്രകാരം എനിക്കാ\nവ്യവസായ വകുപ്പിൽ 11 വർഷമായി പാർട്ട്ടൈം ജീവനക്കാരിയാണ്. മകളുടെ ചികിത്സയ്ക്കായി 120 ദിവസത്തെ ശൂന്യവേതനാവധി ആവശ്യമാണ്. എനിക്ക് ശൂന്യ വേതനാവധി എടുക്കാൻ അർഹത\nഎയ്ഡഡ് ഹൈസ്കൂളിൽ 2017 ജൂണിൽ ക്ലർക്കായി ജോലിയിൽ പ്രവേശിച്ചു. എന്‍റെ പ്രൊബേഷൻ ഡിക്ലയർ ചെയ്യണമെങ്കിൽ ഡിപ്പാർട്ട്മെന്‍റൽ ടെസ്റ്റ് പാസാകണമെന്നാണ് വിദ്യാഭ്യാസ വക\nഅറ്റൻഡന്‍റ് ഗ്രേഡ് വണ് ആയി ജോലി ചെയ്യുന്ന എനിക്ക് എൽഡി ക്ലർക്കായി നിയമനം ലഭിച്ചിരിക്കുകയാണ്. അറ്റൻഡന്‍റ് തസ്തികയുടെ ഇൻക്രിമെന്‍റ് തീയതിയിലാണ് എനിക്ക് നി


Oommen Chandy | ചെന്നിത്തലയെ തഴഞ്ഞു എന്ന വികാരം ഉണ്ടാകാതിരിക്കാൻ സ്വന്തം ഗ്രൂപ്പുകാരോട് അകലം പാലിച്ചു ഉമ്മൻ ചാണ്ടി; എയർപോർട്ടിൽ സ്വീകരണം ഒരുക്കിയവരോടും മുഖം തിരിച്ചു; എഐസിസിയുടെ തീരുമാനം ഏതെങ്കിലും വ്യക്തിക്കുള്ള അംഗീകാരമല്ലെന്ന് തുറന്നു പറഞ്ഞ ഉമ്മൻ ചാണ്ടി നൽകുന്നത് തെരഞ്ഞെടുപ്പിൽ എടുക്കുക കൂട്ടായ തീരുമാനങ്ങളെന്ന് - MarunadanMalayalee.com\nJanuary 20, 202108:08 AM IST Permalink\nതിരുവനന്തപുരം: കെപിസിസി തിരഞ്ഞെടുപ്പ് മേൽനോട്ടസമിതിയുടെ അധ്യക്ഷനായി മുൻ മുഖ്യമന്ത്രി ഉമ്മൻ ചാണ്ടിയെ എഐസിസി നിയമിച്ചപ്പോൾ രമേശ് ചെന്നിത്തലയെ തഴഞ്ഞുവെന്ന വികാരം ഐ ഗ്രൂപ്പിനുള്ളിൽ ശക്തമാകുകയാണ്. എന്നാൽ, തെരഞ്ഞെടുപ്പു വിജയം മാത്രമാണ് ലക്ഷ്യമെന്ന് പറഞ്ഞ് വിവാദങ്ങളെ തള്ളിക്കളയുകയാണ് ഉമ്മൻ ചാണ്ടി. ഉമ്മൻ ചാണ്ടിയെ കൂടാതെ കേരളത്തിന്റെ ചുമതലയുള്ള എഐസിസി ജനറൽ സെക്രട്ടറി താരീഖ് അൻവർ, കെപിസിസി അധ്യക്ഷൻ മുല്ലപ്പള്ളി രാമചന്ദ്രൻ, പ്രതിപക്ഷ നേതാവ് രമേശ് ചെന്നിത്തല, സംഘടന ചുമതലയുള്ള എഐസിസി ജനറൽ സെക്രട്ടറി കെ.സി.വേണുഗോപാൽ, മുൻ കെപിസിസി അധ്യക്ഷൻ വി എം സുധീരൻ, എംപിമാരായ കെ.മുരളീധരൻ, കെ.സുധാകരൻ, കൊടിക്കുന്നിൽ സുരേഷ്, ശശി തരൂർ എന്നിവരാണ് സമിതിയിലെ അംഗങ്ങൾ.\nഫലത്തിൽ തെരഞ്ഞെടുപ്പിൽ കൈക്കൊള്ളുന്ന തീരുമാനങ്ങളെല്ലാം ഇവിടെ നിന്നാകും എത്തുക. അതേസമയം ഉമ്മൻ ചാണ്ടിയുടെ കടന്നുവരവ് ചെന്നിത്തലയുടെ പ്രാധാന്യം കുറയ്ക്കുമെന്ന വിലയിരുത്തലുകൾ വരുമ്പോൾ സ്വന്തം ഗ്രൂപ്പുകാരാടും കുറച്ചു അകലം പാലിക്കാനാണ് ഉമ്മൻ ചാണ്ടിയുടെ ശ്രമം. പ്രചരണ സമിതി അധ്യക്ഷനായ ശേഷം തിരുവനന്തപുരത്ത് എത്തിയപ്പോൾ എ ഗ്രൂപ്പുകാർ ഒരുക്കിയ സ്വീകരണത്തിൽ നിന്നും അദ്ദേഹം വിട്ടുനിന്നിരുന്നു. പ്രവർത്തകർ പോയ ശേഷമേ വരുന്നുള്ളൂവെന്നും അദ്ദേഹം വാശി പിടിക്കുയായിരുന്നു.\nഎഐസിസിയുടെ പുതിയ തീരുമാനങ്ങൾ ഏതെങ്കിലും വ്യക്തിക്കുള്ള അംഗീകാരം അല്ലെന്നും ഉമ്മൻ ചാണ്ടി ആവർത്തിച്ചു. കൂട്ടായ നേതൃത്വത്തിനുള്ള അംഗീകാരമാണിത്. കേരള നേതൃത്വം ഒറ്റക്കെട്ടായി മുന്നോട്ടു പോകും. നിയമസഭാ തിരഞ്ഞെടുപ്പിൽ വിജയം മാത്രമാണു ലക്ഷ്യമെന്നും അദ്ദേഹം വ്യക്തമാക്കി.\nനരേന്ദ്ര മോദി സർക്കാരിനെതിരെ ദേശീയ തലത്തിൽ കോൺഗ്രസ് തിരിച്ചുവരുന്നതിന്റെ തുടക്കം കേരളത്തിൽ നിന്നായിരിക്കണം. അതിനുള്ള അവസരമായി നിയമസഭാ തിരഞ്ഞെടുപ്പിനെ കാണണം. എൽഡിഎഫ് സർക്കാർ5വർഷം പൂർത്തിയാകാറായപ്പോഴല്ലേ സൗജന്യ റേഷനും മറ്റും നൽകിയതെന്നും ഉമ്മൻ ചാണ്ടി ചോദിച്ചു. കിറ്റ് കൊടുക്കലല്ല ദാരിദ്ര്യ നിർമ്മാർജനം.\nകഴിഞ്ഞ യുഡിഎഫ് സർക്കാർ ആദ്യ 100 ദിന പരിപാടിയിൽ ഉൾപ്പെടുത്തി മുഴുവൻ ബിപിഎൽ കുടുംബങ്ങൾക്കും സൗജന്യമായി അരി വിതരണം ചെയ്തു. ഇടതുസർക്കാർ അതു നിർത്തലാക്കി. എപിഎൽ കുടുംബങ്ങൾക്കു കേന്ദ്രസർക്കാർ നൽകുന്ന അരിയുടെ വിലയിൽ നിന്ന് ഇപ്പോൾ2രൂപ കൂട്ടിയാണ് ഇവിടെ വാങ്ങുന്നത്. ലൈഫ് മിഷന്റെ പേരിൽ ഇടതുമുന്നണി സർക്കാർ2ലക്ഷം വീടു നിർമ്മിച്ചപ്പോൾ യുഡിഎഫിന്റെ കാലഘട്ടത്തിൽ വിവിധ വകുപ്പുകളിലൂടെ 4,21,000 വീടുകളാണ് നിർമ്മിച്ചത്. സംസ്ഥാനത്തെ എല്ലാ സമുദായ നേതാക്കളുമായും കോൺഗ്രസിനു നല്ല ബന്ധമാണുള്ളതെന്ന് ഉമ്മൻ ചാണ്ടി കോട്ടയത്തു പറഞ്ഞു.\nകെപിസിസിയുടെ തെരഞ്ഞെടുപ്പ് മേൽനോട്ടത്തിനും പ്രചരണ തന്ത്രം രൂപീകരിക്കാനുമുള്ള സമിതിയാണ് ഉമ്മൻ ചാണ്ടി അധ്യക്ഷനായി വരുന്നത് എഐസിസിയുടെ ഉത്തരവിൽ വ്യക്തമക്കുന്നത്. നിയമസഭാ തെരഞ്ഞെടുപ്പുമായി ബന്ധപ്പെട്ട പ്രവർത്തനങ്ങൾ ഏകോപിപ്പിക്കാനും തന്ത്രങ്ങൾ രൂപീകരിക്കാനുമായി സമിതി തുടർച്ചയായി യോഗം ചേരണമെന്നും ഇതുമായി ബന്ധപ്പെട്ട അറിയിപ്പിൽ വ്യക്തമാക്കിയിട്ടുണ്ട്.\nഅതേസമയം സ്ഥാനാർത്ഥി നിർണയം പ്രസ്തുത സമിതിയുടെ ചുമതലയിൽ വരുമോ എന്ന കാര്യത്തിൽ വ്യക്തതയില്ല. നിയമസഭാ തെരഞ്ഞെടുപ്പിലെ സ്ഥാനാർത്ഥികളെ കണ്ടെത്താനായി കെപിസിസി അധ്യക്ഷന്റെ നേതൃത്വത്തിൽ പ്രത്യേക സ്‌ക്രീനിങ് കമ്മിറ്റിക്ക് എഐസിസി ഉടനെ രൂപം നൽകുമെന്നാണ് സൂചന. സമിതി കൃത്യമായ ഇടവേളകളിൽ യോഗം ചേർന്ന് തിരഞ്ഞെടുപ്പുമായി ബന്ധപ്പെട്ട തയ്യാറെടുപ്പുകൾ വിലയിരുത്തും. തിരഞ്ഞെടുപ്പ് പ്രചാരണ തന്ത്രങ്ങൾക്കും ഈ സമിതിയാണ് നേതൃത്വം നൽകുക. തിരഞ്ഞെടുപ്പുമായി ബന്ധപ്പെട്ട കോൺഗ്രസിന്റെ സ്‌ക്രീനിങ് കമ്മിറ്റി, തിരഞ്ഞെടുപ്പ് സമിതി, സ്ഥാനാർത്ഥി നിർണയ സമിതി, പ്രചാരണ സമിതി എന്നിവയും ഉടൻതന്നെ ഹൈക്കമാൻഡ് പ്രഖ്യാപിച്ചേക്കും.\nഉമ്മൻ ചാണ്ടിയുടെ സജീവ പ്രവർത്തനം നിയമസഭാ തെരഞ്ഞെടുപ്പ് വിജയത്തിന് അനിവാര്യ ഘടമാണെന്ന് ഹൈക്കമാൻഡ് ഇന്നലെ വിലയിരുത്തിയിരുന്നു. പാർട്ടിക്കുള്ളിലും മുന്നണിക്കകത്തും പൊതുസമൂഹത്തിലും ഏറെ സ്വീകാര്യൻ ഉമ്മൻ ചാണ്ടിയാണെന്ന നേതൃത്വത്തിന്റെ വിലയിരുത്തലിനൊടുവിൽ തെരഞ്ഞെടുപ്പിൽ മുന്നണിയെ നയിക്കാൻ അദ്ദേഹത്തെ പാർട്ടി നിയോഗിക്കുകയായിരുന്നു. കോൺഗ്രസ് മുക്ത ഭാരതമെന്ന പ്രഖ്യാപിത ലക്ഷ്യവുമായി ബിജെപി കേന്ദ്രം ഭരിക്കുമ്പോൾ കേരളത്തിൽ ഭരണം പിടിക്കുകയാണ് കോൺഗ്രസ് ലക്ഷ്യമിടുന്നത്.\nകേരളത്തിൽ ഇക്കുറി ഭരണത്തിലേറേണ്ടത് കോൺഗ്രസിന് അനിവാര്യമായതിനാൽ ഗ്രൂപ്പുപോരില്ലാതെ ഒരുമിച്ചു പ്രവർത്തിക്കാൻ ഹൈക്കമാൻഡ് നേതാക്കളോട് ആവശ്യപ്പെടുമെന്ന് ഉന്നതവൃത്തങ്ങൾ പറഞ്ഞു. ജനബന്ധവും ജയസാധ്യതയുള്ള സ്ഥാനാർത്ഥികളെ പരിഗണിക്കാനും സ്ത്രീകൾക്കും യുവാക്കൾക്കും അർഹമായ പ്രാധാന്യം നൽകാനും നിർദ്ദേശമുണ്ടാവും. സാമുദായിക സന്തുലനം ഉറപ്പാക്കാനും താത്കാലികമായുള്ള വിഷമത്തിൽ അകന്നു നിൽക്കുന്ന, പരമ്പരാഗതമായി കോൺഗ്രസിനൊപ്പം നിൽക്കുന്ന സാമുദായിക സംഘടനകളുടെ പിന്തുണ ഉറപ്പാക്കാൻ നേതാക്കൾ ശ്രദ്ധിക്കണമെന്നും ഹൈക്കമാൻഡ് ആവശ്യപ്പെടും.\nതെരഞ്ഞെടുപ്പ് പ്രചാരണത്തിൽ കേന്ദ്രനേതൃത്വം സജീവമായി ഇടപെടുമെന്നാണ് വിവരം. എ കെ ആന്റണിക്കാണ് കേരളത്തിന്റെ ചുമതല. തെരഞ്ഞെടുപ്പ് പ്രഖ്യാപനത്തിന് ശേഷം എകെ ആന്റണി മുഴുവൻ സമയവും കേരളത്തിൽ ഉണ്ടാവും. സ്ഥാനാർത്ഥികളെക്കുറിച്ചുള്ള ചർച്ച കേരളയാത്ര തുടങ്ങിയ ശേഷമാകും ഉണ്ടാകുക. സ്ഥാനാർത്ഥി നിർണയത്തിൽ ഹൈക്കമാൻഡിന്റെ ശക്തമായ ഇടപെടലാകും ഉണ്ടാകുക എന്നതുറപ്പാണ്.


മെഡിക്കൽ കോളജ് ആശുപത്രിയിൽ5കോടി രൂപ ചെലവിൽ ഹൗസിങ്ങ് ബോർഡ് ആശ്വാസ കേന്ദ്രം - Express Herald മെഡിക്കൽ കോളജ് ആശുപത്രിയിൽ5കോടി രൂപ ചെലവിൽ ഹൗസിങ്ങ് ബോർഡ് ആശ്വാസ കേന്ദ്രം Housing Board Relief Center at Medical College Hospital atacost of `5 crore\nമെഡിക്കൽ കോളജ് ആശുപത്രിയിൽ5കോടി രൂപ ചെലവിൽ ഹൗസിങ്ങ് ബോർഡ് ആശ്വാസ കേന്ദ്രം\n– നിർമാണം സെപ്റ്റംബർ മൂന്നിന് ആരംഭിക്കും\n– മൂന്നു നിലകളിലായി 5000 ചതുരശ്രയടി കെട്ടിടം\n– 72 ഡോർമെറ്ററികളും 34 മുറികളും ശുചിമുറികളും പാർക്കിംഗ് സൗകര്യവും\nആലപ്പുഴ: വണ്ടാനം ടി.ഡി. മെഡിക്കൽ കോളജ് ആശുപത്രിയിൽ രോഗികളുടെ കൂട്ടിരിപ്പുകാർക്ക് ആശ്വാസമേകാൻ അഞ്ചു കോടി രൂപ ചെലവിൽ ഹൗസിങ്ങ് ബോർഡ് ആശ്വാസ കേന്ദ്രം നിർമിക്കുമെന്ന് എച്ച്. സലാം എം.എൽ.എ. ഇതുമായി ബന്ധപ്പെട്ട് ആശുപത്രി കോൺഫറൻസ് ഹാളിൽ ചേർന്ന ആലോചന യോഗത്തിൽ സംസാരിക്കുകയായിരുന്നു അദ്ദേഹം.\nആശുപത്രി അങ്കണത്തിൽ മൂന്നുനിലകളിലായി 15000 ചതുരശ്രയടിയിലാണ് ആശ്വാസകേന്ദ്രം നിർമിക്കുക. 50 സെന്റ് സ്ഥലമാണ് ഇതിനായി ലഭ്യമാക്കിയത്. നിർമാണം സെപ്റ്റംബർ മൂന്നിന് തുടങ്ങും. 10 മാസം കൊണ്ട് നിർമ്മാണം പൂർത്തിയാക്കും. താഴത്തെ നിലയിൽ 10 മുറികളും ഒരോ മുറിക്കും ശുചി മുറികളുമുണ്ടാകും. ഇതോടൊപ്പം 24 കിടക്കകളുള്ള ഡോർമെറ്ററികളും നിർമിക്കും. ഒന്നാം നിലയിലും രണ്ടാം നിലയിലുമായി 12 മുറികൾ വീതവും ഒപ്പം ശുചിമുറികളും ഡോർമെറ്ററികളുമുണ്ടാകും. ആകെ 72 ഡോർമെറ്ററികളും 34 മുറികളും ശുചിമുറികളുമാണ് നിർമിക്കുക. രോഗികളുടെ കൂട്ടിരിപ്പുകാരിൽ നിന്നും ബന്ധുക്കളിൽ നിന്നും മിതമായ നിരക്കിലുള്ള വാടക ഈടാക്കും. വാഹന പാർക്കിങ് സൗകര്യവുമുണ്ടാകും. ഹൗസിങ് ബോർഡിന്റെ പ്ലാൻ ഫണ്ടിൽ നിന്നുള്ള പണം ചെലവഴിച്ചാണ് നിർമാണം. രോഗികളുടെ കൂട്ടിരിപ്പുകാർക്കും ബന്ധുക്കൾക്കും ആശുപത്രിയിൽ താമസിക്കാൻ സൗകര്യമില്ലാത്തതിനാൽ നിലവിൽ വരാന്തകളിലും ഇടനാഴികളിലുമായാണ് വിശ്രമ സൗകര്യം കണ്ടെത്തിയിരുന്നത്. ഇത് ആശുപത്രിയുടെ പ്രവർത്തനത്തെ പ്രതികൂലമായി ബാധിച്ചിരുന്നു.\nയോഗത്തിൽ ജില്ലാ പഞ്ചായത്ത് പ്രസിഡന്റ് കെ.ജി. രാജേശ്വരി അധ്യക്ഷയായി. ഹൗസിങ് ബോർഡ് എക്‌സിക്യൂട്ടീവ് എൻജിനീയർ ജെ. റെക്‌സ് പദ്ധതി വിശദീകരിച്ചു. മെഡിക്കൽ കോളജ് പ്രിൻസിപ്പൽ ഡോ.കെ. ശശികല, ബ്ലോക്ക് പഞ്ചായത്ത് പ്രസിഡന്റ് അഡ്വ. ഷീബാ രാകേഷ്, ജില്ലാ പഞ്ചായത്തംഗം പി. അഞ്ജു, ബ്ലോക്ക് പഞ്ചായത്തംഗം അഡ്വ. പ്രദീപ്തി സജിത്ത്, പഞ്ചായത്തംഗം സുനിത പ്രദീപ്, ആശുപത്രി സൂപ്രണ്ട് ഡോ. സജീവ് ജോർജ്ജ് പുളിക്കൽ, ആശുപത്രി ഡെപ്യൂട്ടി സൂപ്രണ്ട് ഡോ. അബ്ദുൾ സലാം, ആർ എം.ഒ. ഡോ. നോനാം ചെല്ലപ്പൻ, ഹൗസിങ് ബോർഡ് അസിസ്റ്റന്റ് എക്‌സിക്യൂട്ടീവ് എൻജിനീയർ സജീവൻ, അസിസ്റ്റൻറ് എൻനീയർ ഹാഷിം എന്നിവർ പങ്കെടുത്തു.\nHousing Board Relief Center at Medical College Hospital atacost of `5 crore


റിമി ടോമിയുടെ ഗാനമേളയ്ക്കിടെ സ്‌റ്റേജില് കയറി യുവാവിന്റെ നൃത്തം; കലാശിച്ചത് സംഘര്‍ഷത്തില് - Janayugom Online\nHome / News / Kerala / റിമി ടോമിയുടെ ഗാനമേളയ്ക്കിടെ സ്‌റ്റേജില് കയറി യുവാവിന്റെ നൃത്തം; കലാശിച്ചത് സംഘര്‍ഷത്തില്\nറിമി ടോമിയുടെ ഗാനമേളയ്ക്കിടെ സ്‌റ്റേജില് കയറി യുവാവിന്റെ നൃത്തം; കലാശിച്ചത് സംഘര്‍ഷത്തില്\nPosted on March 06, 2019, 10:12 pm\nകരുനാഗപ്പള്ളി തഴവ ശ്രീകൃഷ്ണ സ്വാമിയ ക്ഷേത്രത്തില് ഉത്സവാഘോഷ ചടങ്ങിനിടെ നടത്തിയ ഗാനമേള സംഘര്‍ഷത്തില് കലാശിച്ചു. പത്താം ഉത്സവത്തോട് അനുബന്ധിച്ചാണ് ഗാനമേളയ്ക്കിടെയാണ് സംഘര്‍ഷമുണ്ടായത്.\nറിമിടോമിയുടെ സംഘം നയിച്ച ഗാനമേളയ്ക്കിടെയാണ് സംഘര്‍ഷമുണ്ടായത്. അതേസമയം സംഘര്‍ഷ സ്ഥലത്തുനിന്നും ഗായിക റിമിടോമി ഓടി രക്ഷപ്പെട്ടു. യുവാവിനൊപ്പമുള്ള സംഘവും നാട്ടുകാരും രണ്ട് ചേരിതിരിഞ്ഞാണ് സംഘര്‍ഷമുണ്ടായത്. സംഘര്‍ഷത്തില് ഗാനമേള സംഘത്തിന്റെ വാദ്യോപകരണങ്ങള്‍ക്ക് നാശംസംഭവിക്കുകയും ചെയ്തിട്ടുണ്ട്.\n‘ചേമന്തിച്ചേലും കൊണ്ടേ’ എന്ന ഗാനം ആലപിക്കുന്നതിനിടെ ഒരു യുവാവ് കാണികള്‍ക്കിടയിലൂടെ സ്റ്റേജില് കയറിവന്ന് ഗായകനൊപ്പം നൃത്തം ചെയ്തു. ഇടയ്ക്ക് ഗായകന്റെ ചെവിയില് യുവാവ് എന്തോ പറയുകയും ചെയ്തു. തുടര്‍ന്ന് യുവാവിനെ സ്റ്റേജില് നിന്ന് സംഘാടകര് ഇറക്കിവിടുന്നതിനിടെയാണ് സംഘര്‍ഷമുണ്ടായത്. പിന്നാലെ പൊലീസ് എത്തി ലാത്തിചാര്‍ജ് നടത്തി.\nആവശ്യത്തിലധികം സ്‌റ്റേജില് കേറ്റിയല്ലോ ചേട്ടാ… എന്ന് ഗായകന് മൈക്കിലൂടെ വിളിച്ചുപറയുന്നുണ്ട്. ‘ചെക്കന് അധികപ്പറ്റാണ് കാണിക്കുന്നതെന്നും, ഈ വഴക്കുണ്ടാക്കേണ്ട വല്ല ആവശ്യവുമുണ്ടോ എന്ന് കാണികളില് ചിലര് ചോദിക്കുകയും ചെയ്യുന്നുണ്ട്’.\nവാടക വീട് കേന്ദ്രീകരിച്ച് പെണ്‍വാണിഭം: രണ്ട് പേര് അറസ്റ്റില്\n52 കുപ്പി ഗോവൻ നിർമ്മിത വിദേശമദ്യവും 50 കിലോ പുകയില ഉല്പന്നങ്ങളും പിടികൂടി\nആരോഗ്യ പ്രവർത്തകയ്ക്ക് കോവിഡ് : കൃഷിമന്ത്രി വി എസ് സുനില്‍കുമാര് സ്വയം നിരീക്ഷണത്തിൽ\nപശുവിനെ മേയ്ക്കാൻ പോയ വയോധികനെ ആന ചവിട്ടിക്കൊന്നു


ലോങ്‌ഷോട്ട്‌സ്: ശൂന്യമായ വീടുകള്\nPosted by T Suresh Babu at 3:46 AM\n'ഉപേക്ഷിക്കപ്പെട്ട വീടുകളാണ് നാമെല്ലാം. ആരെങ്കിലുമൊരാള് വന്ന് പൂട്ടുതുറന്ന് മോചിപ്പിക്കുന്നതും കാത്തിരിക്കുകയാണ് നമ്മള്''സംവിധായകന് കിം കി ഡൂക്ക് പറയുന്നു. മനസ്സില് കുറിച്ചിട്ട ഈ ആശയം വികസിപ്പിച്ചാണ് '3 അയണ്' എന്ന കൊറിയന് ചിത്രത്തിന് രൂപം കൊടുത്തത്.\nഈ ചിത്രം കാണാന് ശ്രമിക്കും തീര്‍ച്ചയായും...വിവരണത്തില് നിന്ന് ലഭിക്കുന്ന വിവരമനുസരിച്ച് ജീവിതത്തിന്‍റെ പച്ചയായ ആവിഷ്ക്കാരം ആണെന്ന് മനസ്സിലാകുന്നു..\nതുടരുക താങ്കളുടെ ഈ ശ്രമം, നന്ദി,,\nവല്ലാതെ ആകര്‍ഷിച്ച ഒരു ചിത്രമായിരുന്നു ഇത് (അല്ലെങ്കില് കിം കി ഡുക്കിന്റെ ഏതു ചിത്രമാണ് ആകര്‍ഷിക്കാത്തത് !)3അയേണിനെപ്പറ്റി ഞാന് മറ്റെന്തോ ആണ് വിചാരിച്ചിരുന്നത് ഇരുമ്പു പോലത്തെ ഹൃദയമുള്ള മൂന്നുപേര്...കിഴവന്റെ കൊലപാതകത്തിന് അറസ്റ്റിലാവുമ്പോഴും അയാള് ഒന്നും പറയുന്നില്ല. കുറഞ്ഞപക്ഷം എന്താണ് നടന്നതെന്നു പോലും. പക്ഷേ അവസാനം ഞാന് മനസ്സിലാക്കിയപ്പോലെയല്ലല്ലോ ഇവിടെ. മരനസൂചന ചിത്രത്തില് വ്യക്തമായിട്ടുണ്ട്. ഡുക്കിന്റെ പടങ്ങള്‍ക്ക് പൊതുവേയുള്ള ആത്മീയതയല്ലേ അവസാനത്തിലെ അയാളുടെ നിഴല് സാന്നിദ്ധ്യം? അതു മാത്രമാണതിന്റെ യുക്തി.\nനന്ദി ഈ വിവരണത്തിന്...തീര്‍ച്ചയായും ഈ സിനിമ ഞാന് കാണും...\nലേഖനത്തിന് നന്ദി:). ഈ വിവരണവും അടുത്തകാലത്ത് വായിച്ചിരുന്നു.\nആറുവീടുകള് പോലെത്തന്നെ ഏഴാമത്തെ വീടായി ജയിലും വരുന്നുണ്ട്.ഉണ്മയുടെ പ്രത്യക്ഷതയില് നിന്നും രക്ഷപ്പെടാനുള്ള നായകന്റെ ശ്രമമാണ് സിനിമയ്ക്ക് ആഴമോ ഉയരമോ നല്‍കുന്നത്.പ്രതിപാദനത്തില് അതു വിട്ടോ എന്നൊരു സംശയം\nwonderful. ഒരേ ചക്കില് കിടന്ന് കറങ്ങുന്ന മലയാള സിനിമയെ ഓര്‍ക്കുംപ്പോള് മാത്രമാണ് സങ്കടം


ഒരേ ഗെയിംസില് രണ്ട് മെഡലുകള് സ്വന്തമാക്കുന്ന ആദ്യ ഇന്ത്യന് കായിക താരം, വീണ്ടും ചരിത്രം രചിച്ചു കുറിച്ച് അവനി ലേഖര; – Kerala Post\nടോക്യോ: പാരലിംപിക്സില് ഇന്ത്യയുടെ അവനി ലേഖാര ചരിത്രം രചിച്ചു. വനിതകളുടെ 50 മീ. റൈഫിള്3പൊസിഷന്‍സില് (എസ്. എച്ച്1) അവനി വെങ്കല മെഡല് സ്വന്തമാക്കി. ചൈനയുടെ ക്യൂപിങ് സാങ് സ്വര്‍ണവും ജര്‍മനിയുടെ നടാഷ ഹില്‍ട്രോ വെള്ളിയും നേടി. പാരലിംപിക്സില് ഒരേ ഗെയിംസില് രണ്ട് മെഡലുകള് സ്വന്തമാക്കുന്ന ആദ്യ ഇന്ത്യന് കായിക താരമായി അവനി മാറി. \nനേരത്തെ പാരലിംപിക്സില് സ്വര്‍ണം നേടുന്ന ആദ്യ ഇന്ത്യന് വനിതയെന്ന ചരിത്ര നേട്ടം അവനി സ്വന്തമാക്കിയിരുന്നു. വനിതകളുടെ 10 മീ. എയര് റൈഫിള് സ്റ്റാന്‍ഡിങ് (എസ്.എച്ച് 1) ഇനത്തിലായിരുന്നു അവനിയുടെ സുവര്‍ണനേട്ടം. ടോക്യോ പാരലിംപിക്സിലെ ഇന്ത്യയുടെ 12ാം മെഡല് നേട്ടമാണിത്\nപാരലിംപിക്സ് ചരിത്രത്തിലെ ഇന്ത്യയുടെ ഏറ്റവും മികച്ച പ്രകടനമാണ് ടോക്യോയിലേത്. രണ്ട് സ്വര്‍ണം, ആറ് വെള്ളി, നാല് വെങ്കലമാണ് ടോക്യോ പാരലിംപിക്സിലെ ഇന്ത്യയുടെ ഇതുവരെയുള്ള സമ്പാദ്യം. അവാനല ലേഖാരയും (ഷൂട്ടിങ്) സുമിത് ആന്‍റിലുമാണ് (ജാവലിന് ത്രോ) സ്വര്‍ണം നേടി രാജ്യത്തിന്‍റെ അഭിമാനമായത്.\nഭവിനബെന് പട്ടേല് (ടേബിള് ടെന്നിസ്), മാരിയപ്പന് തങ്കവേലു, നിശാദ്, പ്രവീണ് കുമാര് (ഹൈജംപ്), യോഗേഷ് (ഡിസ്കസ്), ദേവേന്ദ്ര ജജാരിയ (ജാവലിന്) എന്നിവരാണ് വെള്ളി നേടിയ മറ്റ് താരങ്ങള്. സുന്ദര് സിങ് (ജാവലിന്, ശരദ് (ഹൈജംപ്), സിങ്രാജ് (ഷൂട്ടിങ്) എന്നിവരാണ് വെങ്കലമെഡല് ജേതാക്കള്. ഡിസ്കസ്ത്രോയില് വിനോദ്കുമാര് വെങ്കലം നേടിയെങ്കിലും പിന്നീട് അയോഗ്യനായി പ്രഖ്യാപിക്കുകയായിരുന്നു.\nതിരുവനന്തപുരം യൂണിവേഴ്സിറ്റി കോളേജിൽ നിന്നു ഗോൾഡ് മെടലോടെ ഇംഗ്ലീഷ് ബിരുദംനേടിയ അച്ഛന്റെ മകൻ.


അന്ന് കർഷകർക്കുവേണ്ടി വാദിച്ചവരെ തീവ്രവാദികളാക്കി; ഇന്ന് കിടപ്പാടം നഷ്ടപ്പെടുന്ന അവസ്ഥയിൽ കർഷകർ | Farmers and Gadgil-Kasthurirangan Reports\nഅന്ന് കർഷകർക്കുവേണ്ടി വാദിച്ചവരെ തീവ്രവാദികളാക്കി; ഇന്ന് കിടപ്പാടം നഷ്ടപ്പെടുന്ന അവസ്ഥയിൽ കർഷകർ\nഐബിൻ കാണ്ടാവനം March 16, 2021 03:52 PM IST\nനല്ല കാര്യത്തിനുവേണ്ടി ശബ്ദമുയർത്തിയവർക്ക് എവിടെയാണ് പാളിയത്?\nചുരുക്കത്തിൽ ജനജീവിതം സ്തംഭിക്കും. കർഷകർ കൃഷി ഉപേക്ഷിക്കേണ്ടിവരും\nമാധവ് ഗാഡ്ഗിലിന്റെയും പിന്നാലെ വന്ന കസ്തൂരിരംഗന്റെയും റിപ്പോർട്ടുകളെ കേരളത്തിലെ മലയോര ജനത ശക്തമായി എതിർത്തപ്പോൾ കർഷകർക്കൊപ്പം നിന്നവരെ തീവ്രവാദികൾ എന്നു മുദ്രകുത്തിയ സമൂഹം ഇന്നും കർഷകന്റെ രക്തത്തിനായി ദാഹിക്കുന്ന രീതിയിൽ കർഷകർക്കെതിരേ മുറവിളി കൂട്ടുന്നു. 2012 മുതൽ മലയോര ജനത ഭയപ്പെട്ടിരുന്ന പ്രശ്നങ്ങൾ ഇന്ന് ഏറെക്കുറെ നടപ്പിലായിവരുന്നു. പരിസ്ഥി ലോല പ്രദേശങ്ങളും ബഫർസോണുമെല്ലാം മലയോര ജനതയുടെ തലയ്ക്കു മീതെ വാളു കണക്കെ തൂങ്ങിയാടുകയാണ്.\n2012–14 കാലത്ത് ഈ റിപ്പോർട്ടുകൾക്കെതിരേ ശക്തമായി രംഗത്തെത്തിയവർ ഭയപ്പെട്ടിരുന്നതുതന്നെയാണ് ഇന്ന് മലയോര മേഖലയിൽ സംജാതമായിരിക്കുന്നത്. എന്നാൽ, അന്ന് നല്ല കാര്യത്തിനുവേണ്ടി ശബ്ദമുയർത്തിയവർക്ക് എവിടെയാണ് പാളിയത്? പാളിച്ച സംഭവിച്ചോ?\nഇരു റിപ്പോർട്ടുകളെയും നിശിതമായി എതിർക്കുകായിരുന്നു അന്ന് ചെയ്തത്. അതിന്റെ ശരിയും തെറ്റും ഭാവിയിൽ വന്നേക്കാവുന്ന പ്രശ്നങ്ങളുമെല്ലാം വിശദമായി സാധാരണക്കാരിലേക്കെത്തിക്കാൻ അന്നത്തെ പ്രതിഷേധക്കാർക്ക് കഴിഞ്ഞില്ല. ഫലമോ, പ്രതിഷേധക്കാരെ മാഫിയാ സംഘങ്ങൾ സഹായിച്ചുവെന്നും സ്വാർഥ താൽപര്യങ്ങളാണുള്ളതെന്നും പരിസ്ഥിതിവാദികൾ മുദ്രചാർത്തി. ഒടുവിൽ ചില തൽപരകക്ഷികൾക്കുവേണ്ടി മാത്രമാണ് പ്രതിഷേധമെന്ന് വരുത്തിത്തീർക്കാൻ പരിസ്ഥിതിവാദികൾക്ക് സാധിക്കുകയും ചെയ്തു.\nജൈവവൈവിധ്യത്തിന്റെ കേന്ദ്രബിന്ദുവായ മനുഷ്യന് അർഹിക്കുന്ന പരിഗണന നൽകാനോ കോടിക്കണക്കിന് ജനങ്ങളുടെ ഉപജീവന സുരക്ഷിതത്വത്തെ ബാധിക്കുന്ന ഈ പ്രശ്നത്തിൽ സാമൂഹിക–സാമ്പത്തിക ആഘാത പഠനം നടത്താനോ ഗാഡ്ഗിലും കസ്തൂരിരംഗനും തയാറായിട്ടില്ല. മനുഷ്യർ തിങ്ങിപ്പാർക്കുന്ന പ്രദേശങ്ങളിൽ പാരിസ്ഥിതിക നിയന്ത്രണങ്ങൾ അടിച്ചേൽപ്പിക്കുമ്പോൾ സാമൂഹിക–സാമ്പത്തിക ആഘാതപഠനം നടത്തണമെന്ന അന്താരാഷ്ട്ര മാനദണ്ഡം ലംഘിച്ചുകൊണ്ടാണ് ഇരുവരും റിപ്പോർട്ടുകൾ തയാറാക്കിയത്.\nകൃഷി, മരം മുറി തുടങ്ങി 29 തരം പ്രവർത്തനങ്ങൾക്ക് നിരോധനം; ബഫര് സോണ് വാളാകുമ്പോൾ\n1989 മുതൽ കേന്ദ്ര സർക്കാർ വിവിധ പ്രദേശങ്ങളിൽ പരിസ്ഥിതി വിലോല മേഖലാ (ഇഎസ്എ) പ്രഖ്യാപനങ്ങൾ നടത്തിവരുന്നുണ്ട്. സംരക്ഷിത വനമേഖലകളുടെയും വന്യജീവി സങ്കേതങ്ങളുടെയും 10 കിലോമീറ്റർ വരെയുള്ള പ്രദേശങ്ങളെ ഉൾപ്പെടുത്തി ഇഎസ്എ പ്രഖ്യാപിക്കുകയായിരുന്നു അന്നുമുതൽ പിന്തുടർന്നുപോന്ന രീതി. ശക്തമായ എതിർപ്പുകളുയർത്തിയ സംസ്ഥാനങ്ങളിൽ ഇതിന് മാറ്റവും വന്നിരുന്നു. കേരളത്തിൽ നിർദിഷ്ട വനത്തിനു പുറമേ കർഷകരുടെ കൃഷിഭൂമിയും വനമായി കണക്കാക്കിയായിരുന്നു ഇരു റിപ്പോർട്ടുകളും കർഷകർക്കെതിരേ തിരിഞ്ഞത്. പ്രകൃതിയുടെ സംരക്ഷണം മലയോര മേഖലയിൽ വസിക്കുന്ന കർഷകരുടെ ചുമലിൽ വച്ചുകൊടുക്കണം എന്ന് വാദിച്ചവരും ഏറെ.\nഗാഡ്ഗിൽ റിപ്പോർട്ട് വന്നിട്ട് ഏതാണ്ട് 8 വർഷം പിന്നിടുമ്പോൾ മലയോര ജനത അഭിമുഖീകരിക്കുന്നത് എന്താണ്? ഭാവിയിൽ എന്തു നടക്കുമെന്ന് കരുതി പ്രക്ഷോഭം നടത്തിയോ അത് നടപ്പിലാകുന്നത് കാണേണ്ടിവരുന്നു. സംസ്ഥാനത്ത് പല പ്രദേശങ്ങളിലെയും കർഷകർ കുടിയിറക്ക് ഭീഷണിയിലാണ്. രാഷ്ട്രീയ നേതാക്കളും സംസ്ഥാന സർക്കാരും ഇതേക്കുറിച്ച് ഒരക്ഷരം പോലും ഉരിയാടുന്നില്ലെന്നുള്ളത് ഏറ്റവും വേദനാജനകമായ കാര്യം. തിരഞ്ഞെടുപ്പു പെരുമാറ്റച്ചട്ടം നിലനിൽക്കുന്ന സാഹചര്യത്തിൽ അങ്ങനൊരു പരസ്യ സംസാരത്തിനു കഴിയില്ലെന്നു വാദിച്ചാലും തിരഞ്ഞെടുപ്പ് പെരുമാറ്റച്ചട്ടം നിലവിൽ വരുന്നതിനു മുൻപും കർഷകർക്കൊപ്പം നിൽക്കാമായിരുന്നല്ലോ എന്ന് ചോദിക്കേണ്ടിവരും. ഡൽഹിയിലെ കർഷക സമരത്തെ പിന്തുണച്ചവരൊന്നും കേരളത്തിലെ കർഷകരുടെ പ്രതിഷേധങ്ങൾ കണ്ടില്ലേ?\n2012–14ലെ പ്രതിഷേധക്കാർക്ക് സംഭവിച്ച പാളിച്ച ഇനി ഉണ്ടാവില്ലെന്ന് പ്രതീക്ഷിക്കാം. കർഷകർ തന്നെ രൂപം നൽകിയ കേരള ഇൻഡിപെൻഡന്റ് ഫാർമേഴ്സ് അസോസിയേഷൻ എന്ന കിഫയുടെ പ്രവർത്തനരീതി പ്രശംസിക്കേണ്ടതാണ്. ഇഎസ്എ, ഇഎസ്‌സെഡ് പ്രശ്നങ്ങൾ എന്തുകൊണ്ട് എതിർക്കുന്നു, എന്താണ് കർഷകർക്ക് സംഭവിക്കുന്നത് എന്നിങ്ങനെ ഓരോ കാര്യവും അക്കമിട്ട് നിരത്തി ജനങ്ങളെ ബോധവൽകരിക്കാൻ കിഫയ്ക്ക് കഴിയുന്നുണ്ട്, കഴിഞ്ഞിട്ടുണ്ട്.5വർഷങ്ങൾക്കു മുൻപ് പ്രക്ഷോഭം നടത്തിയവർ ചെയ്യേണ്ടിയിരുന്നതും ഇതായിരുന്നു.\nഇഎസ്എയ്ക്കുവേണ്ടി 2011 ഫെബ്രുവരിയിൽ കേന്ദ്ര വന്യജീവി വിഭാഗം പുറത്തിറക്കിയ ഉത്തരവ് നോക്കുക. ഇവിടെ മരം മുറിക്കണമെങ്കിൽ മുൻകൂർ അനുമതി വാങ്ങണം. വാണിജ്യാവശ്യത്തിന് രാത്രികാല ഗതാഗതം പാടില്ല. കൃഷി രീതികൾ മാറ്റുന്നതിനും കുഴൽകിണറുകൾക്കും നിയന്ത്രണം. റോഡ് വീതികൂട്ടുന്നതിനും വിദേശ വിളകൾ കൃഷി ചെയ്യുന്നതിനും നിയന്ത്രണം. തോട്ടങ്ങളും കൃഷിഭൂമികളും മുൻപ് കടുവകളുടെയോ ആനകളുടെയോ സഞ്ചാരപഥങ്ങളായിരുന്നുവെങ്കിൽ അത്തരം ഭൂമികൾ ഏറ്റെടുത്ത് വനമാക്കി മാറ്റാൻ സംസ്ഥാന സർക്കാരുകൾ നടപടി സ്വീകരിക്കണമെന്നും കസ്തൂരിരംഗൻ സമിതി നിർദേശിക്കുന്നു.\nചുരുക്കത്തിൽ ജനജീവിതം സ്തംഭിക്കും. കർഷകർ കൃഷി ഉപേക്ഷിക്കേണ്ടിവരും. കൃഷിക്കു പുറമേ വ്യവസായം, അടിസ്ഥാന സൗകര്യ വികസനം, വിദ്യാഭ്യാസം, ആരോഗ്യസേവനം, വാഹനഗതാഗതം എന്നീ മേഖലകളെല്ലാം മുരടിക്കും. രാഷ്ട്രീയ നേതൃത്വത്തിനു പകരം എൻജിഒകൾ നയം തീരുമാനിക്കുന്നതാണ് ഈ ദുസ്ഥിതിക്കു കാരണം. പരിസ്ഥിതി മലിനീകരണത്തിനും പരിസ്ഥിതിയുടെ നാശത്തിനും കാരണം മലയോര മേഖലയിലെ ലക്ഷക്കണക്കിന് വരുന്ന ജനങ്ങളാണെന്ന് നഗരങ്ങളിലെ വലിയ കെട്ടിടങ്ങളിലും ഫ്ലാറ്റുകളിലും ഇരുന്ന് വാദിക്കുന്ന പരിസ്ഥിതി സംരക്ഷകർ ഒരിക്കലെങ്കിലും കാർഷിക മേഖലയിലേക്ക് എത്തിനോക്കിയിട്ടുണ്ടോ? അങ്ങനെയുള്ളപ്പോൾ പരിസ്ഥിതി സംരക്ഷണം നടത്തേണ്ടത് മലയോര ജനതയുടെ മണ്ണിലാണോ? കെട്ടിടങ്ങൾ ഉയരുന്ന നഗരങ്ങളിലല്ലേ?\nEnglish summary: Farmers and Gadgil-Kasthurirangan Reports\nSilent Valley Protest


home Archives - LCHF - Malayalam\nഹബീബുറഹ്മാൻ എൻ.വി. അരീക്കോട്. കേരള പൊതുമരാമത്തു വകുപ്പിൽ\nBy LCHF Malayalam,3years January 7, 2019 ago\nblog Diabetes General home Testimonials\nരക്തത്തിൽ Creatine കുറയാൻ LCHF പ്രയോജനപ്പെടുമോ?\nവൃക്കകളുടെ പ്രവർത്തനശേഷി കുറയുന്നതിന് അനുസരിച്ച് രക്തത്തിൽ ക്രിയാറ്റിൻ വർധിക്കാറുണ്ട്. ഇത് കുറക്കാൻ നിലവിൽ മരുന്നുകൾ ഒന്നും ഇല്ല. എന്നാൽ മാംസ്യങ്ങൾ കുറഞ്ഞതും അന്നജങ്ങൾ പരമാവധി ഒഴിവാക്കിയതുമായ ഈ ഭക്ഷണരീതി പ്രയോജനപ്പെടുന്നു.